Emalayalee.com - പുതിയവര്‍ഷത്തെ അമേരിക്കയിലെ ആദ്യ വധശിക്ഷ ടെക്‌സസില് നടപ്പാക്കി\nnamukku chuttum. 16-Jan-2020 പി പി ചെറിയാന്\nഹണ്ട്‌സ്!വില്ല: 2020ല് അമേരിക്കയിലെ ആദ്യവധശിക്ഷ ടെക്‌സസിലെ ഹണ്ട്‌സ്!വില്ല ജയിലില് ജനുവരി 15 ബുധനാഴ്ച വൈകിട്ട് 6.30 ന് നടപ്പാക്കി. മിസിസ്സിപ്പിയില് നിന്നുള്ള ജോണ്‍ഗാര്‍ഡറുടേതായിരുന്നു വധശിക്ഷ.\nവിവാഹബന്ധം വേള്‍പ്പെടുത്താന് തീരുമാനിക്കുന്നതിനിടെ നോര്‍ത്ത് ടെക്‌സസില് ഭാര്യ താമസിച്ചിരുന്ന വീട് പൊളിച്ച് അകത്തുകയറി കട്ടിലില് ഇരിക്കുകയായിരുന്ന ഭാര്യയുടെ തലയ്ക്ക് വെടിവെച്ച് കൊന്ന കേസിലാണ് ഇയാള്‍ക്ക് ശിക്ഷ. ജീവിച്ചിരിക്കുമ്പോള് വിവാഹബന്ധം വേര്‍പ്പെടുത്താന് സമ്മതിക്കില്ല എന്ന് പറഞ്ഞതിനാലാണ് ഭര്‍ത്താവ് ജോണ് ഗാര്‍ഡനര് (64) വെടിയുതിര്‍ത്തത്. 2005 ലായിരുന്നു സംഭവം. രണ്ടു ദിവസത്തിനുശേഷം ആശുപത്രിയില് വെച്ച് ഭാര്യ റ്റാമി ഗാര്‍ഡനര് മരിച്ചു. റ്റാമി ഗാര്‍ഡനര് ജോണിന്റെ അഞ്ചാമത്തെ ഭാര്യയായിരുന്നു ഇവര്. 1999 ലായിരുന്നു വിവാഹം. ഭാര്യമാരെ ക്രൂരമായി മര്‍ദിക്കുക എന്നത് ഇയാള്‍ക്ക് വിനോദമായിരുന്നു.\nതിങ്കളാഴ്ച വധശിക്ഷക്കെതിരെ സമര്‍പ്പിച്ച അപ്പീല് സുപ്രീം കോടതി തള്ളിയിരുന്നു.\nമാരകമായ വിഷമിശ്രിതം സിരകളിലേയ്ക്ക് പ്രവേശിപ്പിച്ച് നിമിഷങ്ങള്‍ക്കകം മരണം സ്ഥീകരിച്ചു.\nവധശിക്ഷ നടപ്പാക്കുന്നതില് അമേരിക്കന് സംസ്ഥാനങ്ങളില് ഒന്നാം സ്ഥാനത്താണ് ടെക്‌സസ്. 2019ല് ആകെ അമേരിക്കന് നടപ്പാക്കിയ 22 എണ്ണത്തില് ഒമ്പതും ടെക്‌സസിലായിരുന്നു.\nമാരകമായ വിഷമിശ്രിതം കുത്തിവെച്ചു നടത്തുന്ന വധശിക്ഷക്കെതിരെ ശക്തമായ പ്രതിഷേധം ഉയരുമ്പോഴും അമേരിക്കയില് വധശിക്ഷ നിര്‍ബന്ധം തുടരുകയാണ്.


ഇടുക്കി ജില്ലയിലെ വനിതാ എം.എല്.എ.മാര്; ചരിത്രം പറയാന് ഏറെയുണ്ട് | kerala assembly election\nറോസമ്മ പുന്നൂസ്, റോസമ്മ ചാക്കോ, ഇ.എസ്. ബിജിമോള്\nമാങ്കുളം: ആദ്യ നിയമസഭയില് ആദ്യമായി സത്യപ്രതിജ്ഞ ചൊല്ലി സ്ഥാനമേറ്റ എം.എല്.എ. ഇടുക്കിയുടെ സ്വന്തമാണ്. ദേവികുളം മണ്ഡലത്തില്‍നിന്ന് തിരഞ്ഞെടുക്കപ്പെട്ട സി.പി.ഐ. നേതാവ് റോസമ്മ പുന്നൂസ്.\n1957-ലെ ആദ്യ നിയമസഭയുടെ പ്രോ ടേം സ്പീക്കര്. ചരിത്രം പരിശോധിക്കുമ്പോള് നിയമസഭയിലെ വനിതകളായ എം.എല്.എ. മാരില് ഇടുക്കിക്ക് ഏറെ പറയാനുണ്ടെങ്കിലും ഇത്തവണ വനിതകള് മത്സര രംഗത്ത് ഉണ്ടാവുമോ എന്നത് കണ്ടറിയുക തന്നെ വേണം.\nനിയമസഭാ തിരഞ്ഞെടുപ്പ് ചരിത്രം നോക്കുമ്പോള് ജില്ലയിലെ ആകെയുള്ള അഞ്ച് മണ്ഡലങ്ങളില് നിന്നും ഇതുവരെ മൂന്ന് വനിതകളാണ് എം.എല്.എ. മാര് ആയിട്ടുള്ളത്. റോസമ്മ പുന്നൂസും റോസമ്മ ചാക്കോയും ഇ.എസ്.ബിജിമോളും.\n1957 ലെ ആദ്യ തിരഞ്ഞെടുപ്പില് ദേവികുളത്തു നിന്നാണ് റോസമ്മ പുന്നൂസ് എം.എല്.എ. ആയത്. സി.പി.ഐ.സ്ഥാനാര്‍ഥി ആയ റോസമ്മ പുന്നൂസ് ജയിക്കുക മാത്രമല്ല ഒരുപാട് റെക്കോഡുകളും സ്വന്തമാക്കി. ആദ്യം സത്യപ്രതിജ്ഞ ചെയ്ത എം.എല്.എ., ആദ്യ പ്രോ ടേം സ്പീക്കര്, കോടതി വിധിയുടെ ഭാഗമായി ആദ്യമായി എം.എല്.എ. സ്ഥാനം നഷ്ടപ്പെട്ട വ്യക്തി, ഉപതിരഞ്ഞെടുപ്പ് വഴി ജയിച്ചു എം.എല്.എ. ആയ ആദ്യ വ്യക്തി എന്നിങ്ങനെ ഒട്ടേറെ ബഹുമതികള്. 1957 മുതല് 60 വരെയാണ് എം.എല്.എ. ആയത്. പക്ഷേ, ഇതിന് ശേഷം ദേവികുളത്തുനിന്ന് വനിതാ എം.എല്.എ.മാര് ഉണ്ടായിട്ടില്ല.\nഇടുക്കി നിയമസഭാ മണ്ഡലത്തില് കോണ്‍ഗ്രസ് സ്ഥാനാര്‍ഥി ആയി ജയിച്ച റോസമ്മ ചാക്കോ ആണ് ജില്ലയിലെ രണ്ടാമത്തെ വനിതാ എം.എല്.എ. 1987 മുതല് 91 വരെ ഇവര് എം.എല്.എ. ആയിരുന്നു. പിന്നെ വനിതാ എം.എല്.എ. ഉണ്ടാവുന്നത് പീരുമേട് മണ്ഡലത്തില്‍നിന്നാണ്. സി.പി.ഐ. സ്ഥാനാര്‍ഥി ആയി 2006-ല് മത്സരിച്ചു ജയിച്ച ഇ. എസ്.ബിജിമോള് മറ്റൊരു ചരിത്രം കൂടി സൃഷ്ടിച്ചു. തുടര്‍ച്ചയായി മൂന്നുവട്ടം എം.എല്.എ. ആയി. തൊടുപുഴ, ഉടുമ്പന്‍ചോല മണ്ഡലങ്ങളില്‍നിന്നും ഇതുവരെ വനിതാ എം.എല്.എ.മാര് ഉണ്ടായിട്ടില്ല.\nവനിതകളെ നിര്‍ത്തി എം.എല്.എ.മാര് ആക്കിയതില് സി.പി.ഐ.ആണ് മുന്നില്. ജയിച്ച മൂന്ന് എം.എല്.എ. മാരില് രണ്ടുപേരും സി.പി.ഐ.ക്കാര് ആണ്.വരുന്ന നിയമസഭാ തിരഞ്ഞെടുപ്പില് ജില്ലയില് നിന്നും വനിതാ എം.എല്.എ.മാര് ഉണ്ടാവുമോ എന്നത് ഇപ്പോള് പറയാന് കഴിയില്ല.\nപീരുമേട് സീറ്റില് ഇത്തവണ ബിജിമോള് മത്സരിക്കാന് സാധ്യതയില്ല. പകരം മറ്റൊരു വനിതയെ സ്ഥാനാര്‍ഥി ആക്കുന്നതില് സി.പി.ഐ.തീരുമാനം എടുത്താല് ചെറിയ പ്രതീക്ഷ കൈവരും.\nപീരുമേട് പുരുഷ സ്ഥാനാര്‍ഥി ആണ് വരുന്നതെങ്കില് ജില്ലയില് മത്സര രംഗത്ത് ഒരുവനിതപോലും ഇല്ലാത്ത അവസ്ഥയും വന്നേക്കാം. തൊടുപുഴ, ഇടുക്കി, ഉടുമ്പന്‍ചോല, ദേവികുളം മണ്ഡലങ്ങളില് പ്രധാന രാഷ്ട്രീയ പാര്‍ട്ടികള് പുരുഷ സ്ഥാനാര്‍ഥികളെ ആണ് മത്സരിപ്പിക്കാന് ഒരുങ്ങുന്നത്. ഇതിന് മാറ്റം വരുമോ എന്നും കാത്തിരിന്നുകാണേണ്ടതാണ്.\ncontent highlights: women mla's from idukki district


കേരളത്തില് ഞായറാഴ്ച 14,672 പേര്‍ക്ക് കോവിഡ്-19 സ്ഥിരീകരിച്ചു: 21,429 പേര് രോഗമുക്തി നേടി; ചികിത്സയിലുള്ളവര് 1,60,653\nതിരു: കേരളത്തില് ഇന്ന് 14,672 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 2126, എറണാകുളം 1807, മലപ്പുറം 1687, കൊല്ലം 1648, പാലക്കാട് 1494, തൃശൂര് 1417, കോഴിക്കോട് 960, ആലപ്പുഴ 925, കണ്ണൂര് 640, കോട്ടയം 499, ഇടുക്കി 489, കാസര്‍ഗോഡ് 423, പത്തനംതിട്ട 359, വയനാട് 198 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,02,792 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 14.27 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്,പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 2,05,07,598 സാമ്പിളുകളാണ് പരിശോധിച്ചത്.\nയുകെ, സൗത്ത് ആഫ്രിക്ക, ബ്രസീല് എന്നീ രാജ്യങ്ങളില് നിന്നും വന്ന ആര്‍ക്കും കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചില്ല. അടുത്തിടെ യുകെ (116), സൗത്ത് ആഫ്രിക്ക (9), ബ്രസീല് (1) എന്നീ രാജ്യങ്ങളില് നിന്നും വന്ന 126 പേര്‍ക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരില് 125 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ ദിവസങ്ങളിലുണ്ടായ 227 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരി ച്ചത്. ഇതോടെ ആകെ മരണം 9946 ആയി.\n67 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. തിരുവനന്തപുരം 18, കണ്ണൂര് 16, പാലക്കാട് 11, എറണാകുളം 7, കൊല്ലം 5, പത്തനംതിട്ട 3, തൃശൂര്, കാസര്‍ഗോഡ്2വീതം,ഇടുക്കി,കോഴി ക്കോട്, വയനാട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nസംസ്ഥാനത്തെ വിവിധ ജില്ലകളിലായി 6,54,698 പേരാണ് ഇപ്പോള് നിരീക്ഷണത്തിലുള്ളത്. ഇവ രില് 6,19,467 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 35,231 പേര് ആശുപത്രികളിലും നിരീക്ഷണത്തിലാണ്. 2446 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nഇന്ന് 27 പുതിയ ഹോട്ട് സ്‌പോട്ടുകളാണുള്ളത്.5പ്രദേശങ്ങളെ ഹോട്ട് സ്‌പോട്ടില് നിന്നും ഒഴി വാക്കി. നിലവില് ആകെ 891 ഹോട്ട് സ്‌പോട്ടുകളാണുള്ളത്. --


നിങ്ങളുടെ ഗാനം എന്താണ്? | നമ്മുടെ പ്രതിദിന ആഹാരം\nനിങ്ങളുടെ ഗാനം എന്താണ്?\nവായിക്കുക: ആവര്‍ത്തനപുസ്തകം 31.15-22 | ഒരു വര്ഷം കൊണ്ട് ബൈബിൾ വായിക്കുക: ഉല്‍പത്തി 31; ഉല്‍പത്തി 32 ; മത്തായി 9.18-38\nആകയാല് മോശെ അന്നു തന്നേ ഈ പാട്ട് എഴുതി യിസ്രായേല് മക്കളെ പഠിപ്പിച്ചു. ആവര്‍ത്തനപുസ്തകം 31.22\n2015-ല് ലിന്-മാനുവല് മിറാന്‍ഡ തന്റെ ഹിറ്റ് സംഗീതശില്പം ഹാമില്‍ട്ടണ് എഴുതുന്നതുവരെ മിക്ക അമേരിക്കക്കാര്‍ക്കും അലക്‌സാണ്ടര് ഹാമില്‍ട്ടനെക്കുറിച്ച് (ഒരു അമേരിക്കന് രാഷ്ട്രതന്ത്രജ്ഞനും അമേരിക്കയുടെ സ്ഥാപക പിതാക്കന്മാരില് ഒരാളും) വളരെ കുറച്ച് മാത്രമേ അറിയുമായിരുന്നുള്ളു. ഇപ്പോള് അമേരിക്കയിലെ സ്‌കൂള് കുട്ടികള്‍ക്ക് ഹാമില്‍ട്ടന്റെ കഥ മനഃപാഠമാണ്. ബസ്സിലും വിശ്രമവേളയിലും അവര് അതു പരസ്പരം പാടുന്നു.\nസംഗീതത്തിന്റെ ശക്തി ദൈവത്തിന് അറിയാം, അതിനാല് ”ഈ പാട്ട് എഴുതി യിസ്രായേല്‍മക്കളെ പഠിപ്പിക്കുക: യിസ്രായേല്‍മക്കളുടെ നേരെ ഈ പാട്ട് എനിക്ക് സാക്ഷിയായിരിക്കേണ്ടതിന് അത് അവര്‍ക്ക് വായ്പാഠമാക്കിക്കൊടുക്കുക” എന്ന് ദൈവം മോശയോട് പറഞ്ഞു (ആവര്‍ത്തനം 31:19). മോശെയുടെ കാലശേഷം, താന് യിസ്രായേലിനെ വാഗ്ദത്ത ദേശത്തേക്ക് കൊണ്ടുവന്നുകഴിയുമ്പോള്, അവര് തന്നോടു മത്സരിച്ച് അന്യദൈവങ്ങളെ ആരാധിക്കുമെന്ന് ദൈവം അറിഞ്ഞിരുന്നു. അതുകൊണ്ട് അവന് മോശെയോടു പറഞ്ഞു, ”അവരുടെ സന്തതിയുടെ വായില്‍നിന്നു മറന്നുപോകാത്ത ഈ പാട്ട് അവരുടെ നേരെ സാക്ഷ്യം പറയും’ (വാ. 21).\nഗാനങ്ങള് മറക്കുക ഏതാണ്ട് അസാധ്യമാണ്, അതിനാല് നമ്മള് പാടുന്നത് എന്താണ് എന്നതിനെക്കുറിച്ച് ഒരു തിരഞ്ഞെടുപ്പു നല്ലതാണ്. ചില ഗാനങ്ങള് വിനോദത്തിനായി മാത്രമുള്ളതാണ്, അത് നല്ലതാണ്, എന്നാല് യേശുവില് പ്രശംസിക്കുകയും നമ്മുടെ വിശ്വാസത്തെ പ്രോത്സാഹിപ്പിക്കുകയും ചെയ്യുന്ന ഗാനങ്ങളില് നിന്നാണ്് നമുക്കു പ്രയോജനം ലഭിക്കുന്നത്. ‘സമയം തക്കത്തില് ഉപയോഗിക്കാനുള്ള’ വഴികളില് ഒന്ന്് ‘സങ്കീര്‍ത്തനങ്ങളാലും സ്തുതികളാലും ആത്മികഗീതങ്ങളാലും തമ്മില് സംസാരിക്കുകയും’ ചെയ്യുന്നതാണ്. അതിനാല് നിങ്ങളുടെ ‘ഹൃദയത്തില് കര്‍ത്താവിനു പാടിയും കീര്‍ത്തനം ചെയ്തും’ മുമ്പോട്ടു പോകുക (എഫെസ്യര് 5:15-19 കാണുക).\nഗാനങ്ങള് നമ്മുടെ ഹൃദയത്തിന്റെ ദിശയെ സൂചിപ്പിക്കുന്നതാകാം. അതിലെ വാക്കുകള് വളരെയധികം യേശുവിനെക്കുറിച്ചുള്ളതാണോ? നാം അവയെ പൂര്‍ണ്ണഹൃദയത്തോടെ പാടുന്നുണ്ടോ? നാം പാടുന്നത് നമ്മള് വിശ്വസിക്കുന്നതിനെ സ്വാധീനിക്കും, അതിനാല് വിവേകത്തോടെ തിരഞ്ഞെടുത്ത് ഉച്ചത്തില് പാടുക.\nഒരു ആരാധനാ ഗാനത്തില് നിങ്ങള് എന്താണ് അന്വേഷിക്കേണ്ടത്? നിങ്ങള്‍ക്ക് കൂടുതല് തവണ പാടാന് കഴിയുന്ന പ്രിയപ്പെട്ട ഗാനം ഉണ്ടോ? എന്തുകൊണ്ടാണത്?\nപിതാവേ, ഈ ഗാനം അങ്ങയോടുള്ള എന്റെ പ്രാര്‍ത്ഥനയാണ്. (നിങ്ങളുടെ പ്രിയപ്പെട്ട ഗാനം പാടുക.)


കോൺഗ്രസിന് ഇപ്പോൾ ഒരു തരത്തിലുള്ള കർഷക വിരുദ്ധ നിലപാടുകളുമില്ല; മാണിയുടെ വിമർശനങ്ങളെ തള്ളി പിജെ ജോസഫ് | Webdunia Malayalam\nകേരള കോൺഗ്രസ് ചെയർമാൻ കെ.എം.മാണി കോൺഗ്രസിനെതിരെ നടത്തിയ ആരോപണങ്ങളെ തള്ളി പാർട്ടി വർക്കിംഗ് ചെയർമാൻ പി.ജെ.ജോസഫ്. കോൺഗ്രസിന് ഇപ്പോൾ കർഷക വിരുദ്ധ നിലപാട് ഇല്ലെന്നും മുൻപ് അത്തരം നിലപാടുകൾ ഉണ്ടായിരുന്നപ്പോള് തങ്ങൾ ഇടപെട്ടുതന്നെ അത് തിരുത്തിച്ചിട്ടുണ്ടെന്നും ജോസഫ് പറഞ്ഞു. ചെങ്ങന്നൂർ ഉപതെരഞ്ഞെടുപ്പ് സംബന്ധിച്ച് പാർട്ടി ആലോചിച്ചതിനു ശേഷം മാത്രമേ നിലപാട് പ്രഖ്യാപിക്കുമെന്നും ജോസഫ് വ്യക്തമാക്കി.\nകർഷകരെ ഏറ്റവും കൂടുതൽ വഞ്ചിച്ചത് കോൺഗ്രസാണെന്ന് കെഎം മാണി കഴിഞ്ഞ ദിവസം പറഞ്ഞിരുന്നു. ഗാഡ്ഗില്, കസ്തൂരി രംഗന് റിപ്പോര്‍ട്ടുകള് വന്നത് കോണ്‍ഗ്രസ് കേരളവും കേന്ദ്രവും ഭരിച്ചപ്പോഴാണ്. രാജ്യത്ത് ഏറ്റവും കൂടുതല് കര്‍ഷക ആത്മഹത്യകള് ഉണ്ടായതും യുപിഎയുടെ ഭരണകാലത്താണെന്നും മാണി വ്യക്തമാക്കി.\nമലയോര മേഖലയില് പട്ടയ വിതരണത്തെ ചോദ്യം ചെയ്തത് കോണ്‍ഗ്രസ് നേതാക്കളാണ്. ഈ മേഖലകളില് കേരളാ കോണ്‍ഗ്രസിനുള്ള സ്വാധീനത്തിൽ വിറളിപൂണ്ട കോൺഗ്രസ് നേതാക്കൾ പട്ടയവിതരണം തടസപ്പെടുത്തുകപോലും ചെയ്‌തുവെന്നും കേരളാ കോൺഗ്രസ് (എം) മുഖപത്രമായ പ്രതിഛായയില് എഴുതിയ ലേഖനത്തില് മാണി പറയുന്നു.\nഅതേസമയം, കോൺഗ്രസിനെയും ബിജെപിയേയും വിമർശിച്ച മാണി സിപിഎമ്മിനെതിരെയോ എൽഡിഎഫ് സർക്കാരിനെതിരെയോ കടുത്ത പ്രതികരണങ്ങള് നടത്താന് തയ്യാറായില്ല. എകെജിക്കൊപ്പം സമരത്തില് പങ്കെടുത്ത കാര്യവും ലേഖനത്തില് അദ്ദേഹം അനുസ്മരിച്ചിട്ടുമുണ്ട്.\nകേര‍ളാ കോൺഗ്രസ് (എം)\nശ്രീജിവിന്റെ കസ്റ്റഡി മരണവുമായി ബന്ധപ്പെട്ട് കഴിഞ്ഞ 780 ദിവസത്തിലധികമായി നടത്തിവരുന്ന ...


വമ്പന് ഹൈവേകള്‍ക്കു പകരം കേരളത്തില് ഹൈപ്പര്‍ലൂപ്പ് സംവിധാനത്തേക്കുറിച്ച് ചിന്തിക്കാം | Life Glint | The Clarity Portal\nHome » സ്ഥിതി-ഗതി » വമ്പന് ഹൈവേകള്‍ക്കു പകരം കേരളത്തില് ഹൈപ്പര്‍ലൂപ്പ് സംവിധാനത്തേക്കുറിച്ച് ചിന്തിക്കാം\nMon, 24-07-2017 07:14:55 PM ;\nമറ്റു പല പ്രദേശങ്ങള്‍ക്കും അന്യമായ അടിസ്ഥാനസംവിധാനങ്ങള് കേരളത്തിന് പ്രകൃതി ഒരുക്കിയിട്ടുണ്ട്. ശുദ്ധജലം, ശുദ്ധവായു, മണ്ണിന്റെ ഫലഭൂയിഷ്ടിത എന്നിവയാണ് അതില് മുഖ്യം. മറ്റിടങ്ങള് ഇവയ്ക്കു വേണ്ടി ഏറ്റവും പ്രാധാന്യം നല്‍കി പ്രവര്‍ത്തിക്കുമ്പോള് ഇവയുടെ ലഭ്യതയിലെ ധാരാളിത്തത്തില് കേരളം അവയെ സൂക്ഷിക്കുന്നതില് പരാജയപ്പെട്ടു. അത് ചരിത്രവുമായി ബന്ധപ്പെട്ടു കിടക്കുന്നു. എന്തുതന്നെയായാലും വിപരീതാത്മകത മലയാളിയുടെ സ്വഭാവത്തിന്റെ അടിസ്ഥാന ഘടകമായി. ലോകത്ത് ഏതു മാറ്റം വന്നാലും അതിനെ ആദ്യം തടയുക, ലോകം മാറിക്കഴിയുമ്പോള് അതിലേക്ക് എത്തിപ്പെടാന് വ്യഗ്രത കാണിക്കുക, ഇത് മലയാളിയുടെ സ്വഭാവമായി മാറിക്കഴിഞ്ഞു.\nഇപ്പോഴും വികസനം സംബന്ധിച്ചും അതേ കാഴ്ചപ്പാടാണ് കേരളം അഥവാ മലയാളി പുലര്‍ത്തുന്നത്. പരിസ്ഥിതിയെയും മനുഷ്യജീവിതത്തെയും ജീര്‍ണ്ണതയിലേക്കു തള്ളിവിടുന്ന പഴകിയ വികസനകാഴ്ചപ്പാടില് നിന്ന് കേരളം മുക്തമായിട്ടില്ല. രാജ്യവും ആ വഴിക്കു തന്നെ. ഈയവസരത്തില് കേരളത്തിന് ചില മാറ്റങ്ങള്‍ക്കു വേണ്ടി ശ്രമിക്കാവുന്നതാണ്. കാരണം ഇപ്പോള് സി.പി.എമ്മിന്റെ നേതൃത്വത്തിലുള്ള ഇടതുമുന്നണി ഭരണത്തിലിരിക്കുന്നതിനാല്. ഏതിന്റെയും വരവിനെ സംഘടിതമായി തടയുന്നതില് രാഷ്ട്രീയ വിജയം നേടാന് സി.പി.എമ്മിന് കഴിയും.\nസി.പി.എമ്മിന്റെ അതേ ശക്തി ഉപയോഗിച്ച് മാറ്റങ്ങളും പുതുമകളും കൊണ്ടുവരാനും കഴിയും. ബോധ്യം വന്നാല് പ്രതിബന്ധങ്ങളെ തട്ടിമാറ്റിക്കൊണ്ട് മുന്നേറാനുള്ള ഇച്ഛാശക്തിയുള്ള നേതാവാണ് മുഖ്യമന്ത്രി പിണറായി വിജയന്.കാസര്‍കോഡ് മുതല് തിരുവനന്തപുരം വരെയുളള യാത്രാസമയം കുറയ്ക്കുന്നതൊടൊപ്പം കേരളത്തിലെ വാഹനങ്ങളുടെ അനിയന്ത്രിതമായ പെരുപ്പവും കണക്കിലെടുത്ത് മലയോര ഹൈവേ നിര്‍മ്മാണ പദ്ധതിയുമായി സംസ്ഥാന സര്‍ക്കാര് മുന്നോട്ടു പോകുന്നുണ്ട്. ഈ സാഹചര്യത്തില് എന്തുകൊണ്ടു ഹൈപ്പര്‍ലൂപ്പ് ഗതാഗത സംവിധാനം ഏര്‍പ്പെടുത്തുന്നതിന് കേരളത്തിന് മുന്‍കൈയ്യെടുത്തുകൂടാ.\nബംഗളരു മെട്രോയുടെ സഹകരണത്തോടെ ആരംഭിച്ചിട്ടുളള ഹൈപ്പര്‍ലൂപ്പ് വണ് കമ്പനി ഇതിനകം ഇതിന്റെ ആദ്യമാതൃക(പ്രോട്ടോടൈപ്പ്) വികസിപ്പിച്ചുകഴിഞ്ഞു. മണിക്കൂറില് 460 കിലോമീററര് വേഗം താണ്ടാന് കഴിയുന്ന പ്രോട്ടോടൈപ്പാണ് അവര് വികസിപ്പിച്ചത് . ബിറ്റ്‌സ് പിലാനിയിലെ എഞ്ചിനിയറിംഗ് വിദ്യാര്‍ഥികളാണ് ഇവ വികസിപ്പിക്കുന്നതില് വിജയിച്ചത്. അതിന്റെയടിസ്ഥാനത്തില് അവര് കാലിഫോര്‍ണിയയിലെ ഇലോണ് മസ്‌കിന്റെ നേതൃത്വത്തിലുള്ള സ്‌പേസ് എക്‌സ് മത്സരത്തില് പങ്കെടുക്കാനുള്ള യോഗ്യതയും നേടിക്കഴിഞ്ഞു.\nഇത്തരത്തിലൊരു സംവിധാനത്തിലേക്ക് പ്രവേശിക്കുകയാണെങ്കില് കേരളം നേരിടുന്ന പ്രധാന വെല്ലുവിളിയില് നിന്ന് പുര്‍ണ്ണമായ മോചനമുണ്ടാകും. കാരണം ഈ സംവിധാനത്തിനാവശ്യമായ തുരങ്കം മണ്ണിലടിയിലൂടെയായതിനാല് സ്ഥലമെടുപ്പ് എന്ന കീറാമുട്ടി ഉണ്ടാകുന്നതേ ഇല്ല. ഇത്തരത്തിലുള്ള ട്യൂബ് യാത്രാസംവിധാനം ഉണ്ടാക്കാനായി ടെസ്ലെ കാര്‍ക്കമ്പനി ഉടമ ഇലോണ് മസ്‌ക് ന്യൂയോര്‍ക്ക് മേയറെ സമീപിച്ചിരിന്നു. അതിന് ഏതാണ്ട് പച്ചക്കൊടി ലഭിക്കുകയും ചെയ്തു. ഇലോണ് മസ്‌ക് ഈ ആശയവുമായി 2013ല് ഒരു സംഘത്തെ ഇന്ത്യയിലേക്കും അയച്ചിരുന്നു. ബംഗളുരുവിലെ ഹൈപ്പര്‍ലൂപ്പ് വണ് കമ്പനിയും ഇപ്പോള് കേന്ദ്ര സര്‍ക്കാരിനെ സമീപിച്ചിരിക്കുകയാണ്, ഈ ഗതാഗതസംവിധാനം സ്വീകരിക്കണമെന്നും അതിനാവശ്യമായ നടപടികള് കൈക്കൊള്ളണമെന്നും ആവശ്യപ്പെട്ടുകൊണ്ട്.\nബിറ്റ്‌സ് പിലാനി സംഘത്തിന്റെ ഹൈപ്പര്‍ലൂപ്പ് വണ് കമ്പനിക്ക് ഇത്രയും വലിയ സംവിധാനം സൃഷ്ടിക്കാനുള്ള അടിസ്ഥാന സൗകര്യങ്ങള് ഇപ്പോഴില്ല. തദ്ദേശീയമായി അതിനുള്ള സംവിധാനം വരാന് സമയമെടുത്തേക്കും. ഈ സാഹചര്യത്തില് എന്തുകൊണ്ട് ഇലോണ് മസ്‌കിന്റെ കമ്പനിയെ കേരളത്തിന് കേന്ദ്ര സര്‍ക്കാരിലൂടെ സമീപിച്ചുകൂടാ? ഭൂമിക്കടിയിലൂടെ തുരങ്കം നിര്‍മ്മിക്കുന്നത് തന്നെ നിസ്സാര പ്രശ്‌നമാണെന്നാണ് ഇലോണ് മസ്‌ക് പറയുന്നത്. പ്രയാസം ഇതിനുവേണ്ടിയുള്ള അനുമതികളും മറ്റും ലഭ്യമാകുന്നതിനാണെന്ന് അദ്ദേഹം ന്യൂയോര്‍ക്ക് മേയറെ സന്ദര്‍ശിച്ചതിനു ശേഷം പറയുകയുണ്ടായി. തുരങ്ക നിര്‍മ്മിതിക്കു വേണ്ടി മസ്‌ക് ബോറിംഗ് കമ്പനിയും രൂപീകരിച്ചിട്ടുണ്ട്. ഒരു സംശയുവും വേണ്ട ഭാവിയില് വരാന് പോകുന്ന ദീര്‍ഘദൂര സഞ്ചാരമാര്‍ഗ്ഗം ഹൈപ്പര്‍ലൂപ്പായിരിക്കും. മണിക്കൂറില് ആയിരം കിലോമീറ്റര് താണ്ടുന്നതാണ് ഇപ്പോള് മസ്‌ക് വിഭാവനം ചെയ്തിട്ടുള്ളത്. അപ്പോള് കാസര്‍കോഡ് നിന്ന് തിരുവനന്തപുരത്തെത്താനുള്ള സമയം ഊഹിക്കാവുന്നതേ ഉള്ളു.\nഭാവിയിലെ മാറ്റങ്ങളുടെ ലക്ഷണങ്ങള് കാണുമ്പോള് അതിനെ സ്വീകരിക്കുന്നിടത്താണ് ചരിത്രം മാറ്റിയെഴുതപ്പെടുക. ഹൈപ്പര്‍ലൂപ്പ് സംവിധാനത്തില് മലിനീകരണം തെല്ലും സംഭവിക്കുന്നില്ല എന്നത് കേരളത്തെ സംബന്ധിച്ചിടത്തോളം ഏറ്റവും പ്രധാനപ്പെട്ടതാണ്. വര്‍ത്തമാനകാലത്ത് ലോകത്തിന്റെ ഏതു ഭാഗത്ത് മാറ്റം വന്നാലും അത് എല്ലായിടത്തും വ്യാപിക്കും, പ്രയോജനപ്രദമെങ്കില്.പതിവ് രീതികളില് നിന്നുള്ള ചിന്തയില് നിന്നു പുറത്തേക്കു വന്നു ചിന്തിക്കാനുള്ള ധൈര്യം മാത്രമേ ഇത്തരത്തിലുള്ള ചരിത്ര നിര്‍മ്മിതിക്ക് ആവശ്യമുള്ളു. വേണമെന്നു വെച്ചാല് ഈ സര്‍ക്കാരിനു അതു കഴിയും. കേരളത്തിന്റെ പ്രത്യേക ജൈവസ്വഭാവം കണക്കിലെടുത്താല് ഈ പദ്ധതി ഈ പ്രദേശത്തിന് എല്ലാ തലത്തിലും വളരെയധികം യോജിച്ചതാണ്.\nto read click here--http://lifeglint.com/content/locusglint/1707221/elon_musk_hyperloop-comp...


Jan 12, 2019, 10:53 am IST\nMarriage at hospital\nഹൈദരാബാദ്: പ്രണയത്തെ വീട്ടുകാര് എതിര്‍ത്തതോടെ വിഷംകഴിച്ച് ആത്മഹത്യയ്ക്ക് ശ്രമിച്ച കമിതാക്കള് ആശുപത്രിക്കിടക്കയില് വെച്ച് വരണമാല്യം ചാര്‍ത്തി ഒന്നായി. തെലുങ്കാനയിലെ വികാരബാദിലായിരുന്നു സംഭവം. അതാലി സ്വദേശിനി രശ്മിയും(19) കുകിന്ദ സ്വദേശി നവാസുമാണ്(21) ആശുപത്രി കിടക്കയില് വിവാഹിതരായത്.\nഅകന്ന ബന്ധുകൂടിയായ നവാസുമായി രശ്മി രണ്ടുവര്‍ഷത്തോളമായി പ്രണയത്തിലായിരുന്നു. എന്നാല് ബന്ധുക്കള് വിവാഹത്തിന് സമ്മതിച്ചില്ല. മറ്റൊരു യുവതിയുമായി നവാസിനെ വിവാഹം കഴിപ്പിക്കാന് ബന്ധുക്കള് തയ്യാറെടുക്കുന്ന വിവരമറിഞ്ഞ് രശ്മി വിഷം കഴിച്ച് ആത്മഹത്യയ്ക്ക് ശ്രമിക്കുകയായിരുന്നു.\nആശുപത്രിയില് പ്രവേശിപ്പിച്ച രശ്മിയെ കാണാന് നവാസ് എത്തുകയും പിന്നീട് നവാസും വിഷം കഴിച്ച് ജീവനൊടുക്കാന് ശ്രമിക്കുകയുമായിരുന്നു. ഇരുവരുടെയും നില ഗുരുതരാവസ്ഥയിലായതിനാല് സര്‍ക്കാര് ആശുപത്രിയില് നിന്നും ക്രൊഫോര്‍ഡ് മെമ്മോറിയല് ആശുപത്രിയിലേക്ക് മാറ്റി. ഇവിടുത്തെ ഡോക്ടറാണ് പ്രണയസാക്ഷാത്കാരത്തിന് വഴിയൊരുക്കിയത്. ഡോക്ടര് ഇരുവരുടെയും ബന്ധുക്കളുമായി സംസാരിച്ചതുപ്രകാരം വിവാഹം നടത്താന് സമ്മതിക്കുകയായിരുന്നു. വിവാഹ വസ്ത്രങ്ങള് അണിഞ്ഞ നവാസും രശ്മിയും വീല്‍ചെയറില് ഇരുന്നാണ് ചടങ്ങില് സംബന്ധിച്ചത്.\nTELANGANA love marriage


തൃശൂരിൽ ജാമ്യത്തിലിറങ്ങിയ പോക്സോ കേസ് പ്രതിയെ വെട്ടിക്കൊന്നു; യുവാവ് അറസ്റ്റില് | pocso case accused hacked to death in thrissur youth arrested\nThrissur, First Published 7, Oct 2020, 4:45 PM\n2015 ല് ശ്രീജിത്തിനെ കൊല്ലാൻ ശ്രമിച്ച കേസിലെ പ്രതിയാണ് സതീഷ്. ആ പകയാണ് കൊലപാതകത്തിലേക്ക് നയിച്ചത്.\nതൃശൂർ: തൃശൂർ എളനാട് പോക്സോ കേസിലെ പ്രതിയായ യുവാവിനെ വെട്ടിക്കൊന്നയാള് അറസ്റ്റില്. എളനാട് സ്വദേശി സതീഷ് (36) ആണ് കൊല്ലപ്പെട്ടത്. കൊലയാളിയായ എളനാട് സ്വദേശി ശ്രീജിത്തിനെ (28) 24 മണിക്കൂര് തികയും മുമ്പേ പൊലീസ് അറസ്റ്റ് ചെയ്തു. 2015 ൽ ശ്രീജിത്തിനെ വധിക്കാൻ ശ്രമിച്ച കേസിലെ പ്രതിയായിരുന്നു സതീഷ്.\nതൃശൂർ എളനാട് ആൾതാമസമില്ലാത്ത വീടിന്റെ വരാന്തയിലായിരുന്നു സതീഷിന്‍റെ മൃതദേഹം കണ്ടെത്തിയത്. അയൽവാസികളാണ് മൃതദേഹം ആദ്യം കണ്ടത്. ഉടൻ പഴയന്നൂർ പൊലീസിൽ വിവരമറിയിച്ചു. ആദിവാസി പെൺകുട്ടിയെ പീഡിപ്പിച്ച കേസിൽ എട്ട് മാസമായി ജയിലിലായിരുന്നു സതീഷ്. ജാമ്യത്തിലിറങ്ങിയ ശേഷം മലപ്പുറത്തായിരുന്നു താമസം. കഴിഞ്ഞ രണ്ട് ദിവസമായി എളനാട് കറങ്ങി നടന്നിരുന്നതായി നാട്ടുകാർ പറഞ്ഞു. മലപ്പുറത്ത് നിന്ന് രണ്ട് പേർ സതീഷിനെ തിരഞ്ഞ് എളനാട് എത്തിയതായി പൊലീസിന് വിവരം കിട്ടി. ഇവർ ആരാണെന്ന് തിരിച്ചറിയാനാണ് ആദ്യം ശ്രമിച്ചത്. ആളൊഴിഞ്ഞ വീടിൻ്റെ വരാന്തയിൽ മദ്യപസംഘങ്ങൾ തമ്പടിക്കാറുണ്ട്. ഇവരെ കേന്ദ്രീകരിച്ചും അന്വേഷണം നടന്നു. അതിനിടെയാണ് എളനാട് സ്വദേശി ശ്രീജിത്തിലേക്കും അന്വേഷണം എത്തിയത്.\n2015 ല് ശ്രീജിത്തിനെ കൊല്ലാൻ ശ്രമിച്ച കേസിലെ പ്രതിയാണ് സതീഷ്. ആ പകയാണ് കൊലപാതകത്തിലേക്ക് നയിച്ചത്. സതീഷ് നാട്ടിലെത്തിയതറിഞ്ഞ് ഇയാളെ പിന്തുടരുകയായിരുന്നു. സതീഷ് രാത്രി ആളൊഴിഞ്ഞ വീടിൻ്റെ വരാന്തയില് ഉറങ്ങുന്നതിനിടെയാണ് വാളുകൊണ്ട് വെട്ടി കൊലപ്പെടുത്തിയത്. കൊല്ലാൻ ഉപയോഗിച്ച വാള് പൊലീസ് കണ്ടെടുത്തു. കുന്നംകുളം എസിപി ടി എസ് സിനോജും സംഘവുമാണ് പ്രതിയെ പിടികൂടിയത്. മദ്യപിച്ച് വീടിൻ്റെ വരാന്തയിൽ ഉറങ്ങുന്നതിനിടെ ആക്രമിച്ചെന്ന് പ്രതിയുടെ മൊഴി. കൊല്ലാൻ ഉപയോഗിച്ച വാൾ കണ്ടെടുത്തിയിട്ടുണ്ട്.\nLast Updated 8, Oct 2020, 12:16 AM\nവെഞ്ഞാറമൂട് ഇരട്ട കൊലപാതകം: ആറ് പേരുടെ അറസ്റ്റ് ഇന്ന് രേഖപ്പെടുത്തും; യുവാക്കളെ വെട്ടിയത് നാല് പേര് ചേര്‍ന്ന്


സെക്രട്ടേറിയറ്റില് തീപിടുത്തം | Fire breaks out at secretariat - Malayalam Oneindia\nതിരുവനന്തപുരം: തിങ്കളാഴ്ച രാവിലെ എട്ടരയോടെ സെക്രട്ടേറിയറ്റിലെ പ്രധാന ബ്ലോക്കില് തീപിടുത്തമുണ്ടായി.\nകെട്ടിടത്തില് നിന്നും പുകയുയരുന്നത് കണ്ട് സുരക്ഷാ ഉദ്യോഗസ്ഥര് ഫയര്‍ഫോഴ്സിനെ വിവരമറിയിക്കുകയായിരുന്നു.\nശനിയാഴ്ച ജോലികഴിഞ്ഞ് പോകുമ്പോള് ജീവനക്കാര് ഫാന് ഓഫ് ചെയ്യാന് മറിന്നതാണ് അപകടത്തിനിരയാക്കിയത്. ഞായറാഴ്ച അവധിദിവസവുമായിരുന്നു.\nരണ്ട് ദിവസമായി നിര്‍ത്താതെ പ്രവര്‍ത്തിച്ചുകൊണ്ടിരുന്ന ഫാന് ചൂടുപിടിച്ച് പൊട്ടിത്തെറിക്കുകയായിരുന്നു.\nമെയിന് ബ്ലോക്കിലെ അക്കൗണ്ട് സെക്ഷനിലെ ക്യാഷ് കൗണ്ടറിലാണ് അിബാധയുണ്ടായത്. തീപിടുത്തത്തെ നേരിടേണ്ട മുന്‍കരുതല് സെക്രട്ടേറിയറ്റില് ഉണ്ടായിരുന്നെങ്കിലും അതുപയോഗിക്കേണ്ട ജീവനക്കാര് സ്ഥലത്തുണ്ടായിരുന്നില്ല.\nകൃത്യമായ സുരക്ഷിതത്വമില്ലാതെയാണ് സെക്രട്ടേറിയറ്റ് മുഴുവന് വൈദ്യുത വയറുകള് വലിച്ചിരിക്കുന്നതെന്ന് ആരോപണമുണ്ട്.


അടുത്ത ലക്ഷ്യം ലോകകപ്പ്,അങ്കപ്പുറപ്പാടിന് ഇന്ത്യന് ടീമില് ആരൊക്കെ? | Keralabhooshanam.com | Breaking News, Latest News, Kerala, India and World news\nഅടുത്ത ലക്ഷ്യം ലോകകപ്പ്,അങ്കപ്പുറപ്പാടിന് ഇന്ത്യന് ടീമില് ആരൊക്കെ?\nBy web desk on 10/01/2019 Comments Off on അടുത്ത ലക്ഷ്യം ലോകകപ്പ്,അങ്കപ്പുറപ്പാടിന് ഇന്ത്യന് ടീമില് ആരൊക്കെ?\nന്യൂഡല്‍ഹി: ഓസ്‌ട്രേലിയന് മണ്ണിലെ ടെസ്റ്റ് പരമ്പര വിജയത്തോടെ ക്രിക്കറ്റില് പുതിയ ചരിത്രം കുറിച്ചതിന്റെ അഭിമാനത്തിളക്കത്തിലാണ് ഇന്ത്യന് ടീം. മെയ് 30ന് ഇംഗ്ലണ്ടില് ആരംഭിക്കുന്ന ലോകകപ്പിന് അനുയോജ്യമായ ടീമിനെ കെട്ടിപ്പടുക്കുക എന്നതാണു നായകന് വിരാട് കോഹ്‌ലിക്കും കോച്ച് രവി ശാസ്ത്രിക്കും മുന്‍പില് ഇനിയുള്ള വെല്ലുവിളി.\nടെസ്റ്റില് ഇന്ത്യയുടെ വൈസ് ക്യാപ്റ്റനായ അജിന്‍ക്യ രഹാനെയെപ്പോലും ഉള്‍ക്കൊള്ളിക്കാനാകാത്തവിധം പ്രതിഭാസമ്പന്നമാണ് ഇന്ത്യന് ഏകദിന ടീം. ആഭ്യന്തര മല്‍സരങ്ങളിലും ഐപിഎല്ലിലും തിളങ്ങിനില്‍ക്കുന്ന ഒരുപറ്റം താരങ്ങള് ടീമിലെക്കുള്ള വിളി കാത്ത് പുറത്തു നില്‍ക്കുന്നു. ഓരോ സ്ഥാനത്തിനായും രണ്ടോ അതില് അധികമോ താരങ്ങള് മല്‍സരിക്കുന്ന അവസ്ഥ. ഇവരില് ആരെ ഉള്‍പ്പെടുത്തുമെന്ന ആശങ്കയിലാണ് ടീം മാനേജ്‌മെന്റ്\n1. രോഹിത് ശര്‍മ (31): നിലയുപ്പിച്ചുകഴിഞ്ഞാല് ലോക ക്രിക്കറ്റിലെ ഏറ്റവും അപകടകാരിയായ ബാറ്റ്‌സ്മാന് എന്നു വിരാട് കോഹ്‌ലി വിശേഷിപ്പിച്ച താരം. ഏകദിനത്തില് നേടിയ ഇരട്ട സെഞ്ചുറിയുടെ എണ്ണം 3.\nമല്‍സരം: 193 റണ്‍സ്: 7454 ശരാശരി: 47.78 2.\n2. ശിഖര് ധവാന് (33): രോഹിതിനൊപ്പം ഓപ്പണിങ് വിക്കറ്റില് മികച്ച റെക്കോര്‍ഡ്. കഴിഞ്ഞ നവംബറില് നടന്ന ഏഷ്യ കപ്പില് മാന് ഓഫ് ദ് സീരീസ്. പവര്‍പ്ലേ ഓവറുകളില് വമ്പന് അടിയിലൂടെ ടീം സമ്മര്‍ദം അകറ്റാന് സമര്‍ഥന്.\nമല്‍സരം: 115 റണ്‍സ്: 4935 ശരാശരി: 45.69\n3. കെ.എല്. രാഹുല് (26)\nമല്‍സരം: 13 റണ്‍സ്: 317 ശരാശരി: 35.22 3.\n4. വിരാട് കോഹ്‌ലി (30): മൂന്നാം നമ്പറില് ഉജ്വല ഫോമില് ബാറ്റുവീശുന്ന കോഹ്‌ലിയുടെ പ്രകടനമാണ് അടുത്തിടെ നടന്ന ഭൂരിഭാഗം മല്‍സരങ്ങളിലും ഇന്ത്യന് വിജയത്തില് നിര്‍ണായകമായത്.\nമല്‍സരം: 216 റണ്‍സ്: 10,232 ശരാശരി:59.83 4.\n5. അമ്പാട്ടി റായുഡു (33): കോഹ്‌ലിയുടെ അസാന്നിധ്യത്തില് ഏഷ്യ കപ്പ് ക്രിക്കറ്റില് പുറത്തെടുത്തത് ഉജ്വല പ്രകടനം. കോഹ്‌ലിയുടെ തിരിച്ചുവരവോടെ വീണ്ടും നാലാം സ്ഥാനത്തേക്ക്.\nമല്‍സരം: 44 റണ്‍സ്: 1447 ശരാശരി: 51.67\n6. മനീഷ് പാണ്ഡെ (29): ആഭ്യന്തര ക്രിക്കറ്റില് വര്‍ഷങ്ങളായി മികച്ച പ്രകടനം കാഴ്ചവയ്ക്കുന്ന താരം. അവസരങ്ങള് ലഭിച്ചെങ്കിലും സമീപകാലത്ത് ഇന്ത്യയ്ക്കായി തിളങ്ങാനായിട്ടില്ല.\nമല്‍സരം: 22 റണ്‍സ്: 432 ശരാശരി: 39.27 5.\n7. ദിനേഷ് കാര്‍ത്തിക് (33): നിദഹാസ് ട്രോഫി ഫൈനലില് ബംഗ്ലദേശിനെതിരെ അവിസ്മരണീയ ഇന്നിങ്‌സിലൂടെ ഇന്ത്യയെ വിജയത്തിലെത്തിച്ചു. മധ്യനിരയില് നിലയുറപ്പിച്ചു കളിക്കുന്നതിലും സ്‌ട്രൈക്ക് റൊട്ടേഷനിലും മികവ്.\nമല്‍സരം: 86 റണ്‍സ്: 1663 ശരാശരി: 30.79\n8. കേദാര് ജാദവ് (33): മധ്യനിരയിലെ സ്ഥിരതയാര്‍ന്ന പ്രകടനം കൈമുതല്. പാര്‍ട്ട് ടൈം ഓഫ് സ്പിന്നറായും മികവു തെളിയിച്ചു. അടിക്കടി പരുക്കിന്റെ പിടിയിലാകുന്നതാണു ജാഥവിന്റെ തലവേദന.\nമല്‍സരം: 48 റണ്‍സ്: 884 ശരാശരി: 42.09 6.\n9. എം.എസ്. ധോണി (37): മധ്യനിരയിലെ ഒറ്റയാള് പോരാട്ടത്തിലൂടെ ഇന്ത്യന് ഇന്നിങ്‌സിനു താങ്ങായതു പലവട്ടം. പഴയ ഫിനിഷിങ് മികവിനു കൈമോശംവന്നെന്നു വിമര്‍ശകര് പറയുമ്പോഴും മുന് നായകന് ‘കൂള്’.\n10. ഋഷഭ് പന്ത് (21):\nവിന്‍ഡീസ് പരമ്പരയില് നിറം മങ്ങിയതോടെ ഏകദിന ടീമിലെ സ്ഥാനം തെറിച്ചെങ്കിലും ഓസീസ് ടെസ്റ്റ് പരമ്പരയിലെ തകര്‍പ്പന് പ്രകടനത്തിന്റെ തിളക്കത്തില്. മികച്ച സ്‌ട്രൈക്ക് റേറ്റുള്ളതും ഗുണകരം.\nമല്‍സരം:3റണ്‍സ്: 41 ശരാശരി: 21.50 7\n1. ജസ്പ്രീത് ബുമ്ര (25): ഏകദിന ബോളിങ് റാങ്കിങ്ങില് ഒന്നാം സ്ഥാനം. പേസിനെ പിന്തുണയ്ക്കുന്ന ഇംഗ്ലണ്ടിലെ വിക്കറ്റില് ബുമ്രയാകും ഇന്ത്യയുടെ വജ്രായുധം.\nമല്‍സരം: 44 വിക്കറ്റ്: 78 ശരാശരി: 21.01.\n2. ഭുവനേശ്വര് കുമാര് (28): പവര്‍പ്ലേ ഓവറുകളില് ഉജ്വലമായി പന്തെറിയുന്ന ഭുവനേശ്വര് ഡെത്ത് ഓവറിലും കണിശതയാര്‍ന്ന പന്തുകളിലൂടെ എതിര്‍ടീം ബാറ്റ്‌സ്മാന്‍മാരെ സമ്മര്‍ദത്തിലാക്കും.\nമല്‍സരം: 95 വിക്കറ്റ്: 99 ശരാശരി: 38.22.\n3. ഉമേഷ് യാദവ് (31): ലോകകപ്പില് എതിര്‍ടീം ബാറ്റ്‌സ്മാന്‍മാര്‍ക്കെതിരെ ഷോട്ട് ബോള് തന്ത്രം പയറ്റാന് ഉപയോഗിക്കാവുന്ന ബോളര്. ഉയരവും ബൗണ്‍സുമാണു കരുത്ത്.\nമല്‍സരം: 74 വിക്കറ്റ്: 105 ശരാശരി: 33.20.\n4. കുല്‍ദീപ് യാദവ് (24): ചൈനാമാന് അക്ഷനിലൂടെ ബാറ്റ്‌സ്മാനെ വണ്ടറടിപ്പിക്കുന്ന കുല്‍ദീപിന്റെ ലെങ്ത് പിക് ചെയ്യുക എന്നത് സെറ്റ് ബാറ്റ്‌സ്മാന്‍മാര്‍ക്കുപോലും ദുഷ്‌കരം.\nമല്‍സരം: 33 വിക്കറ്റ്: 67 ശരാശരി: 20.07.\n5. യുസ്‌വേന്ദ്ര ചാഹല് (28): 34 ഏകദിനത്തില് വീഴ്ത്തിയത് 56 വിക്കറ്റ്. മികച്ച ബോളിങ് ശരാശരിയില് പന്തെറിയുന്ന ചാഹലാണ് ഏകദിനത്തില് ഇന്ത്യയുടെ ഫസ്റ്റ് ചോയ്‌സ് സ്പിന്നര്.\nമല്‍സരം: 32 വിക്കറ്റ്: 54 ശരാശരി: 24.29.\n6. മുഹമ്മദ് ഷമി (28): ടെസ്റ്റ് ടീമില് സ്ഥിരസാന്നിധ്യമാണെങ്കിലും ഏകദിന ടീമില് സ്ഥാനം ഉറപ്പില്ലാത്ത താരം. റിവേഴ്‌സ് സ്വിങ്ങറുകളാണ് കരുത്ത്. ടെസ്റ്റ് ടീമില് സ്ഥിരസാന്നിധ്യമാണെങ്കിലും ഏകദിന ടീമില് സ്ഥാനം ഉറപ്പില്ലാത്ത താരം. റിവേഴ്‌സ് സ്വിങ്ങറുകളാണ് കരുത്ത്.\nമല്‍സരം: 51 വിക്കറ്റ്: 94 ശരാശരി: 26.05\n7. ഖലീല് അഹമ്മദ് (21): കഴിഞ്ഞ വര്‍ഷത്തെ ഏഷ്യ കപ്പില് ഇന്ത്യയ്ക്കായി അരേങ്ങറ്റം. നവംബറിലെ വിന്‍ഡീസ് പരമ്പരയിലെ ഖലീലിന്റെ ബോളിങ് പ്രകടനത്തെ രാജ്യാന്തര താരങ്ങള് പോലും പുകഴ്ത്തി.\nമല്‍സരം:6വിക്കറ്റ്: 11 ശരാശരി: 24.00.\n8. മുഹമ്മദ് സിറാജ് (24): ഹൈദരാബാദിനായി മികച്ച ആഭ്യന്തര റെക്കോര്‍ഡുള്ള താരം. ഏകദിനത്തില് അരങ്ങേറിയിട്ടില്ല. ബുമ്രയ്ക്കു പകരക്കാരനായി ഓസീസിനെതിരായ ഏകദിന പരമ്പരയ്ക്കുള്ള ടീമില്.\nഅടുത്ത ലക്ഷ്യം ലോകകപ്പ്,അങ്കപ്പുറപ്പാടിന് ഇന്ത്യന് ടീമില് ആരൊക്കെ? added by on 10/01/2019


14 ഇഞ്ച് ഡിസ്പ്ലേയോടുകൂടി റെഡ്മി ലാപ്‌ടോപ് ഓഗസ്റ്റ് 29 ന് വിപണിയിലേയ്ക്ക് - MALABAR FLASH\nHome News Tech World ലോകം 14 ഇഞ്ച് ഡിസ്പ്ലേയോടുകൂടി റെഡ്മി ലാപ്‌ടോപ് ഓഗസ്റ്റ് 29 ന് വിപണിയിലേയ്ക്ക്\n14 ഇഞ്ച് ഡിസ്പ്ലേയോടുകൂടി റെഡ്മി ലാപ്‌ടോപ് ഓഗസ്റ്റ് 29 ന് വിപണിയിലേയ്ക്ക്\nപത്താം തലമുറ ഇന്റല് പ്രൊസസറിന്റെ പിന്തുണയോടെ പുതിയ റെഡ്മി ലാപ്‌ടോപ് വിപണിയില് എത്താനൊരുങ്ങുന്നു. ഓഗസ്റ്റ് 29 ന് പുതിയ ലാപ്ടോപ്പ് വിപണിയിലെത്തിക്കുമെന്നാണ് റിപ്പോര്‍ട്ട്.[www.malabarflash.com]\nറെഡ്മി 14 ആണ് പുതിയ ലാപ്‌ടോപ്പ്. 14 ഇഞ്ച് ഡിസ്പ്ലേയാണ് ലാപ്‌ടോപ്പിന്റേത്. എച്ച്ഡിഎംഐ, യുഎസ്ബി 3.0, 3.5 എംഎം ഓഡിയോ ജാക്ക്, സ്മാര്‍ട് അണ്‍ലോക്ക് 2.0 സൗകര്യങ്ങള്,ഫുള് സൈസ് കീബോര്‍ഡ്, യുഎസ്ബി 2.0, എന്നിവ പുതിയ ലാപ്ടോപ്പില് ഉണ്ടാകുമെന്നാണ് വിവരം.\nഎട്ടാം തലമുറ ഇന്റല് പ്രൊസസറില് പ്രവര്‍ത്തിക്കുന്ന റെഡ്മിബുക്ക് 14 ആണ് കമ്പനിയുടെ ആദ്യ ലാപ്ടോപ്പ്. റെഡ്മിബുക്ക് 14 ല് 14 ഇഞ്ച് അള്‍ട്രാ നാരോ ഫുള് എച്ച്ഡി ഡിസ്പ്ലേയാണുള്ളത്. എട്ടാം തലമുറ ഇന്റല് കോര് ഐ7 പ്രൊസസറില് എന്‍വിഡിയ ജിഫോഴ്സ് എംഎക്സ് 250 ഗ്രാഫിക്സും 8 ജിബി റാമും ഉണ്ട്.


ഗര്‍ഭസ്ഥശിശുവിന്റെ ബുദ്ധിവളര്‍ച്ചയ്ക്ക് ഗര്‍ഭിണികള് കഴിക്കേണ്ട ചില ഭക്ഷണങ്ങൾ – East Coast Daily Malayalam\nഗര്‍ഭസ്ഥശിശുവിന്റെ ബുദ്ധിവളര്‍ച്ചയ്ക്ക് ഗര്‍ഭിണികള് കഴിക്കേണ്ട ചില ഭക്ഷണങ്ങൾ\nSep 27, 2019, 09:25 am IST\nഗര്‍ഭാവസ്ഥയില് ഗര്‍ഭിണികള് നിര്‍ബന്ധമായും കഴിക്കേണ്ട ചില ഭക്ഷണങ്ങള് ഉണ്ട് . ഗര്‍ഭകാലത്തിന്റെ അവസാനഘട്ടത്തില് ഇനി പറയുന്ന ഭക്ഷണങ്ങള് കഴിച്ചാല് അത് കുഞ്ഞിന്റെ ആരോഗ്യവും സൗന്ദര്യവും കൂടാന് സഹായിക്കും. അമ്മയുടെ കൃത്യമായ ആഹാരശീലങ്ങള് കുഞ്ഞിന്റെ ബുദ്ധിവളര്‍ച്ചയില് നിര്‍ണായക പങ്കുവഹിക്കുന്നു. ഇരുമ്പിന്റെ അംശം ധാരാളം അടങ്ങിയിട്ടുള്ള ഒന്നാണ് പരിപ്പ്. ഇത് സൂപ്പര് ന്യൂട്രിയന്റ് എന്ന ഘടകത്തിലാണ് വരുന്നത്. അതുകൊണ്ട് തന്നെ പരിപ്പ് കഴിക്കുന്നതും കുഞ്ഞിന്റെ ബുദ്ധിവളര്‍ച്ചക്ക് സഹായിക്കുന്നു. എന്നാല് പരിപ്പ് ധാരാളം കഴിക്കാന് പാടില്ല. ഇത് പല തരത്തിലും ദഹനസംബന്ധമായ പ്രശ്നങ്ങള് നിങ്ങളില് ഉണ്ടാക്കുന്നു.\nതൈര് കഴിക്കുന്നത് നല്ലതാണ്. കാല്‍സ്യം ധാരാളം പാലിലും തൈരിലും ഉണ്ട്. ഗര്‍ഭകാലത്തെ ഭക്ഷണ ശീലങ്ങളില് അതുകൊണ്ട് തന്നെ തൈരിനെ ഉള്‍പ്പെടുത്താന് ശ്രദ്ധിക്കുക. നിലക്കടല കൊണ്ട് കുഞ്ഞിന്റെ ആരോഗ്യവും ബുദ്ധിയും വര്‍ദ്ധിപ്പിക്കാം. അതിനായി പല വിധത്തില് ഉപയോഗിക്കാവുന്ന ഒരു നല്ല സ്നാക്സ് ആണ് നിലക്കടല. ഇതിലുള്ള വിറ്റാമിന് ഇ ആണ് കുഞ്ഞിന്റെ ആരോഗ്യത്തിന് സഹായിക്കുന്നത്. നമ്മള് സാധാരണ എപ്പോഴും കഴിക്കാത്ത ഒന്നാണ് മത്തന് വിത്ത്. എന്നാല് ഇതിന്റെ ആരോഗ്യ ഗുണങ്ങള് ജനിക്കാന് പോവുന്ന കുഞ്ഞിന് വരെ ആരോഗ്യം നല്‍കുന്നതാണ്. ഇതില് ധാരാളം സിങ്ക് അടങ്ങിയിട്ടുണ്ട്. എല്ലാ വിധത്തിലും ഇത് ഗര്‍ഭസ്ഥശിശുവിന് ആരോഗ്യം നല്‍കുന്നു.\nപച്ചക്കറികള് കഴിക്കുന്നതും നല്ലതാണ്. ഇത് കുഞ്ഞിന്റെ ആരോഗ്യത്തിന് വളരെയധികം സഹായിക്കുന്നു. ആരോഗ്യം മാത്രമല്ല ബുദ്ധിശക്തിക്കും സഹായിക്കുന്ന ഒന്നാണ് ചീര. ഇതിലുള്ള വിറ്റാമിനുകള് ഡി എന് എ സംബന്ധമായ പ്രശ്നങ്ങള് നിങ്ങളില് ഉണ്ടാകുമ്പോള് അതിനെ ഇല്ലാതാക്കുന്നു.\nപോസ്റ്റല് വോട്ടുകള്‍ക്ക് പിന്നാലെ സര്‍വീസ് വോട്ടുകളിലും അസാധു\nപാലായില് വോട്ടെണ്ണല് വൈകിയത് ഒരുമണിക്കൂറോളം; കാരണം ഇതാണ്


പെഡ്രോ അൽവാരിസ് കബ്രാൾ - വിക്കിപീഡിയ\n(പെഡ്രോ അൽ‌വാരസ് കബ്രാൾ എന്ന താളിൽ നിന്നും തിരിച്ചുവിട്ടതു പ്രകാരം)\n1520 (വയസ്സ് 52–53)\nFleet commander for the Kingdom of Portugal\nപോർച്ചുഗീസ് പ്രഭുവും സൈനിക മേധാവിയും നാവികനും പര്യവേഷകനുമായിരുന്ന പെഡ്രോ അൽവാരിസ് കബ്രാൾ (Pedro Álvares Cabral) ബ്രസീൽ കണ്ടെത്തിയ ആൾ എന്ന് വിശേഷിപ്പിക്കപ്പെടുന്നു.\nബ്രസീൽ കണ്ടെത്തിയ പോൽച്ചുഗീസ് നാവികനായ പെഡ്രോ അൽവാരിസ് കബ്രാൾ 1500 മാർച്ച ഒമ്പതിന് പതിമൂന്ന കപ്പലുകളടങ്ങിയ ഒരു നാവിക വ്യൂഹവുമായി ലിസബണിലിൽ നിന്നും യാത്ര തിരിച്ചു. 1500ൽ കോഴിക്കോടെത്തിയ അദ്ദേഹത്തിന്റെ ലക്ഷ്യം പൌരസ്ത്യ വ്യാപാരമാകെ കയ്യിലൊതുക്കുക എന്നതായിരുന്നു.\nകോഴിക്കോട് തുറമുഖത്തൊരു ഗുഡ് ഷെഡ് നിർമ്മിക്കുക മാത്രമല്ല കോഴിക്കൊടൊരു ഫാക്ടറിയും അദ്ദേഹം സ്ഥാപിച്ചു. എങ്കിലും അറബ് വ്യാപാരികളുടെ തന്ത്രങ്ങൾ മൂലം കോഴിക്കോട് നിന്നു ഉദ്ദേശിച്ചത്ര സുജന്ധ ദ്രവ്യങ്ങൾ ശേഖരിക്കാനായില്ല. അങ്ങനെ പോർച്ചുഗീസ്സുകാരും അറബികളും തമ്മിലേറ്റുമുട്ടി. കബ്രാളിന്റെ നേതൃത്വത്തിലുള്ള പോർച്ചുഗീസ്സ് പട പത്തിലേറെ അറബിക്കപ്പലുകൾ കത്തിച്ചു. ആയിരത്തോളം അറബികളെ വധിക്കുകയും ചെയ്തു. അറബികളുെട പ്രത്യാക്രമണത്തിൽ അവരുടെ ഫാക്ടറികൾ അറബികൾ തകർത്തു. പത്തോളം വലിയ അറബിക്കപ്പലുകൾ തകർത്തും കൊന്നും കബ്രാളതിനു പകരം വീട്ടി.\nഡിസംബറോടെ കബ്രാൾ തിരികെ കൊച്ചിയിലേക്ക് പോയി.,സാമൂതിരിയുടെ നിത്യശത്രുവായ കൊച്ചിരാജാവ് കബ്രാളിനെല്ലാം സഹായവും ചെയ്തു നൽകി. കബ്രാൾ കൊച്ചിയിലെത്തിയതറിഞ്ഞ് കുപിതനായി സാമൂതിരി കബ്രാളിനെതിരെ ഒരു കടൽ പടയെ നിയോഗിച്ചു. സൂത്രത്തിൽ കൊച്ചയിൽ നിന്നും കണ്ണൂരെത്തിയ കബ്രാളിനെ കണ്ണൂരെ കോലത്തിരി ചരക്കുകൾ സമ്പാദിക്കാൻ സഹായിച്ചു. പൊരസ്ത്യ വ്യാപാരം കൈക്കലാക്കാൻ സമൂതിരിയെ എതിർക്കേണ്ടിവരുമെന്ന് ഗാമയിലൂടെയും ഇപ്പോഴത്തെ കബ്രാളിന്റെ അനുഭവത്തിലൂടെയും പോർച്ചുഗലിന് വ്യക്തമായി.\n1510ൽ അദ്ദേഹം പോർച്ചുഗലിലേക്ക് മടങ്ങി. കേരളത്തിലാകെ മേധാവിത്വം സ്ഥാപിക്കാൻ കൊച്ചി തുറമുഖം കണ്ടെത്തിയതേറെ സഹായമായിരുന്നു.\n↑ Bueno 1998, പുറം. 35. harv error: no target: CITEREFBueno1998 (help)\n"https://ml.wikipedia.org/w/index.php?title=പെഡ്രോ_അൽവാരിസ്_കബ്രാൾ&oldid=3507807" എന്ന താളിൽനിന്ന് ശേഖരിച്ചത്


DISTINCT : People24x7\nവീണ്ടും ആദിവാസി ശിശുമരണം\nവയനാട്: കേരളത്തിലെ ആദിവാസികളുടെ ദുരിത ജീവിതം തുറന്ന് കാട്ടി വയനാട്ടില് വീണ്ടും ശിശു മരണം. വാളോട് എടത്തില് ആദിവാസി കോളനിയിലെ ബാലന്-സുമതി ദമ്പതികളുടെ ഇരട്ടകുട്ടികളുടെ മരണമാണ് വയനാട്ടില് നിന്നും പുതുതായി റിപ്പോര്‍ട്ട് ചെയ്യപ്പെട്ടിരിക്കുന്നത്. ഒരു കുഞ്ഞ് ഗര്‍ഭാവസ്ഥയിലും മറ്റൊരു കുട്ടി പ്രസവിച്ച ശേഷവുമാണ് മരിച്ചത്. കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലായിരുന്നു സുമതി. പോഷകാഹാര കുറവ് മൂലം അവശതയിലായിരുന്നു സുമതിയെന്ന് ബന്ധുക്കള് പറഞ്ഞു. കുട്ടികളുടെ മൃതദേഹങ്ങള് നാട്ടിലെത്തിച്ച് വീട്ടില് സംസ്കരിച്ചു. കേന്ദ്ര പട്ടിക വര്‍ഗ്ഗ ക്ഷേമ മന്ത്രി [...]\nസ്കൂള് മാര്‍ക്കറ്റ് പ്രവര്‍ത്തനം ആരംഭിച്ചു\nNAVEEN\t| Reply\nകൊല്ലം :കുളത്തുപ്പുഴ സര്‍വീസ് സഹകരണ ബങ്കിന്‍റെ നേതൃത്വത്തില് സ്കൂള് മാര്‍ക്കറ്റ് പ്രവര്‍ത്തനം ആരംഭിച്ചു. ബാങ്കിന് മുന്നിലായി ആരംഭിച്ച പടനോപകരണ ശാല ബാങ്ക് പ്രസിഡന്‍റ കെ ജെ അലോഷ്യസ് ഉദ്ഘാടനം ചെയ്തു. സെക്രട്ടറി ജയകുമാര് അദ്ധ്യക്ഷതവഹിച്ചു. പൊതുവിപണിയില് നോട്ട്ബുക്ക് അടക്കമുള്ള സാധനങ്ങള്‍ക്ക് വില കുതിച്ചുയരുന്ന സാഹചര്യത്തില് ന്യായവിലക്ക് പൊതുജനങ്ങള്‍ക്ക് പടനോപകരണങ്ങള് എത്തിക്കുക എന്നതാണ് ലക്ഷ്യം എന്ന് ബാങ്ക് പ്രസിഡന്റ് കെ ജെ അലോഷ്യസ് പറഞ്ഞു.\nപാലക്കാട്: പ്രശസ്ത ഗായകന് മനോജ് കൃഷ്ണന് അന്തരിച്ചു. അര്‍ബുദ ബാധയെതുടര്‍ന്ന് ചികില്‍സയിലായിരുന്ന അദ്ദേഹം ഇന്ന് രാവിലെയാണ് മരിച്ചത്. ദൂരദര്‍ശനിലും ഗാനമേള സംഘങ്ങളിലും സജീവമായിരുന്ന മനോജ് പാലക്കാട്സ്വദേശിയാണ്. ശുദ്ദമദ്ദളം,സോപാനം,മന്ത്രിക്കൊച്ചമ്മ,കളിവാക്ക്,തിരകള്‍ക്കപ്പുറം,സുഭദ്രം,മോഹിതം തുടങ്ങിയ ചിത്രങ്ങളിലായി ഒന്‍പതോളം ഗാനങ്ങള് ആലപിച്ചിട്ടുണ്ട്. നിരവധി ഭക്തിഗാന കാസറ്റുകളിലും പാടിയിട്ടുണ്ട്.\nവീട്ടില് പോലും സ്ത്രീകള് സുരക്ഷിതരല്ല: ബിജെപി\nതിരുവനന്തപുരം: പെരുമ്പാവൂരില് ദളിത്‌പെണ്‍കുട്ടി ക്രൂരമായി കൊല്ലപ്പെട്ട് ദിവസങ്ങള് കഴിഞ്ഞിട്ടും കുറ്റക്കാരെ കണ്ടെത്തുന്നതില് വീഴ്ചവരുത്തിയതിനെതിരെ രൂക്ഷ വിമര്‍ശനവുമായി ബിജെപി. സംസ്ഥാനത്തെ ക്രമസമാധാനം തകര്‍ന്നതായും ആഭ്യന്തരവകുപ്പ് നിര്‍ജ്ജീവമായെന്നും ബിജെപി സംസ്ഥാന അധ്യക്ഷന് കുമ്മനം രാജശേഖരന് ആരോപിച്ചു. ജിഷയുടെ കൊലപാതകം മനുഷ്യമനഃസാക്ഷിയെ ഞെട്ടിപ്പിക്കുന്നതാണ്. സ്വന്തം വീട്ടില് വച്ചാണ് ജിഷ കൊല്ലപ്പെട്ടത്. സ്വന്തം വീട്ടില് പോലും സ്ത്രീകള് സുരക്ഷിതരല്ല. നൂറു ശതമാനം സാക്ഷരത കൈവരിച്ച കേരളത്തില് ദളിത്പീഡനങ്ങളും ബലാല്‍സംഗങ്ങളും മറ്റു കുറ്റകൃത്യങ്ങളും വര്‍ദ്ധിച്ചു വരുന്നതില് അതിയായ ആശങ്കയുണ്ട്. ആറ്റിങ്ങലില് രണ്ടുമാസത്തോളം പീഡനമേല്‍ക്കേണ്ടിവന്ന പെണ്‍കുട്ടിയുടെ [...]\nകമലാക്ഷിയ്ക്ക് ഇനി ഗാന്ധിഭവൻ അഭയം\nഅടൂർ: ശരീരം തളർന്ന് സംസാരശേഷി നഷ്ടപ്പെട്ട് അടൂർ സർക്കാർ ആശുപത്രിയിൽ ചികിത്സയിൽ കഴിഞ്ഞ പാടം സ്വദേശി കമലാക്ഷി(81)യെ സംരക്ഷിക്കാൻ ആളില്ലാത്തതിനാൽ തുടർസംരക്ഷണം ഗാന്ധിഭവൻ ഏറ്റെടുത്തു. കലഞ്ഞൂർ ഗ്രാമപഞ്ചായത്ത് മെമ്പർ സജീവ് റാവുത്തർ അറിയിച്ചതിനാലാണ് സംരക്ഷണവും ശുശ്രൂഷയും വേണ്ട കമലാക്ഷി ആശുപത്രിയിൽ കിടക്കുന്ന വിവരം ഗാന്ധിഭവൻ അറിഞ്ഞത്. വിവാഹിതയായ കമലാക്ഷിയെ 35 വർഷം മുമ്പ് ഭർത്താവ് ഉപേക്ഷിച്ചുപോയി. മക്കളില്ല. തുടർന്ന് ഒറ്റയ്ക്കാണ് കഴിഞ്ഞിരുന്നത്. മൂന്നാഴ്ച മുമ്പ് വീട്ടിൽ തളർന്നുവീണ കമലാക്ഷിയെ നാട്ടുകാർ ചേർന്നാണ് അടൂർ ഗവൺമെന്റ് ആശുപത്രിയിലാക്കിയത്. തുടർന്ന് [...]\nകട ഉദ്ഘാടനം ; വിശദീകരണവുമായി നടി ഭാമ\nമൂവാറ്റുപുഴ: പ്രതിഫലം പോരെന്ന് പറഞ്ഞ് കട ഉദ്ഘാടനം ചെയ്യാതെ മടങ്ങിയ നടി ഭാമയെ നാട്ടുകാര് തടഞ്ഞെന്ന വാര്‍ത്തയോട് പ്രതികരണവുമായി ഭാമ രംഗത്ത്. സംഭവത്തില് താന് ചതിക്കപ്പെടുകയായിരുന്നുവെന്ന് ഭാമ തന്റെ ഫേസ്ബുക്ക് പോസ്റ്റില് വെളിപ്പെടുത്തി. സംഭവത്തില് തനിക്കെതിരായി സോഷ്യല്‍മീഡിയയില് രൂക്ഷമായ ആക്രമണം നടക്കുന്ന സാഹചര്യത്തിലാണ് വിശദീകരണമെന്നും ഭാമ പോസ്റ്റില് കുറിച്ചു. ഈ പരിപാടിക്കുവേണ്ടി തന്നെ ക്ഷണിച്ചത് മിസ്റ്റര് ശ്രീജിത്ത് രാജാമണി എന്ന വ്യക്തിയാണ്. മുവ്വാറ്റുപുഴയിലെ ടെക്‌സ്റ്റെല്‍സിന്റെ മാനേജിങ് ഡയരക്ടര് എന്നാണ് ശ്രീജിത്ത് സ്വയം പരിചയപ്പെടുത്തിയത്. കട ഉദ്ഘാടനം ചെയ്യാന് [...]\nചർച്ച പരാജയം, തൊഴിലാളികൾ സമരത്തിലേക്ക്\nകൊല്ലം :റബ്ബർ വില ഇടിഞ്ഞതിനെ തുടർന്ന് റീ പ്ളാൻ്റിങ് വേണ്ടായന്ന RPL അധികൃതരുടെ തീരുമാനം കഴിഞ്ഞ ദിവസങ്ങളിൽ നടന്ന ചർച്ചയിലും മാറ്റം ഇല്ലാതായതോടെ തൊഴിലാളി യൂണിയനുകൾ സമരത്തിലേക്ക് നീങ്ങാൻ തീരുമാനിച്ചു. RPL ലെ AITUC ,CITU , INTUC, റിഹാബ് കോൻഗ്രസ് തുടങ്ങിയ യൂണിയനുകളാണ് സമരത്തിന് നോട്ടീസ് നൽകിയിരിക്കുന്നത്. റബ്ബർ മരങ്ങൾ മുറിച്ചു നീക്കിയ കുളത്തുപ്പുഴയിലെ നൂറ് ഹെക്റ്റർ സ്ഥലത്ത് പുതിയ തൈകൾ വച്ചുപിടിപ്പിക്കേണ്ടതില്ലാ എന്നതാണ് RPL ബോർഡിൻ്റെയും സർക്കാരിൻ്റെയു തീരുമാനം. ഇത് നൂറ്കണക്കിന് തൊഴിലാളികൾക്ക് തൊഴിൽ [...]\nകൊല്ലം :ആര് പി എല് കുളത്തുപ്പുഴ എസ്റ്റേറ്റില് ടൂ എഫ് കോളനിയില് കൂറ്റന് പറങ്കിമാം മരം കടപുഴകി വീണു കാര് തകര്‍ന്നു. ഞായറാഴ്ച രാത്രി പതിനൊന്നോടെയാണ് സംഭവം. ആര് പി എല്ലില് വിവിധ ജോലികള് കരാര് എടുത്തിരിക്കുന്ന തിരുവനന്തപുരം സ്വദേശി സുരേഷ് കുമാര് എന്നയാളുടെ ഉടമസ്ഥതയിലുള്ള കാറാണ് തകര്‍ന്നത്. മരം വീണ സമയം കാറില് ഒരാള് ഉണ്ടായിരുന്നു. കാറില് കുടുങ്ങിയ ഇയാളെ ഓടിക്കൂടിയ നാട്ടുകാര് ഗ്ലാസ് തകര്‍ത്ത് നിസ്സാര പരിക്കുകളോടെ പുറത്തു എടുക്കുകയായിരുന്നു. മരം വീണതിനു സമീപം [...]\nമണിയുടെ വീട് വി.എസ് അച്യുതാനന്ദന് സന്ദര്‍ശിച്ചു\nതൃശൂര്: കലാഭവന് മണിയുടെ വീട് പ്രതിപക്ഷ നേതാവ് വി.എസ് അച്യുതാനന്ദന് സന്ദര്‍ശിച്ചു. മരണ കാരണം അറിയാന് വൈകുന്നതില് അതൃപ്‌തി പ്രകടിപ്പിച്ച് മണിയുടെ കുടുംബം വി.എസ് അച്യുതാനന്ദന് പരാതി നല്‍കി. മരണം സംബന്ധിച്ച് നടക്കുന്ന അന്വേഷണം ത്വരിതപ്പെടുത്താന് സര്‍ക്കാരില് സമ്മര്‍ദ്ദം ചെലുത്തുമെന്നും വി.എസ് പറഞ്ഞു. മണിയുടെ വീട് സന്ദര്‍ശിച്ച ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. മഹനായ കലാകാരനായിരുന്നു കലാഭവന് മണിയെന്നും അദ്ദേഹത്തിന്റെ വേര്‍പാട് കലാകേരളത്തിന് നികത്താവാത്ത നഷ്‌ടമാണെന്നും വി.എസ് അച്യുതാനന്ദന് പറഞ്ഞു. മരണം നടന്ന് ഒരു മാസമാകുമ്പോഴും വീട്ടുകാരുടെ [...]\nസാമൂഹിക മാറ്റത്തിന്‍റെ ചാലകശക്തിയാണ് വിദ്യാഭ്യാസം എന്ന് എംപി പ്രേമചന്ദ്രന്\nകൊല്ലം :സാമൂഹിക മാറ്റത്തിന്‍റെ പ്രധാന ചാലക ശക്തി എന്ന് പറയുന്നത് വിദ്യാഭ്യാസമാണെന്ന് കൊല്ലം എംപി എന് കെ പ്രേമചന്ദ്രന് പറഞ്ഞു. വിദ്യാഭ്യാസ മേഖലയില് ഇന്ന് നടക്കുന്ന മത്സരം വിദ്യാഭ്യാസ മേഖലക്ക് ഒരിക്കലും ഗുണകരമാകില്ല എന്നും അദ്ദേഹം അഭിപ്രായപ്പെട്ടു. കുളത്തുപ്പുഴ കെ എം ജെ ഇംഗ്ലീഷ് മീഡിയം സ്കൂളിന്‍റെ പത്തമാത് വാര്‍ഷികം ഉദ്ഘാടനം ചെയ്തു സംസാരിക്കുകയായിരുന്നു എം പി. പിന്നണിഗായിക ശബ്നം റിയാസ് മുഖ്യാതിഥിയായി. സ്കൂള് മാനേജര് ഫസലുധീന് അദ്ധ്യക്ഷത വഹിച്ച ചടങ്ങില് കെ എം ജെ ട്രസ്റ്റ് [...]


കേരളത്തിലെ ഫുട്‌ബോൾ ആരാധകർക്ക് ഒരു സന്തോഷ വാർത്ത കേരള ബ്ലാസ്‌റ്റേഴ്‌സ് ദേശീയ ടീമുമായി സൗഹൃദ മത്സരം സെപ്റ്റംബറിൽ,മത്സരം കേരളത്തിൽ\nHomeFootballകേരളത്തിലെ ഫുട്‌ബോൾ ആരാധകർക്ക് ഒരു സന്തോഷ വാർത്ത കേരള ബ്ലാസ്‌റ്റേഴ്‌സ് ദേശീയ ടീമുമായി സൗഹൃദ മത്സരം സെപ്റ്റംബറിൽ,മത്സരം കേരളത്തിൽ\nന്യൂഡൽഹി : കേരളത്തിലെ ഫുട്‌ബോൾ ആരാധകർക്ക് ഒരു സന്തോഷ വാർത്ത. കേരളത്തിന്റെ സ്വന്തം ടീമായ കേരള ബ്ലാസ്‌റ്റേഴ്‌സ് ദേശീയ ടീമുമായി കൊമ്പുകോർക്കുന്നു. സെപ്റ്റംബറിലാണ് ഇന്ത്യൻ ടീമുമായി ബ്ലാസ്റ്റേഴ്‌സിന്റെ സൗഹൃദ മത്സരം.\nദേശീയ ടീമിന്റെ മുഖ്യ പരിശീലകൻ ഇഗോ സ്റ്റിമാച്ചിന്റെ ട്വീറ്റ് പങ്കുവച്ച് ബ്ലാസ്റ്റേഴ്‌സ് പരിശീലകൻ ഇവാൻ വുകോമാനോവിച്ചാണ് വാർത്ത പുറത്തുവിട്ടത്. ദേശീയ ടീമുമായി കേരള ബ്ലാസ്റ്റേഴ്‌സ് സൗഹൃദ മത്സരം കളിക്കുമെന്ന് വുകോമാനോവിച്ച് ട്വീറ്റിൽ അറിയിച്ചു. ഇക്കാര്യം കേരള ബ്ലാസ്‌റ്റേഴ്‌സ് ഔദ്യോഗിക ട്വിറ്റർ ഹാൻഡിലിലൂടെ സ്ഥിരീകരിക്കുകയും ചെയ്തിട്ടുണ്ട്.\nസെപ്റ്റംബറിൽ കേരളത്തിൽ ദേശീയ ടീമിന്റെ ക്യാംപും ഏതാനും മത്സരങ്ങളും നടക്കുമെന്ന് കഴിഞ്ഞ ദിവസം ഇഗോർ സ്റ്റിമാച്ച് ട്വിറ്ററിൽ അറിയിച്ചിരുന്നു. ”ദക്ഷിണേന്ത്യയിൽനിന്നും ഫുട്‌ബോൾ പ്രസരിപ്പിക്കാനും അവിടത്തെ ആരാധകരുടെ സ്‌നേഹവും അഭിനിവേശവും അനുഭവിക്കാനുമുള്ള അവസരമാണ് വരുന്നത്. കൊൽക്കത്ത എനിക്ക് പ്രിയപ്പെട്ടതു തന്നെയാണ്. ഉടൻ തന്നെ നമ്മൾ കാണും.” ഇഗോർ ട്വീറ്റ് ചെയ്തു. കേരളത്തിലെ ഫുട്‌ബോൾ ആരാധകരോട് ഒന്നിച്ച് അണിനിരക്കാൻ അദ്ദേഹം ക്ഷണിക്കുകയും ചെയ്യുന്നുണ്ട് ട്വീറ്റില്.\nഈ ട്വീറ്റ് പങ്കുവച്ചായിരുന്നു വുകോമാനോവിച്ചിന്റെ സ്ഥിരീകരണം. 45-ാം ജന്മദിനത്തിൽ ആശംസകൾ നേർന്ന ലോകത്തെങ്ങുമുള്ള ബ്ലാസ്റ്റേഴ്സ് ആരാധകർക്ക് നന്ദി അറിയിച്ച് വുകോമാനോവിച്ച് നേരത്തെ സമൂഹമാധ്യമങ്ങളിൽ വിശദമായ കുറിപ്പിട്ടിരുന്നു. ഈ ഉദാരമായ സ്‌നേഹത്തിനും ആതിഥ്യത്തിനും നന്ദിയെന്ന് അദ്ദേഹം കുറിച്ചു. ആശംസാസന്ദേശങ്ങൾ കണ്ട് മനസ് നിറഞ്ഞിരിക്കുകയാണ്. നല്ല വാക്കിനും പിന്തുണയ്ക്കും എന്നും കടപ്പെട്ടിരിക്കും. ഈ കരുതലിന് നന്ദി എന്ന വാക്ക് മതിയാകില്ലെന്നും വുകോമാനോവിച്ച് കൂട്ടിച്ചേര്‍ത്തു.


വൈക്കം മുഹമ്മദ് ബഷീർ; കഥകൾ പറഞ്ഞു കഥകൾ പറഞ്ഞു സ്വയം ഒരു കഥയായിത്തീർന്നയാൾ - OPEN PRESS | ഓപ്പണ് പ്രസ്സ്\nവൈക്കം മുഹമ്മദ് ബഷീർ; കഥകൾ പറഞ്ഞു കഥകൾ പറഞ്ഞു സ്വയം ഒരു കഥയായിത്തീർന്നയാൾ\nകഥകളുടെ സുൽത്താൻ, വൈക്കം മുഹമ്മദ് ബഷീർ (1908 – 1994).\nഇന്ത്യൻ സംഗീതഗാന ശാഖയിലെ ഏറ്റവും ദുഃഖ സാന്ദ്രമായ ഗാനമായ സൈഗാളിന്റെ ‘സോജാ രാജകുമാരി’ കേട്ടുകൊണ്ട് ആ വലിയ കവിഞ്ചി കസേരയിൽ കിടന്ന് ബഷീർ ലോകത്തോട് സംവദിച്ചു.\nഇന്ത്യൻ സ്വാതന്ത്ര്യ സമരം മുതൽ, ഇന്ത്യൻ സിനിമ ലോകം വരെ നീളുന്ന അനുഭവ സമ്പത്ത് മലയാളിയുടെ വായനബോധത്തെ തെല്ലൊന്നുമല്ല സ്വാധീനിച്ചത്.\nബേപ്പൂർ സുൽത്താൻ എന്നുള്ള വിളിപ്പേര് കൊണ്ട് ചില പാശ്ചാത്യർ, ബഷീർ ശെരിക്കും സുൽത്താനാണെന്നു വിചാരിച്ചിരുന്നത്രെ. സംശയമില്ലാത്തൊരു കാര്യം അദ്ദേഹം സാഹിത്യ ലോകത്തിന്റെ സുൽത്താനായിരുന്നു എന്നതാണ്.\n”ഇതൊരു തമാശ കഥയാണ്. എങ്കിലും എഴുതുമ്പോൾ ഞാനാകെ വെന്തുനീറുകയായിരുന്നു. വേദന മറക്കണം”.\nതനിക്ക് വ്യാകരണമറിഞ്ഞുകൂടെന്ന് പറഞ്ഞ് സാധാരണ മനുഷ്യന്റെ ഭാഷയിൽ സാധാരണ മനുഷ്യരുടെ ജീവിത കഥകൾ എഴുതി അതിൽ ചിരിയും, കരച്ചിലും ചേർത്ത് മലയാളത്തിൽ അസാധാരണമായ സാഹിത്യപ്രപഞ്ചം സൃഷ്ടിച്ച സുൽത്താനാണ് വൈക്കം മുഹമ്മദ് ബഷീർ.\nകഥാപാത്രങ്ങളിലൂടെ ജീവിച്ച ബഷീർ\nതടവുകാരും, വേശ്യകളും, യാചകരും നിഷ്കളങ്ക ഗ്രാമീണരും എഴുത്തുകാരും പടുവിഡ്ഢികളും വേദനിക്കുന്നവരും ഗതിക്കെട്ടവരും പട്ടിണി കിടക്കുന്നവരുമെല്ലാം നിറഞ്ഞ ലോകമാണ് ബഷീറിന്റെ കഥകൾ. ജീവിതവും ആ ലോകവും തമ്മിലുള്ള ലോകം വളരെ ചെറുതാണ്.\n‘ബാല്യകാലസഖിയും, പാത്തുമ്മായുടെ ആടും, ശബ്ദങ്ങളും’ മലയാളികളുടെ എക്കാലത്തെയും പ്രിയ രചനകളിൽപ്പെടുന്നു. ചിരിപ്പിക്കുന്ന ആനവാരി രാമൻനായരെയും പൊൻകുരിശു തോമായെയും എട്ടുകാലി മമ്മൂഞ്ഞിനെയും മാത്രമല്ല കരയിപ്പിക്കുന്ന സുഹ്റയെയും മജീദിനെയും തടങ്കൽ മതിലിനപ്പുറത്തു നിന്നു സംസാരിക്കുന്ന നാരായണിയെയും ബഷീർ സൃഷ്ടിച്ചു.\n“ഡോക്ടറെ, വല്ല വിവരവുമുണ്ടോ?\nചായ കുടിച്ചാൽ ഉടനെ കഴുകി വെയ്ക്കണം. വെള്ളം കിട്ടിയില്ലെങ്കിൽ കമിഴ്ത്തി വെക്കണം. അല്ലെങ്കിൽ ഉറുമ്പും ഈച്ചയും അതിൽ വീണുപോകും. ദൈവത്തിന്റെ സൃഷ്ടികളെ കൊല്ലാൻ നമുക്കെന്തവകാശം? ” ചായ കുടിച്ച ഉടനെ ക്ലാസ് കമിഴ്ത്തുന്നത് എന്തിനാണെന്ന് വൈക്കം മുഹമ്മദ് ബഷീറിനോട് ചോദിച്ചപ്പോൾ കിട്ടിയ മറുപടിയാണ്. ഇങ്ങനെ ബഷീറല്ലാതെ മറ്റാര് പറയും?\nചെരിപ്പിട്ടു നടന്നാൽ പ്രാണികൾ ചത്തുപോകുമോയെന്നു പേടിച്ച് ചെരിപ്പ് കയ്യിലെടുത്ത് നടന്ന വൈക്കം മുഹമ്മദ് ബഷീർ. ബേപ്പൂർ വൈലാലിലെ വീട്ടുവളപ്പ് തന്റേതെന്ന പോലെ കുറുക്കന്റെതും കിളികളുടേതും സകലമാന പ്രാണികളുടേതും കൂടിയാണെന്ന് മാങ്കോസ്റ്റീൻ മറച്ചുവട്ടിലിരുന്നു പ്രഖ്യാപിച്ച മലയാളത്തിന്റെ ബഷീർ, ലോകത്തിന്റെ ബഷീർ.\nബഷീറും സ്വാതന്ത്ര്യ സമരവും\nസ്വാതന്ത്ര്യ സമരത്തിലും ഉപ്പുസത്യാഗ്രഹത്തിലും പങ്കെടുത്ത് ജയിൽശിക്ഷ അനുഭവിക്കുകയും ക്രൂര മർദ്ദനത്തിനിരയാവുകയും ചെയ്തിട്ടുണ്ട്. വിവിധ രാജ്യങ്ങൾ സന്ദർശിക്കുകയും പല ഭാഷകൾ പഠിക്കുകയും ചെയ്ത അദ്ദേഹം നാട്ടിൽ തിരിച്ചെത്തി ദിവാൻ സർ. സി. പിക്കെതിരെ ലേഖനങ്ങൾ എഴുതിയതിന്റെ പേരിൽ വീണ്ടും അറസ്റ്റിലായി.\nഇന്ത്യൻ നഗരങ്ങളിലും കപ്പൽ ജീവിതത്തിലും സ്വാതന്ത്ര്യ സമരത്തിലും ജയിലിലും ഒന്നുമില്ലായ്മയിലും എല്ലാമുണ്ടായപ്പോഴും അങ്ങനെയങ്ങനെ ജീവിതത്തിന്റെ എല്ലാ തീരങ്ങളിലും ബഷീറെന്ന മനുഷ്യൻ ബാക്കിവെച്ച കനിവിന്റെ, മനുഷ്യത്വത്തിന്റെ നനവിനെ തൊട്ടടുത്ത് ഇരുന്നു പകർത്തുന്ന കുറിപ്പുകൾ. സ്നേഹം തന്നെയാണ്, അദ്ദേഹത്തിന്റെ കയ്യൊപ്പ് പതിഞ്ഞ പകലുകളും രാത്രികളും വാക്കുകളുമാണ് എല്ലാം.\nബാല്യകാലസഖിയും ജയിലും വൈക്കത്തെ വീടും കോഴിക്കോടും കൽക്കത്തയുമെല്ലാം പശ്ചാത്തലങ്ങളാണ്. എംപി പോളും എംടിയും ഫാബിയും കേശുമൂപ്പനും പാമ്പും ഉറുമ്പുമെല്ലാം ഒരേപോലെ കഥാപാത്രങ്ങളാണ്.\nപൊതു ബോധ്യങ്ങളോട് നിരന്തരം കലഹിച്ച ബഷീർ\nസ്ഥലത്തെ പ്രധാന സോഷ്യലിസ്റ് കള്ളന്മാരിൽ ഒരാളാണ് പൊൻകുരിശ് തോമ. തോമക്ക് എങ്ങിനെയാണ് ഈ ഇരട്ടപ്പേര് വന്നതെന്ന് കഥയിൽ ചരിത്രകാരനായി ഇടയ്ക്കിടെ വന്നു പോകുന്ന വൈക്കം മുഹമ്മദ് ബഷീർ പറയുന്നുണ്ട്.\nഏതോ കളവ് കേസിൽ പിടിക്കപ്പെട്ട് ലോക്കപ്പിലാണ് തോമ!\nരാത്രി..പുറത്ത് കനത്ത മഴ. ഡ്യുട്ടിയിലുള്ള ഹെഡ് കോൺസ്റ്റബിൾ വലിയ സങ്കടത്തിലാണ്. അയാളുടെ മകളുടെ വിവാഹമാണ് അടുത്ത ദിവസം. പക്ഷെ ഒരു പണത്തൂക്കം പൊന്നും പണവും കയ്യിലില്ല. തോമ കാര്യം അന്വേഷിച്ചു.,പരിഹാരവും നിർദ്ദേശിച്ചു;\nഎന്നെ തുറന്നു വിടുക. കുറച്ചു നേരം കഴിഞ്ഞു ഞാനിങ്ങു തിരിച്ചെത്തും ! അതായത് പള്ളിയിലെ പൊൻ കുരിശ് ഊരിയെടുത്തു കൊണ്ട് വരാനാണ് ആശാന്റെ പരിപാടി.\nകർത്താവിന്റെ പൊൻ കുരിശ് എടുക്കുന്നത് പാപമല്ലേ എന്ന് കോൺസ്റ്റബിൾ…”കർത്താവിന് എന്തിനാ ഏമാനെ പൊൻകുരിശ്…അത് ആവശ്യം മനുഷ്യർക്കല്ലേ…” എന്ന് തോമ!\nസമൂഹത്തിന്റെ ചില പൊതു ബോധ്യങ്ങളോട് നിരന്തരം തമാശയിൽ പൊതിഞ്ഞ ചോദ്യങ്ങൾ ചോദിച്ച ബഷീർ എന്ന എഴുത്തുകാരൻ മലയാള ഭാഷ ഉള്ള കാലത്തോളം ഓർമ്മിക്കപ്പെടും. കാരണം മലയാളത്തെ മറ്റൊരു വഴിലൂടെ നടത്തി ലളിതമായ കഥപറയലിന്റെ പുതിയ രീതികൾ ആവിഷ്ക്കരിച്ച എഴുത്തുകാരൻ എന്നും വേറിട്ട് നിന്നു.\nസാഹിത്യ അക്കാദമി അവാർഡുകളോ അക്കാലത്ത് ശ്രദ്ധേയമായ മറ്റ് അവാർഡ്കളോ അദ്ദേഹത്തിന് ലഭിച്ചിട്ടില്ല എന്നതാണ് മറ്റൊരു തമാശ. ബഷീർ എഴുതുന്നത് നോവലാണോ ചെറുകഥയാണോ നീണ്ട കഥയാണോ എന്നൊന്നും ജൂറിക്ക് മനസ്സിലായി കാണില്ല. ബഷീർ ഉപയോഗിച്ച ഭാഷ അക്കാലത്ത് നടപ്പു ശീലമുണ്ടായിരുന്ന കോപ്പി ബുക്ക് മലയാളവുമായിരുന്നില്ല.\nകാലത്തിലേക്ക് തുറന്നിട്ട കഥയുടെ ജാലകപ്പഴുതായിരുന്നു ബഷീർ\nഅനുഭവങ്ങളുടെ തീയിൽ വേവിച്ചെടുത്ത ഭാഷ കൈമുതലായുള്ളതു കൊണ്ടാണ് ..സ്‌കൂളിൽ അധികമൊന്നും പഠിക്കാത്ത ബഷീറിന്റെ കൃതികൾ നമ്മൾക്ക് സ്‌കൂളിലും കോളേജിലുമൊക്കെ പഠിക്കേണ്ടി വന്നത്..!!\nഅദ്ദേഹത്തെ ഗുരുവായി കണ്ടിരുന്ന എം ടി വാസുദേവൻ നായർ ബഷീർ ഓർമയായ ദിവസം പ്രതികരിച്ചത് “കാലത്തിലേക്ക് തുറന്നിട്ട കഥയുടെ ജാലകപ്പഴുതായിരുന്നു ഈ കഥാകാരൻ” എന്നായിരുന്നു.\nമലയാളികൾക്ക് ആരായിരുന്നു വൈക്കം മുഹമ്മദ് ബഷീർ എന്നത് ഇന്ന് വലിയൊരു ചോദ്യമല്ല. കാരണം, കഴിഞ്ഞ രണ്ട് പതിറ്റാണ്ടിനിപ്പുറവും നമുക്കൊപ്പം ബഷീർ ജീവിക്കുകയാണ്, നാം ഓരോരുത്തരായി ജീവിതം തുടരുകയാണ്, ബഷീർ ഇല്ലാതെ മലയാളി എങ്ങനെ ചിന്തിക്കും?\nപ്രേമലേഖനം, മതിലുകൾ, വിഡ്ഢികളുടെ സ്വർഗം, ന്റുപ്പാപ്പാക്കൊരാനേണ്ടാർന്ന്, മരണത്തിന്റെ നിഴലിൽ, മുച്ചീട്ടുകളിക്കാരന്റെ മകൾ, പാവപ്പെട്ടവരുടെ വേശ്യ, സ്ഥലത്തെ പ്രധാന ദിവ്യൻ, വിശ്വവിഖ്യാതമായ മൂക്ക്, വിശപ്പ്, ജീവിത നിഴൽപ്പാടുകൾ, അനവാരിയും പൊൻകുരിശും, മാന്ത്രികപ്പൂച്ച നാടകമായ ‘കഥാബീജം’, ചെറുക്കഥയായ ‘ജന്മദിനം’, ഭഗവദ്ഗീതയും കുറേ മുലകളും, താരാസ്പെഷ്യൽസ് എന്നിവ പ്രധാന കൃതികളാണ്.\n‘നീലവെളിച്ചം’ എന്ന നോവൽ ബഷീർ തന്നെ തിരക്കഥയെഴുതിയ ‘ഭാർഗവീനിലയം’ മലയാളത്തിലെ ആദ്യത്തെ ഹൊറർ സിനിമയായി.\nകേരള സാഹിത്യ അക്കാഡമി ഫെല്ലോഷിപ്പ് (1981), പത്മശ്രീ (1982), ലളിതാംബിക അന്തർജനം പുരസ്കാരം (1992), വള്ളത്തോൾ അവാർഡ്, പ്രേംനസീർ പുരസ്കാരം (1993) എന്നിവ ലഭിച്ചു.\nbasheer vaikkom muhammed basheer writer


പൊങ്ങച്ചം കാണിക്കാനല്ല പാർക്കാനാണ് വീട്; വീട് വലുതായാലും ചെറുതായാലും ചെലവ് കുറയ്ക്കാൻ ഈ മാർഗങ്ങൾ | cost controlling in building home | low cost budget homes | home making cost control\nTuesday 30 April 2019 12:03 PM IST : By സ്വന്തം ലേഖകൻ\nപൊങ്ങച്ചം കാണിക്കാനല്ല പാർക്കാനാണ് വീട്; വീട് വലുതായാലും ചെറുതായാലും ചെലവ് കുറയ്ക്കാൻ ഈ മാർഗങ്ങൾ\nTuesday 30 April 2019 12:03 PM IST\nവീടിന്റെ വലുപ്പം കുറയ്ക്കുക എന്നതാണ് ചെലവ് കുറയ്ക്കാനുള്ള എളുപ്പമാർഗം. എത്ര കിടപ്പുമുറി വേണം എന്നത് നിർണായകമാണ്. പൊങ്ങച്ചം കാണിക്കലല്ല, ആവശ്യമാണ് ഇക്കാര്യത്തിൽ വഴികാട്ടേണ്ടത്. എന്നോ വരുമെന്നു പ്രതീക്ഷിക്കുന്ന അതിഥിക്കുവേണ്ടി കിടപ്പുമുറികൾ പണിതിടുന്നത് പാഴ്‌വേലയാണെന്ന് തിരിച്ചറിയണം. കിടപ്പുമുറികളുടെ വലുപ്പം നിയന്ത്രിക്കുകയാണ് പിന്തുടരേണ്ട മറ്റൊരു കാര്യം. ‘ബെഡ് റൂം’ എന്നാൽ ‘ഡെഡ് റൂം’ ആണെന്നോർക്കണം. മിക്കവരും രാത്രി 10 മുതൽ രാവിലെ ആറ് വരെയുള്ള സമയമാണ് ഇവിടെ ചെലവഴിക്കുന്നത്. അതും ഉറങ്ങാൻ വേണ്ടി മാത്രം. 10 X 11 അടി വലുപ്പം തന്നെ കിടപ്പുമുറിക്ക് ധാരാളം. വാഡ്രോബ് പിടിപ്പിക്കാൻ ഉദ്ദേശിക്കുന്നു എങ്കിൽ 12 X 13 അടി മതിയാകും. മുറി അടച്ചിട്ടേ മലയാളികൾ വസ്ത്രം മാറൂ എന്നതിനാൽ ‘ഡ്രസിങ് ഏരിയ’ എന്ന ആർഭാടം ഒഴിവാക്കാം. വലുപ്പക്കൂടുതലിലല്ല, ആവശ്യത്തിന് കാറ്റും വെളിച്ചവും കടക്കുകയും സ്വകാര്യത ലഭിക്കുകയും ചെയ്യുന്ന രീതിയിൽ കിടപ്പുമുറി ക്രമീകരിക്കുന്നതിലാണ് മിടുക്കു കാട്ടേണ്ടത്.\nകിടപ്പുമുറികളുടെ എണ്ണത്തിനൊപ്പം ബാത്റൂമുകളുടെ എണ്ണവും നിയന്ത്രിച്ചാൽ ചെലവ് പിടിച്ചുകെട്ടാനാകും എന്ന കാര്യത്തിൽ സംശയം വേണ്ട.6X6അടി വലുപ്പത്തിൽ നല്ല ബാത്റൂം നിർമിക്കാനാകും. ഈ അളവാണ് ഇന്റർനാഷനൽ സ്റ്റാൻഡേർഡ്. ബാത്റൂമിൽ തെന്നിവീണ് നടുവൊടിയുന്നത് ഒഴിവാക്കാനും ഇതു സഹായിക്കും. എങ്ങാനും തെന്നിയാലും ഭിത്തിയിൽ പിടിത്തം കിട്ടും. മലർന്നടിച്ച് വീഴില്ല!\nഅടുക്കളയുടെ വലുപ്പവും ആഹാരത്തിന്റെ രുചിയും തമ്മിൽ ഒരു ബന്ധവുമില്ല. മിതമായ വലുപ്പത്തിലുള്ള അടുക്കളയാണെങ്കിൽ ജോലി ചെയ്യാൻ എളുപ്പമായിരിക്കും. അല്ലെങ്കിൽ അങ്ങോട്ടും ഇങ്ങോട്ടും ഓടി മടുക്കും. 60 ചതുരശ്രയടിയിൽ അത്യാവശ്യ സൗകര്യങ്ങളെല്ലാമുള്ള അടുക്കള ഒരുക്കാം. സിങ്കിന്3X2അടി, അടുപ്പിന്2X2അടി, റഫ്രിജറേറ്ററിന്3X3അടി എന്ന കണക്കിലേ സ്ഥലം ആവശ്യമുള്ളൂ. മിക്സിയും അവ്നുമൊക്കെ കൗണ്ടർടോപ്പിൽ ഇടം കണ്ടെത്താം. വീട്ടിലേക്കാവശ്യമായ മുഴുവൻ പാത്രങ്ങളും സൂക്ഷിക്കാനുള്ള ഷെൽഫ് ചുമരിൽ പിടിപ്പിക്കാവുന്നതേയുള്ളൂ. ഇതിനു പകരം ഓപൻ കിച്ചൻ, വർക്കിങ് കിച്ചൻ, വർക് ഏരിയ, സ്റ്റോർ എന്നിങ്ങനെ ചെറിയ ഫുട്ബോൾ മൈതാനത്തിന്റെ അത്രയും സ്ഥലത്ത് അടുക്കള പണിതാൽ ചെലവ് പിടിച്ചാൽ കിട്ടില്ല.\nഷോ കിച്ചൻ എന്ന രീതിയിലാണ് പലരും ഓപൻ കിച്ചൻ നിർമിക്കുന്നത്. അത്യാവശ്യത്തിന് ഒരു ചായ പോലും തിളപ്പിക്കാതെ ഇവിടം സൂക്ഷിക്കും. നാട്ടുകാരുടെ മുന്നിൽ പ്രദർശിപ്പിക്കുക എന്നതാണ് ലക്ഷ്യം. മിക്കയിടത്തും വർക്കിങ് കിച്ചനിലെ പുകയില്ലാത്ത അടുപ്പിൽ പാലുകാച്ചലിനു ശേഷം ഒരിക്കൽപോലും തീ പുകഞ്ഞിട്ടുണ്ടാകില്ല. 22 കണ്ടെയ്നറുകളിൽ തീരാവുന്ന പ്രശ്നമാണ് ഒരു മുറിയുടെ വലുപ്പമുള്ള ‘സ്റ്റോർ റൂം’ ആയി മാറുന്നത്. മലയാളി സ്ഥിരമായി ഉപയോഗിക്കുന്ന പലവ്യ‍ഞ്ജനങ്ങളുടെ എണ്ണമാണ് 22. ഇതിനു വരുന്ന ചെലവാകട്ടെ പരമാവധി രണ്ടായിരം രൂപയും. അരി സൂക്ഷിക്കാനുള്ള വലിയ പാത്രങ്ങളും ഇത്രയും കണ്ടെയ്നറുകളുമുണ്ടെങ്കിൽ സ്റ്റോറേജ് ഒരു പ്രശ്നമേയല്ല. മുക്കിനുമുക്കിന് സൂപ്പർ മാർക്കറ്റ് ഉള്ളപ്പോൾ ആരും ചാക്കു കണക്കിന് സാധനങ്ങൾ വീട്ടിൽ സൂക്ഷിക്കുന്നില്ല എന്നോർക്കണം. കൂട്ടുകുടുംബവും കൃഷിയും ഒന്നുമില്ലാത്തതിനാൽ പണ്ടത്തെപ്പോലെ കൃഷിവിഭവങ്ങളും പച്ചക്കറിയുമൊന്നും വീട്ടിൽ സൂക്ഷിക്കേണ്ടി വരുന്നുമില്ല. വാഷിങ് മെഷീൻ വയ്ക്കാനാവശ്യമായ3X3അടി സ്ഥലം കൂടി അടുക്കളയിൽ ഉൾപെടുത്താനായാൽ ‘വർക് ഏരിയ’ എന്ന ‘അനാവശ്യ ഏരിയ’ ഒഴിവാക്കാനാകും.\nസ്റ്റഡി റൂമിൽ ഇരുന്നു പഠിച്ചാലേ മിടുക്കരാകൂ എന്നില്ല. മാത്രമല്ല, സ്റ്റഡി റൂമിൽ പഠിച്ച് മഹാന്മാരായവരെപ്പറ്റി ആരും അധികം കേട്ടിട്ടുമില്ല. വീടുപണിയുമ്പോൾ സ്റ്റഡി റൂം ഒഴിവാക്കാൻ അധികം ആലോചിക്കേണ്ടതില്ല. ഇരുനില വീടാണെങ്കിൽ സ്റ്റെയർകെയ്സ് ലാൻഡിങ്ങിലോ കിടപ്പുമുറിയിലോ അധികം ബഹളം ഇല്ലാത്ത പൊതുഇടങ്ങളിലോ ഒക്കെ ‘സ്റ്റഡി സ്പേസ്’ ക്രമീകരിക്കാം. സ്റ്റോറേജ് സൗകര്യമുള്ള ഫർണിച്ചർ ആണ് ഇവിടേക്ക് അനുയോജ്യം. പുസ്തകങ്ങളും മറ്റും സൂക്ഷിക്കാൻ ചുമരിൽ ഷെൽഫും നൽകാം.\nബാൽക്കണിയിലിരുന്ന് കാഴ്ച കാണുന്ന മലയാളിയെ ആരെങ്കിലും കണ്ടിട്ടുണ്ടോ? രണ്ടാംനിലയിലെ വാടകക്കാരല്ലാതെ ആരും ബാൽക്കണിയിലേക്ക് ഇറങ്ങാറില്ല എന്നതാണ് വാസ്തവം. ‘ബാൽക്കണി’ ‘കെണി’യായി മാറുന്ന കാഴ്ചയാണ് നമ്മുടെ നാട്ടിൽ കൂടുതലും. വീടുപണിത് ആദ്യത്തെ ഒരാഴ്ചയായിരിക്കും ബാൽക്കണി ഉപയോഗിക്കുക. പിന്നീട് ഇവിടം പക്ഷികൾക്ക് കാഷ്ഠിക്കാനുള്ള ഇടമായി മാറും. കിലോ കണക്കിന് പൊടി അടിഞ്ഞുകൂടുകയും ചെയ്യും. പുറത്തെ കാഴ്ചകൾ കാണാൻ ഉചിതമായ സ്ഥാനത്ത് ജനാലകൾ നൽകാം. അതിനോടു ചേർന്ന് കസേരയും ചെറിയ ടീപോയ്‌യുമിട്ട് ‘സിറ്റിങ് ഏരിയ’ ക്രമീകരിക്കുക കൂടി ചെയ്താൽ പണവും സ്ഥലവും പാഴാകില്ല.\nനമ്മുടെ വീടുകളിൽ സ്ഥിരം കാണുന്ന വില്ലനാണ് സൺഷെയ്ഡ്. ജനലിനും വാതിലിനുമൊക്കെ മഴയിൽ നിന്ന് സംരക്ഷണം നൽകാൻ എന്ന പേരിൽ ലിന്റൽ ലെവലിൽ നിന്ന് രണ്ടടി പുറത്തേക്ക് മൂന്നിഞ്ച് കനത്തിൽ പിടിപ്പിക്കുന്ന സ്ലാബുകളാണ് ഇവ. സത്യത്തിൽ മഴവെള്ളം ഒലിച്ചുപോകാതെ കെട്ടിക്കിടക്കുന്ന വാട്ടർ ടാങ്കുകളാണ് സൺഷെയ്ഡുകൾ. പായൽ പിടിച്ച് ചുമര് മുഴുവൻ വൃത്തികേടാകാനേ ഇവ വഴിയൊരുക്കൂ. ഈ വില്ലന്മാർക്കു പകരം ‘റെയിൻ ഷെയ്ഡ്’ ആണ് നമ്മുടെ നാട്ടിലെ കാലാവസ്ഥയ്ക്ക് അനുയോജ്യം. ചുമരിൽ ഒരു മീറ്റർ നീളമുള്ള കഴുക്കോലുകളും പട്ടികകളും പിടിപ്പിച്ച് അതിനു മുകളിൽ ഓടിട്ട് നിഷ്പ്രയാസം ഇവ നിർമിക്കാം. ചെലവ് കുറവാണെന്നു മാത്രമല്ല, വൃത്തിയാക്കാൻ എളുപ്പവുമാണ്.\nഷോ വോൾ, അതിന്റെ പിന്മുറക്കാരനായ ക്ലാഡിങ് വോൾ എന്നിവയൊക്കെ ഒഴിവാക്കുകയാണെങ്കിൽ ചെലവ് കുറയും എന്നുമാത്രമല്ല, വീട് വൃത്തിയായി സൂക്ഷിക്കാൻ എളുപ്പവുമായിരിക്കും. ക്ലാഡിങ് ടൈലുകൾക്കിടയിൽ പൊടി അടിയാൻ വളരെ സമയമൊന്നും വേണ്ട. പരുപരുത്ത പ്രതലമായതിനാൽ ഇത് വൃത്തിയാക്കാനും ബുദ്ധിമുട്ടായിരിക്കും.\nവളരെ ലളിതമായ ഡിസൈനിലുള്ള സ്റ്റെയർകെയ്സ് ആണ് ചെലവ് കുറയ്ക്കാൻ ഉത്തമം. മെറ്റൽ ഫ്രെയിമിൽ പഴയ തടികൊണ്ടുള്ള പടികൾ പിടിപ്പിച്ച് ഇത് എളുപ്പത്തിൽ നിർമിക്കാം. വാർക്ക കമ്പി ഉപയോഗിച്ച് ഭംഗിയുള്ള ഹാൻഡ്റെയ്‍ൽ നിർമിക്കുകയും ചെയ്യാം. ■\nജേ ബീസ് ഇന്റീരിയർ ആർട് ഗാലറി


Manipur: npp mla's leave congress camp return to bjp | മണിപ്പൂരില് കോണ്‍ഗ്രസ് വിട്ട് എന്‍പിപി എംഎല്‍എമാര്, ഇബോബി സിംഗിന് 332 കോടിയുടെ കേസ്, ബിജെപി ഗെയിം - Malayalam Oneindia\nPublished: June 23 2020, 21:02 [IST]\nഇംഫാല്: മണിപ്പൂരില് സര്‍ക്കാരുണ്ടാക്കാനുള്ള കോണ്‍ഗ്രസിന്റെ നീക്കങ്ങള് പൊളിഞ്ഞു. പിന്തുണ പ്രഖ്യാപിച്ച എംഎല്‍എമാര് മടങ്ങി പോയിരിക്കുകയാണ്. ഹിമന്ത ബിശ്വ ശര്‍മ തിരിച്ചെത്തിയത് അദ്ഭുതങ്ങളാണ് ബിജെപി ക്യാമ്പില് ഉണ്ടാക്കിയിരിക്കുന്നത്. അതേസമയം കോണ്‍ഗ്രസിന് പിന്നാലെ പണിയും വന്നിരിക്കുകയാണ്. സംസ്ഥാന മുഖ്യമന്ത്രിയാവുമെന്ന് ഉറപ്പിച്ച ഇബോബി സിംഗിനെ സിബിഐ കുരുക്കിലേക്ക് തള്ളിയിട്ടിരിക്കുകയാണ്. നാളെ തന്നെ മെഗാ അഴിമതിയില് ഇബോബി സിംഗിനെ ചോദ്യം ചെയ്യും. അദ്ദേഹത്തിന്റെ രാഷ്ട്രീയ ഭാവി തന്നെ തീരുമെന്നാണ് സൂചന.\nകോണ്‍ഗ്രസിന് പിന്തുണ അറിയിച്ച നാല് എന്‍പിപി എംഎല്‍എമാരും കോണ്‍ഗ്രസ് ക്യാമ്പ് വിട്ടിരിക്കുകയാണ്. ബിരേന് സിംഗിനുള്ള പിന്തുണ നേരത്തെ പിന്‍വലിച്ചവരായിരുന്നു ഈ നേതാക്കള്. കോണ്‍ഗ്രസ് ഒക്രം ഇബോബി സിംഗിന്റെ നേതൃത്വത്തില് ഇവരെ രഹസ്യമായി പാര്‍പ്പിച്ചിരിക്കുകയായിരുന്നു. എന്നാല് ഇവര് ഇപ്പോള് കോണ്‍ഗ്രസിനൊപ്പമില്ലെന്ന് അറിയിച്ചിരിക്കുകയാണ്. അപ്രതീക്ഷിത നീക്കമായിരുന്നു. ഇതോടെ സര്‍ക്കാരുണ്ടാക്കാനുള്ള കോണ്‍ഗ്രസ് ശ്രമം പൊളിഞ്ഞു.\nഹിമന്ത ബിശ്വയുടെ ഗെയിം\nഎംഎല്‍എമാര് വിട്ട് പോയതായി കോണ്‍ഗ്രസ് സ്ഥിരീകരിച്ചു. ഇബോബി സിംഗിന് ഇവരുടെ കൂടെ നിര്‍ത്താനായില്ലെന്നാണ് സൂചന. അതേസമയം പിന്നില് കളിച്ചത് ഹിമന്ത ബിശ്വ ശര്‍മയാണ്. ഹിമന്ത കഴിഞ്ഞ ദിവസം മണിപ്പൂരിലെത്തിയിരുന്നു. കുറച്ച് നേരത്തെ സംസാരം കൊണ്ട് തന്നെ ഇവര് മയപ്പെട്ടിരിക്കുകയാണ്. ഹിമന്ത ശര്‍മ എന്‍പിപി എംഎല്‍എമാരെ തട്ടിക്കൊണ്ട് പോയെന്ന് കോണ്‍ഗ്രസ് പറയുന്നു. ഇവരെ ദില്ലിയിലേക്കാണ് മാറ്റിയിരിക്കുന്നത്.\n48 മണിക്കൂറിനുള്ളില് എല്ലാ പ്രശ്‌നവും പരിഹരിക്കുമെന്നായിരുന്നു ഹിമന്ത ശര്‍മ പറഞ്ഞത്. അതേപടി നടത്തി കാണിച്ച് കൊടുത്തിരിക്കുകയാണ് അദ്ദേഹം. കോണ്‍റാഡ് സംഗ്മയെയും കൊണ്ട് എത്തിയ ശര്‍മ എല്ലാ പിന്തുണയും എംഎല്‍എമാര്‍ക്ക് വാഗ്ദാനം ചെയ്തിരുന്നു. ഇവര്‍ക്ക് കൂടുതല് വകുപ്പുകളും ഇനി ല ഭിച്ചേക്കും. അതേസമയം തൃണമൂല് കോണ്‍ഗ്രസ് എംഎല്‍എയും സ്വതന്ത്രനും തിരിച്ച് ബിജെപിക്ക് ഇതുവരെ പിന്തുണ പ്രഖ്യാപിച്ചിട്ടില്ല. ഇവര് തിരിച്ചെത്തുന്നതോടെ ബിജെപി ഭൂരിപക്ഷം ഉറപ്പിക്കും.\n332 കോടിയുടെ കേസ്\nഅനധികൃത സ്വത്ത് സമ്പാദന കേസില് കോണ്‍ഗ്രസിന്റെ മുഖ്യമന്ത്രിയായിരുന്ന ഒക്രം ഇബോബി സിംഗിനെ പൂട്ടാനാണ് ബിജെപിയുടെ നീക്കം. 332 കോടിയുടെ കേസാണിത്. 2009നും 2017നും ഇടയില് വികസനത്തിനുള്ള ഫണ്ടുകളില് തിരിമറി നടത്തിയെന്നാണ് കേസ്. ഇതില് സിബിഐ ഇബോബി സിംഗിനെ നാളെ ചോദ്യം ചെയ്യും. സിബിഐ ടീം ഇംഫാലില് എത്തിയിട്ടുണ്ട്. വേണ്ടി വന്നാല് അറസ്റ്റ് തന്നെ ഉണ്ടാവുമെന്നാണ് സൂചന. കോണ്‍ഗ്രസിന്റെ മുഖ്യമന്ത്രി സ്ഥാനാര്‍ത്ഥിയെ തന്നെ കുടുക്കിയാല് പിന്നെ ബിജെപിക്ക് തടസ്സങ്ങളൊന്നുമില്ല.\nബിരേന് സിംഗിന് പാര്‍ട്ടിയില് വലിയ മതിപ്പില്ല. അമിത് ഷായുടെ പിന്തുണയില് മാത്രമാണ് അദ്ദേഹം നില്‍ക്കുന്നത്. മുഖ്യമന്ത്രിയെ മാറ്റുമെന്ന് ശര്‍മ ഉറപ്പ് നല്‍കിയിട്ടുണ്ടെന്നാണ് സൂചന. ബിരേന് സിംഗിന് സഖ്യത്തെ നിയന്ത്രിക്കാനാവുന്നില്ലെന്ന് ഹിമന്ത ശര്‍മ, അമിത് ഷായെ അറിയിച്ചിട്ടുണ്ട്. പകരം സഖ്യത്തില് ധാരണയായിട്ടുള്ള മുതിര്‍ന്ന നേതാവിനെ പരിഗണിക്കും. മണിപ്പൂരിലെ പ്രശ്‌നങ്ങള് അമിത് ഷായെ ചൊടിപ്പിച്ചിട്ടുണ്ട്. സര്‍ക്കാര് വീണിരുന്നെങ്കില് വടക്കുകിഴന് സഖ്യത്തെ തന്നെ അത് ബാധിക്കുമായിരുന്നു.\nകോണ്‍ഗ്രസിന് രണ്ടാമതും വീഴ്ച്ച\nരാജ്യസഭാ തിരഞ്ഞെടുപ്പിന് ശേഷം കോണ്‍ഗ്രസ് വീണ്ടും ബിജെപിയുടെ ഗെയിമില് വീണിരിക്കുകയാണ്. ഹിമന്ത ശര്‍മയെ വരുത്തുന്നതിന് വേണ്ടി എല്ലാം വൈകിപ്പിച്ചത് കോണ്‍ഗ്രസിന്റെ വലിയ വീഴ്ച്ചയായിരുന്നു. ഈ എംഎല്‍എമാര്‍ക്ക് വേണ്ട സഹായം നല്‍കാനോ സാധിച്ചില്ല. ദില്ലിയില് നിന്നെത്തിയ നേതാക്കള് പ്രശ്‌നപരിഹാരത്തിന് മുമ്പേ ക്വാറന്റൈനിലായത് കൂടുതല് പ്രതിസന്ധിയാണ് ഉണ്ടാക്കിയത്. ഇതോടെ സര്‍ക്കാരുണ്ടാക്കാനോ നിയമനടപടിയുമായി മുന്നോട്ട് പോവാനോ സാധിച്ചില്ല.\nബിരേന് സിംഗ് നേരത്തെ പ്രമുഖ നേതാവ് ബിശ്വജിത്തുമായും ജോയ്കുമാര് സിംഗുമായി ഇടഞ്ഞതാണ്. ഇവരുടെ വകുപ്പുകള് പലതും അദ്ദേഹം എടുത്ത് മാറ്റിയിരുന്നു. ബിശ്വജിത്തിനാണ് കൂടുതല് സാധ്യത മുഖ്യമന്ത്രി സ്ഥാനത്തേക്കുള്ളത്. അതേസമയം ജോയ്കിഷന് സിംഗ് മണിപ്പൂരിലെ ആദ്യത്തെ ബിജെപി എംഎല്‍എയാണ്. അദ്ദേഹത്തിനും സാധ്യതയുണ്ട്. ജോയ്കുമാര് സിംഗ് എന്‍പിപിയുടെ എംഎല്‍എയാണ്. ബിരേന് സിംഗ് ക്യാമ്പ് നേരത്തെ ഇവരോട് ധൈര്യമുണ്ടെങ്കില് എന്‍ഡിഎ വിടാനും വെല്ലുവിളിച്ചിരുന്നു. ഇതെല്ലാം അദ്ദേഹത്തെ മാറ്റാനുള്ള കാരണമായി മാറും.\nmanipur: npp mla's leave congress camp return to bjp\nStory first published: Tuesday, June 23, 2020, 21:02 [IST]


കോവിഡ്: ലുലുമാൾ അടച്ചു; ഇനിയൊരു അറിയിപ്പ് ഉണ്ടാകുന്നതു വരെ തുറക്കില്ല - ഇ വാർത്ത | evartha lulu mall closed amidst hike in covid cases in ernakulam\nകോവിഡ്: ലുലുമാൾ അടച്ചു; ഇനിയൊരു അറിയിപ്പ് ഉണ്ടാകുന്നതു വരെ തുറക്കില്ല\nകോവിഡ് പ്രതിസന്ധിയെ തുടർന്ന് ഇടപ്പള്ളി ലുലു മാള് അടച്ചു. കളമശേരി 34-ാം വാർഡ് കണ്ടെയ്ന്‍മെന്‍റെ് സോണമായി പ്രഖ്യാപിച്ചതിന്‍റെ അടിസ്ഥാനത്തിലാണ് നടപടി. പൂര്‍ണമായും അടച്ചിടാനാണ് തീരുമാനം. ഇനിയൊരു അറിയിപ്പ് ഉണ്ടാകുന്നതു വരെ മാള് തുറക്കില്ലെന്നാണ് അറിയിപ്പ്.\nചൊവ്വാഴ്ച വൈകിട്ടോടെയാണ് കളമശേരി 34-ാം വാര്‍ഡ് കണ്ടെയ്ന്‍മെന്‍റ് സോണായി എറണാകുളം ജില്ലാ ഭരണകൂടം പ്രഖ്യാപിച്ചത്. ലുലുമാള് ഇതില് ഉള്‍പ്പെടും. ചൊവ്വാഴ്ച മാത്രം 406 കോവിഡ് കേസുകളാണ് എറണാകുളം ജില്ലയിൽ റിപ്പോര്‍ട്ട് ചെയ്തത്.\nTopics: covid19 Lulu Lulu group lulu mall Yousafali


മലപ്പുറത്ത് മകന് മാതാവിനെ കൊന്നത് വീടിനടുത്ത് കുഴിയെടുക്കുന്നത് എതിര്‍ത്തതിനാല്; പ്രതി മാനസികരോഗി | son killed mother in malapuram; son is mentally challenged - Malayalam Oneindia\nUpdated: Sun, Mar 25, 2018, 12:57 [IST]\nമലപ്പുറം: പെരിന്തല്‍മണ്ണ ആനമങ്ങാട് -മണലായയില് മാനസിക രോഗിയായ മകന് മാതാവിനെ വെട്ടിക്കൊന്നത് വീടിന്റെ സമീപം ഒരു കഴിയെടുക്കുന്നതിനിടെയുണ്ടായ തര്‍ക്കം. വിഷയത്തില് മാതാവായ സഫീസ മകനായ നൗഷാദിനോട്(35) കയര്‍ത്തുസംസാരിച്ചതോടെയാണു നൗഷാദ് കത്തിയുമായെത്തി സ്വന്തംമാതാവായ നഫീസയെ വെട്ടിക്കൊലപ്പെടുത്തിയത്.\nബാലന്റെ കയ്യിലെ 30ഓളം മുടിയിഴകൾ.. പേരാമ്പ്ര ഇരട്ടക്കൊലപാതകത്തിന്റെ ചുരുളഴിഞ്ഞതിങ്ങനെ\nകഴുത്തില് ആഴ്ത്തില് മുറിവുണ്ടായിരുന്നു. തുടര്‍ന്നു പെരിന്തല്‍മണ്ണ സ്വകാര്യആശുപയ്രതിയിലെത്തിച്ചെങ്കിലും മരിക്കുകയായിരുന്നു. സംഭവത്തെ തുടര്‍ന്ന് മകന് നൗഷാദിനെ പോലീസ് കസ്റ്റഡിയില് എടുത്തു. മാനസിക രോഗത്തിന്ന് ചികിത്സയിലായിരുന്ന നൗഷാദ് മാസങ്ങളായി ആനമങ്ങാട് ഒട്ടൊ ഡ്രൈവറായി ജോലി ചെയ്തുവരുകയാണ്. മൃതദേഹം മഞ്ചേരി മെഡിക്കല് കോളേജാശുപത്രിയില് പോസ്റ്റമോട്ടര്‍ട്ടം നടത്തി. ശനിയാഴ്ച രാവിലെ 9.45-ഓടെയാണ് സംഭവം.\nപെരിന്തല്‍മണ്ണയിലെ സ്വകാര്യ ആശുപത്രിയിലെത്തിച്ചെങ്കിലും രക്ഷപെടുത്താനായില്ല. മാനിസിക രോഗിയായ നൗഷാദിന് കുറച്ചുകാലമായി പ്രശ്‌നങ്ങളൊന്നും ഉണ്ടായിരുന്നില്ലെന്നും നാട്ടുകാര് പറയുന്നു. അസുഖത്തെ തുടര്‍ന്ന ഭാര്യനേരത്തെ വിവാഹ ബന്ധംവേര്‍പ്പെടുത്തിയിരുന്നു. നഫീസയുടെ ഇളയമാകനാണ് നൗഷാദ്. മറ്റുമക്കള്: ത്വല്‍ഹത്ത് ( സൗദി) മുഹമ്മദ് നിഷാദ് (മലേഷ്യ),ഷമീറ എന്നിവരാണ്.\nമരുമക്കള്: സൈദലവി, നാജിയ. നൗഷാദിന്റെ മാനസിക രോഗം കാരണം ഭാര്യ നേരത്തെ ബന്ധം ഉപേക്ഷിച്ചിരുന്നു.ഖബറടക്കം ഇന്ന് രാവിലെ 7ന് മണലായ ജുമാ മസ്ജിദ് ഖബറര്‍സ്ഥാനില് നടന്നു.\nമലപ്പുറം ദുരഭിമാനക്കൊല; പോലീസ് പ്രതിയുമായ് തെളിവെടുപ്പ് നടത്തി\ndeath son mother police perinthalmanna malappuram കൊലപാതകം മരണം മകൻ അമ്മ മാതാവ് പോലീസ് മലപ്പുറം പെരിന്തല്‍മണ്ണ murder\nson killed mother in malapuram; son is mentally challenged


ഇന്ത്യ ഏറ്റവും വിശ്വസ്ത സുഹൃത്ത്; ഇന്ത്യ-അമേരിക്ക ബന്ധം ശക്തമാക്കാൻ ബൈഡൻ ഭരണകൂടം പ്രതിജ്ഞാ ബദ്ധം: ആന്റണി ബ്ലിങ്കൻ | Global Indian News\nHome America ഇന്ത്യ ഏറ്റവും വിശ്വസ്ത സുഹൃത്ത്; ഇന്ത്യ-അമേരിക്ക ബന്ധം ശക്തമാക്കാൻ ബൈഡൻ ഭരണകൂടം പ്രതിജ്ഞാ ബദ്ധം: ആന്റണി...\nഇന്ത്യ ഏറ്റവും വിശ്വസ്ത സുഹൃത്ത്; ഇന്ത്യ-അമേരിക്ക ബന്ധം ശക്തമാക്കാൻ ബൈഡൻ ഭരണകൂടം പ്രതിജ്ഞാ ബദ്ധം: ആന്റണി ബ്ലിങ്കൻ\nന്യൂഡൽഹി: ഇന്ത്യ ഏറ്റവും വിശ്വസ്തരായ രാജ്യമെന്ന് അമേരിക്കൻ വിദേശകാര്യ സെക്രട്ടറി ആന്റണി ബ്ലിങ്കൻ. ഇന്ത്യയും അമേരിക്കയും തമ്മിലുള്ള ബന്ധം ശക്തമായി നിലനിർത്താൻ ജോ ബൈഡന്റെ നേതൃത്വത്തിലുള്ള ഭരണകൂടം തീർത്തും പ്രതിജ്ഞാ ബദ്ധമാണെന്നും ബ്ലിങ്കൻ വ്യക്തമാക്കി. രണ്ടു ദിവസത്തെ ഇന്ത്യ സന്ദർശനത്തിനെത്തിയ ബ്ലിങ്കൻ കേന്ദ്രവിദേശകാര്യ മന്ത്രി എസ്.ജയശങ്കറുമായി കൂടിക്കാഴ്ച നടത്തി.\n‘ കഴിഞ്ഞ നിരവധി ദശകങ്ങളായി ഇന്ത്യയുമായുള്ള ബന്ധം ഏറെ സുദൃഢവും ശക്തവുമായിരിക്കുകയാണ്. വിവിധ മേഖലകളിൽ ഭരണകൂടങ്ങൾ സഹകരിച്ചാണ് പ്രവർത്തിക്കുന്നത്. ബൈഡൻ ഭരണകൂടം എല്ലാ രംഗത്തും ഇന്ത്യയുമായുള്ള സഹകരണം കൂടുതൽ മെച്ചപ്പെടുത്താനാണ് ആഗ്രഹിക്കുന്നത്.’ ബ്ലിങ്കൻ പറഞ്ഞു.\nഇന്ന് കൊറോണ, കാലാവസ്ഥാ വ്യതിയാനം, ആധുനിക സാങ്കേതിക വിദ്യയുടെ അപകടങ്ങൾ ഇവയെല്ലാം എല്ലാ രാജ്യങ്ങളേയും ഒരു പോലെ ബാധിച്ചിട്ടുണ്ട്. ഇത്തരം വിഷയത്തിലെല്ലാം പ്രതിരോധിക്കാനായി കൂട്ടായ പരിശ്രമമാണ് വേണ്ടതെന്നതിൽ ഇരുരാജ്യങ്ങളും ഏറെ ബോധവാന്മാരാണെന്നും ബ്ലിങ്കൻ പറഞ്ഞു.\nബ്ലിങ്കന്റെ സന്ദർശനം വിവിധമേഖലകളിൽ ഇരുരാജ്യങ്ങളുടേയും മുന്നേറ്റത്തിന് ഏറെ കരുത്ത് പകരുന്നതാണ്. ഇരുരാജ്യങ്ങളുടേയും താൽപ്പര്യങ്ങളും സമാനമാണ്. സമീപകാലത്തെ എല്ലാ നേട്ടങ്ങളും വെല്ലുവിളികളും പരസ്പരം പങ്കുവെയ്‌ക്കാനും സാധിച്ചുവെന്ന് കേന്ദ്രമന്ത്രി എസ്.ജയശങ്കറും പറഞ്ഞു. ഇന്തോ-പെസഫിക് മേഖലയിലെ സമാധാനം ഏറെ നിർണ്ണായകമാണ്. അതോടൊപ്പം അഫ്ഗാനിലെ ഭരണകൂടത്തിന്റെ സ്ഥിരതയും ഇരുരാജ്യങ്ങളുടേയും സുപ്രധാന വിഷയമാണ്. വാണിജ്യരംഗത്തും ഇന്ത്യ-അമേരിക്ക പങ്കാളിത്തം ശക്തമാണെന്നും ജയശങ്കർ പറഞ്ഞു.\nPrevious articleപൃഥ്വിരാജിന്‍റെ ‘കുരുതി’ ഓണം റിലീസായി ആമസോണില്\nNext articleനോര്‍ഡ് 2, 5ജി സ്മാര്‍ട്ട്‌ഫോണ് പുറത്തിറക്കി വണ്‍പ്ലസ്


b sandhya circular fire force should not give training religious organisations മത രാഷ്ട്രീയ സംഘടനകള്‍ക്ക് ഫയര്‍ഫോഴ്‌സ് പരിശീലനം നല്‍കേണ്ട; സര്‍ക്കുലര് പുറത്തിറങ്ങി\nമത രാഷ്ട്രീയ സംഘടനകള്‍ക്ക് ഫയര്‍ഫോഴ്‌സ് പരിശീലനം നല്‍കേണ്ട; സര്‍ക്കുലര് പുറത്തിറങ്ങി\nമത രാഷ്ട്രീയ സംഘടനകള്‍ക്ക് ഫയര്‍ഫോഴ്‌സ് പരിശീലനം നല്‍കേണ്ടെന്ന് സര്‍ക്കുലര്. ആലുവയില് പോപ്പുലര് ഫ്രണ്ടിന് ഫയര്‍ഫോഴ്‌സ് പരിശീലനം നല്‍കിയത് വിവാദമായ പശ്ചാത്തലത്തിലാണ് സര്‍ക്കുലര്. ഫയര്‍ഫോഴ്‌സ് മേധാവി ബി സന്ധ്യയാണ് സര്‍ക്കുലര് പുറത്തിറക്കിയത്. പോപ്പുലര് ഫ്രണ്ടിന് ഫയര്‍ഫോഴ്‌സ് പരിശീലനം നല്‍കിയതില് നടപടിക്ക് ഇന്നലെ ബി സന്ധ്യ ശുപാര്‍ശ ചെയ്തിരുന്നു. റീജണല് ഫയര് ഓഫിസര് ഉള്‍പ്പെടെ അഞ്ച് പേര്‍ക്കെതിരെ നടപടിയെടുക്കണമെന്നായിരുന്നു ശുപാര്‍ശ. ആഭ്യന്തരവകുപ്പ് സെക്രട്ടറിക്ക് ഡിജിപി ബി സന്ധ്യ ആഭ്യന്തരവകുപ്പ് സെക്രട്ടറിക്ക് റിപ്പോര്‍ട്ട് നല്‍കി. പോപ്പുലര് ഫ്രണ്ടിന്റെ റെസ്‌ക്യൂ ആന്‍ഡ് റിലീഫ് എന്ന സംഘടനയുടെ സംസ്ഥാനതല ഉദ്ഘാടന വേദിയില് വച്ചായിരുന്നു ഫയര്‍ഫോഴ്‌സ് പരിശീലനം. (b sandhya circular fire force should not give training religious organisations)\nപരിശീലനം നല്‍കിയത് ഗുരുതര വീഴ്ചയാണെന്നാണ് ഫയര്‍ഫോഴ്‌സ് മേധാവിയുടെ കണ്ടെത്തല്. ജില്ലാ ഫയര് ഓഫിസര്‍ക്കെതിരെയും ബി സന്ധ്യ നടപടിക്ക് ശുപാര്‍ശ ചെയ്തിട്ടുണ്ട്. പോപ്പുലര് ഫ്രണ്ടിന്റെ അപേക്ഷയില് റീജണല് മേഖലയില് തീരുമാനമെടുത്തെന്നും ഡിജിപിയുടെ റിപ്പോര്‍ട്ടിലുണ്ട്. പൊതുസമൂഹത്തിന്റെ മുന്നില് പോപ്പുലര് ഫ്രണ്ടും അഗ്‌നിശമനസേനയും തമ്മില് ബന്ധമുണ്ടെന്ന പ്രതീതിയുണ്ടാക്കുന്നതാണ് സംഭവമെന്നാണ് ഡിജിപി റിപ്പോര്‍ട്ടിലൂടെ വിശദീകരിക്കുന്നത്. എന്നാല് കൃത്യവിലോപമോ ചട്ടലംഘനമോ നടന്നിട്ടില്ലെന്ന നിലപാടാണ് ഉദ്യോഗസ്ഥര്‍ക്കുള്ളത്.\nRead Also : ‘വികസനത്തിനായി ഒന്നിക്കണം’; സില്‍വര്‍ലൈന് വിരുദ്ധ സമരങ്ങളെ പരോക്ഷമായി വിമര്‍ശിച്ച് കെ വി തോമസ്\nആലുവയില് പോപ്പുലര് ഫ്രണ്ടിന് ഫയര്‍ഫോഴ്‌സ് പരിശീലനം നല്‍കിയ സംഭവത്തില് അന്വേഷണം വേണമെന്ന ആവശ്യവുമായി പ്രതിപക്ഷ നേതാവ് വി ഡി സതീശന് രംഗത്തെത്തിയിരുന്നു. സിപിഐഎം പ്രീണന രാഷ്ട്രീയം കളിക്കുന്നതിനാലാണ് ഇത്തരം സംഭവങ്ങളുണ്ടാകുന്നതെന്ന് പ്രതിപക്ഷ നേതാവ് കുറ്റപ്പെടുത്തിയിരുന്നു.\nഅഗ്‌നിശമന സേനാ ജീവനക്കാരായ ബി.അനീഷ്, വൈ.എ.രാഹുല്‍ദാസ്, എം.സജാദ് എന്നിവരാണ് പോപ്പുലര് ഫ്രണ്ടിന്റെ പുതിയ സംഘടനയുടെ ഉദ്ഘാടന വേദിയിലെത്തി പരിശീലനം നല്‍കിയത്. എന്നാല് റീജണല് ഓഫിസില് നിന്നുള്ള നിര്‍ദ്ദേശം പാലിക്കുകയാണ് ഇവര് ചെയ്തതെന്നാണ് വിവരം. പരിശീലനത്തിന് അനുമതി ആവശ്യപ്പെട്ട് ജില്ലാഫയര് ഓഫിസറെ പോപ്പുലര് ഫ്രണ്ട് പ്രവര്‍ത്തകര് സമീപിച്ചിരുന്നുവെങ്കിലും അനുമതി നിഷേധിക്കപ്പെടുകയായിരുന്നു. തുടര്‍ന്ന് ഇവര് റീജണല് ഫയര് ഓഫിസറെ സമീപിച്ച് അനുമതി വാങ്ങുകയായിരുന്നു.\nStory Highlights:bsandhya circular fire force should not give training religious organisations\nRead more on: B Sandhya | fire force | popular front of india\nജോൺ പോളിന് സഹായം ലഭ്യമാക്കാൻ ഫയർഫോഴ്‌സിനെ ബന്ധപ്പെട്ടിരുന്നു; ഫയർ ഫോഴ്‌സിനെ തള്ളി പൊലീസ് Kerala News


മൊബൈല് വായിലിരുന്ന് പൊട്ടിത്തെറിച്ചു, യമന് സ്വദേശിക്ക് ഡല്‍ഹിയി...\nമുഖത്തെ വൈരൂപ്യം മാറുകയും ഭക്ഷണം കഴിക്കാനും സംസാരിക്കാനുമുള്ള ബുദ്ധിമുട്ടുകള് ഇല്ലാതാകുകയും ചെയ്യുന്നതോടെ സാധാരണ ജീവിതത്തിലേക്ക് മടങ്ങി വരാനാകുമെന്നാണ് 26കാരന്റെ പ്രതീക്ഷ...\n21 Feb, 2020 at 03:03 PM\nമൊബൈല് ഫോണ് വായിലിരുന്ന് പൊട്ടിയതിനെ തുടര്‍ന്ന് ഗുരുതരമായി പരിക്കേല്‍ക്കുകയും മുഖം വികൃതമായി പോവുകയും ചെയ്ത യമന് സ്വദേശിക്ക് ഡല്‍ഹിയില് വിജയകരമായ ശസ്ത്രക്രിയ. ഫോണ് കടിച്ചുപിടിച്ച് ചില ജോലികള് ചെയ്യുന്നതിനിടെയാണ് 26കാരന് സാദിന്റെ ഫോണ് പൊട്ടിത്തെറിച്ചത്. 2018 നവംബറിലായിരുന്നു ഈസംഭവം നടന്ന് ഒരു വര്‍ഷത്തിന് ശേഷമാണ് ശസ്ത്രക്രിയയിലൂടെ സാദ് സാധാരണ ജീവിതത്തിലേക്ക് പോകുന്നത്.\nയമനില് വെച്ച് സാദിന് പ്രാഥമിക ശുശ്രൂഷകള് ലഭിച്ചിരുന്നെങ്കിലും അദ്ദേഹത്തിന് ഭക്ഷണം സാധാരണ രീതിയില് കഴിക്കാനോ സംസാരിക്കാനോ സാധിച്ചിരുന്നില്ല. കുഴപ്പംപിടിച്ച ശസ്ത്രക്രിയക്ക് യമനിലെ ഡോക്ടര്‍മാര് തയ്യാറായിരുന്നുമില്ല. ഇതോടെയാണ് ഡല്‍ഹിയിലെ ആശുപത്രി അധികൃതരുമായി സാദ് ബന്ധപ്പെടുന്നത്. ഡല്‍ഹിയിലെ ഡോക്ടര്‍മാര് ശസ്ത്രക്രിയക്ക് തയ്യാറായതോടെ സാദ് യമനില് നിന്നും ഡല്‍ഹിയിലെത്തുകയായിരുന്നു.\nഅതിശക്തമായ പൊട്ടിത്തെറിയായതിനാല് സാദിന്റെ വായക്കുള്ളിലും നാവിലും പോലും പൊള്ളലേറ്റിരുന്നു. വായക്കുള്ളില് നിന്നും ശരീരത്തിലെ മറ്റു ഭാഗങ്ങളില് നിന്നും കൊഴുപ്പും കോശങ്ങളും എടുത്താണ് വായയില് വെച്ചുപിടിപ്പിച്ചത്. മുഖത്തെ ത്വക്കിന് സ്പര്‍ശന ശേഷി തിരികെ ലഭിക്കുകയെന്നതും ഡോക്ടര്‍മാര്‍ക്ക് വെല്ലുവിളിയായിരുന്നു. ഫെബ്രുവരി ആറിനായിരുന്നു ശസ്ത്രക്രിയ. മുഖത്തെ വൈരൂപ്യം മാറുകയും ഭക്ഷണം കഴിക്കാനും സംസാരിക്കാനുമുള്ള ബുദ്ധിമുട്ടുകള് ഇല്ലാതാകുകയും ചെയ്യുന്നതോടെ സാധാരണ ജീവിതത്തിലേക്ക് മടങ്ങി വരാനാകുമെന്നാണ് യമന്‍സ്വദേശിയുടെ പ്രതീക്ഷ.


വിമുക്തഭടന് തീപ്പൊള്ളലേറ്റു മരിച്ചു\nSat Jul 02 2022 01:38:42 GMT+0530 (India Standard Time)\nചെങ്ങന്നൂര് മുളക്കുഴ ദേവാലയം ആശാഭവനില് സാമൂവേല് ജോണ് (ജോണിക്കുട്ടി- 82) ആണ് തീപ്പൊള്ളലേറ്റു മരിച്ചത്.\nBY NSH16 Jan 2019 5:05 PM GMT\nNSH16 Jan 2019 5:05 PM GMT\nചെങ്ങന്നൂര്: പുരയിടത്തിലെ കരിയില വാരിക്കൂട്ടി കത്തിക്കുന്നതിനിടയില് പുകയേറ്റ് ശ്വാസംമുട്ടി തീയില്‍വീണു മരിച്ചു. ചെങ്ങന്നൂര് മുളക്കുഴ ദേവാലയം ആശാഭവനില് സാമൂവേല് ജോണ് (ജോണിക്കുട്ടി- 82) ആണ് തീപ്പൊള്ളലേറ്റു മരിച്ചത്. ഈ സമയത്ത് പരിസരത്ത് ആരുമുണ്ടായിരുന്നില്ല. വിമുക്തഭടനാണ്. ഇന്നലെ ഉച്ചയ്ക്ക് 12 മണിയോടുകൂടിയാണ് അപകടമുണ്ടായത്. പറമ്പിലെ കരിയില തൂത്തുവാരി തീയിട്ടുനശിപ്പിക്കുകയായിരുന്നു.\nഏറെ നേരം കാണാതിരുന്നതിനെ തുടര്‍ന്ന് ഭാര്യ അന്വേഷിച്ചിറങ്ങിയപ്പോഴാണ് തീപ്പൊള്ളലേറ്റ് അവശനിലയില് കിടക്കുന്ന ഭര്‍ത്താവിനെ കണ്ടെത്. ഉടന്‍തന്നെ മുളക്കുഴയിലെ സ്വകാര്യാശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. ഭാര്യ: മുളക്കുഴ കൊട്ടാരത്തില് കുടുംബാംഗമായ കുഞ്ഞുമോള്, മക്കള്: മിനി, സിനി, (കുവൈറ്റ്), ആശ (ന്യൂഡല്‍ഹി). മരുമക്കള്: ബിജു (സൗദി), ഷിബു (കുവൈറ്റ്), സുനില് (ന്യൂഡല്‍ഹി). സംസ്‌കാരം പിന്നീട്.\nchengannoor exervice men burn death Local News Latest Kerala News District News Malayala Manorama Manorama Online Movie News Events Obituary Photos Videos


തീയണയ്ക്കാൻ ശ്രമിക്കുന്നതിനിടെ പൊള്ളലേറ്റ വാച്ചർ മരിച്ചു; മരണം മൂന്നായി |\nMonday, February 17, 2020 6:32 AM IST\nതൃശൂർ: കാട്ടുതീയണയ്ക്കാൻ ശ്രമിക്കുന്നതിനിടെ പൊള്ളലേറ്റു ചികിത്സയിലായിരുന്ന ഒരു ഫോറസ്റ്റ് ജീവനക്കാരൻ കൂടി മരിച്ചു. എൻആർഎം വാച്ചർ കൊടുന്പ് വട്ടപ്പറന്പിൽ വീട്ടിൽ ശങ്കരൻ (48) ആണ് മരിച്ചത്. തൃശൂർ മെഡിക്കൽ കോളജ് ആശുപത്രിയിൽ ചികിത്സയിലിരിക്കവെയാണ് ഇദ്ദേഹത്തിന്‍റെ മരണം. ഇദ്ദേഹം താത്കാലിക ജീവനക്കാരനാണ്.\nഇതോടെ ചെറുതുരുത്തി ദേശമംഗലം ഒന്നാം വാർഡിലെ കൊറ്റന്പത്തൂരിൽ പടർന്ന കാട്ടുതീയണയ്ക്കാൻ ശ്രമിക്കുന്നതിനിടെ മരിച്ച ഫോറസ്റ്റ് വാച്ചർമാരുടെ എണ്ണം മൂന്നായി. ട്രൈബൽ വാച്ചർ പെരിങ്ങൽക്കുത്ത് വാഴച്ചാൽ ആദിവാസി കോളനിയിലെ കെ.യു. ദിവാകരൻ (43), താത്കാലിക ജീവനക്കാരൻ കൊടുന്പ് എടവണ വളപ്പിൽ വീട്ടിൽ വേലായുധൻ (54) എന്നിവർ ഞായറാഴ്ച മരിച്ചിരുന്നു.\nകൊറ്റന്പത്തൂരിൽ കഴിഞ്ഞ രണ്ടു ദിവസമായി അടിക്കാടിനു തീപിടിച്ചിരുന്നു. നാട്ടുകാരുടെ പരാതിയെത്തുടർന്ന് ഞായറാഴ്ച രാവിലെ മുതൽ ഫോറസ്റ്റ് ഉദ്യോഗസ്ഥരുടെ നേതൃത്വത്തിൽ തീയണയ്ക്കാനുള്ള പ്രവർത്തനങ്ങൾ ആരംഭിച്ചു. വൈകുന്നേരം നാലോടുകൂടി കാറ്റ് ദിശമാറി വീശി. ഫോറസ്റ്റ് ഉദ്യോഗസ്ഥർ നിന്ന ഭാഗത്തേക്ക് തീ ആളിപ്പടർന്നു. ഓടി രക്ഷപ്പെടാൻ ശ്രമിക്കുന്നതിനിടെയാണു രണ്ടുപേർ തീയിൽപ്പെട്ടു മരിച്ചത്.


Wednesday May 27th, 2020 - 9:22:pm\nസര്, എന്നെ നേരത്തെ അറസ്റ്റ് ചെയ്യാമായിരുന്നില്ലേ ? തുറന്നുപറച്ചിലി...\nസര്, എന്നെ നേരത്തെ അറസ്റ്റ് ചെയ്യാമായിരുന്നില്ലേ ? തുറന്നുപറച്ചിലിന് മുമ്പ് പോലീസിനോട് ജോളി ചോദിച്ചതിങ്ങനെ\nPublished: Saturday 12 October 2019 09:24:27 AM\nഎന്നെ നേരത്തെ അറസ്റ്റ് ചെയ്യാമായിരുന്നില്ലേ സര്, അങ്ങനെയെങ്കില് ഇങ്ങനെയൊന്നും സംഭവിക്കില്ലായിരുന്നു.. റൂറല് എസ് പി കെ ജി സൈമണിന്റെ ചോദ്യം ചെയ്യലിനിടെ കൂടത്തായി കൊലപാതക പരമ്പരയിലെ പ്രതി ജോളി തിരിച്ചുചോദിച്ചു. നേരത്തെ അറസ്റ്റ് ചെയ്യപ്പെട്ടിരുന്നെങ്കില് കൂടുതല് കൊലപാതകങ്ങള് നടക്കില്ലെന്ന് സൂചിപ്പിക്കുകയായിരുന്നു ജോളി.\nതീര്‍ത്തും നിസ്സംഗമായിട്ടാണ് അവര് ചോദ്യം ചെയ്യലിനോട് പ്രതികരിച്ചത്.കൊല്ലാനുള്ള പ്രവണത ബാധ പോലെ തന്നെ പിന്തുടര്‍ന്നു. ആരോടെങ്കിലും വെറുപ്പ് തോന്നിയാല് അവരെ കൊല്ലാനുള്ള ദേഷ്യമുണ്ടാകും. കാത്തിരുന്നു നടപ്പാക്കും, ജോളി പറഞ്ഞു.\nസയനൈഡ് എത്തിച്ചു നല്‍കിയ മാത്യുവിന് കൊലപാതകത്തെ കുറിച്ച് അറിയാമായിരുന്നു. രണ്ടു തവണ ജോളിക്ക് സയനൈഡ് നല്‍കി. ഒരു ടിന്നില് സൂക്ഷിച്ച് വച്ച് വേണ്ട സമയത്ത് ഉപയോഗിക്കും. കുടുംബത്തിലെ തുടര്‍ച്ചയായ മരണത്തിന് പിന്നില് ജോളിയാണെന്ന് മാത്യുവിന് അറിയാമായിരുന്നു. നാലു പേരെ സയനൈഡ് ഉപയോഗിച്ചും അന്നമ്മയെ ഭക്ഷണത്തില് കീടനാശിനി ഉപയോഗിച്ചുമാണ് കൊലപ്പെടുത്തിയത്.\nRead more topics: jolie , koodatai murder\njolie to police in koodatai murder


thomas isaac: അഞ്ചാം ധനകാര്യ കമ്മിഷനുള്ള സി പി ഐ എം ന്‍റെ കുറിപ്പ്\nഅഞ്ചാം ധനകാര്യ കമ്മിഷനുള്ള സി പി ഐ എം ന്‍റെ കുറിപ്പ്\nജനകീയാസൂത്രണം കേരളത്തിലെ അധികാരവികേന്ദ്രീകരണ ചരിത്രത്തില് ഒരു വഴിത്തിരിവായി.അന്യാദൃശ്യമായ തോതില് അധികാരവും പണവും തദ്ദേശ ഭരണ സ്ഥാപനങ്ങള്‍ക്ക് കൈമാറി. ഒന്നാം ധനകാര്യ കമ്മീഷന്റെ തീര്‍പ്പ് പ്രകാരം 1996-97 ല് 212 കോടി രൂപയാണ് പദ്ധതിയില് നിന്ന് തദ്ദേശ ഭരണ സ്ഥാപനങ്ങള്‍ക്ക് നല്‍കിയത്. ഇത് ഒറ്റയടിക്ക് 1025 കോടി രൂപയായി ഉയര്‍ന്നു. ഇതില് 749 കോടി രൂപ ഉപാധിരഹിത ഫണ്ടായിട്ടാണ് നല്‍കിയത്. തുടര്‍ന്ന് വന്ന ധനകാര്യ കമ്മിഷനുകള് ജനകീയാസൂത്രണം മുന്നോട്ട് വെച്ച സമീപനങ്ങളെ ശക്തിപ്പെടുത്തുന്ന നിര്‍ദ്ദേശങ്ങളാണ് സമര്‍പ്പിച്ചത്. രണ്ടാം ധനകാര്യ കമ്മിഷന് സംസ്ഥാന പദ്ധതി അടങ്കലിന്റെ 33.3% പണം താഴേക്ക് നല്‍കണമെന്ന് നിര്‍ദ്ദേശിച്ചു. ഇതിന് പുറമെ സംസ്ഥാന സര്‍ക്കാറിന്റെ സ്വന്തം നികുതി വരുമാനത്തിന്റെ 9% പദ്ധതിയേതര ചിലവുകള്‍ക്കായി നല്‍കണമെന്ന് വിധിച്ചു.\nയു.ഡി.എഫ് സര്‍ക്കാര് നിയോഗിച്ച മൂന്നാം ധനകാര്യ കമ്മിഷന് കുറച്ച് കൂടുതല് യാഥാസ്ഥിതികമായ സമീപനമാണ് കൈക്കൊണ്ടത് . പദ്ധതി വിഹിതവും പദ്ധതി അടങ്കലുമായിട്ടുള്ള അനുപാതബന്ധം അവര് വിച്ചേദിച്ചു. 2006-07 ല് പദ്ധതി വിഹിതം 1400 കോടി രൂപയായി നിശ്ചയിച്ചു. തുടര്‍ന്നുള്ള വര്‍ഷങ്ങളില് 10% വീതം പദ്ധതി വിഹിതം വര്‍ദ്ധിപ്പിക്കുന്നതിനാണ് ശുപാര്‍ശ ചെയ്തു. ഈ തീരുമാനത്തിന്റെ ഫലമായി 1997-98 മുതല് പദ്ധതി അടങ്കലിന്റെ 27% ഉപാധി രഹിത ഫണ്ടായി തദ്ദേശ സ്വയംഭരണ സ്ഥാപനങ്ങള്‍ക്ക് ലഭിച്ചു വന്നത് 20% ആയി താഴ്ന്നു. തുടര്‍ന്ന് വന്ന എം.എ ഉമ്മന് അദ്ധ്യക്ഷനായ നാലാം ധനകാര്യ കമ്മിഷന് ഈ പ്രവണത തിരുത്തുന്നതിനുള്ള നിര്‍ദ്ദേശമാണ് സമര്‍പ്പിച്ചത്. ഒറ്റയടിക്ക് പദ്ധതി വിഹിതം ജനകീയാസൂത്രണ കാലത്തെ നിലയിലേക്ക് ഉയര്‍ത്താന് പ്രയാസമായതുകൊണ്ടു 2015-16 ആകുമ്പോള് പദ്ധതി അടങ്കലില് നിന്നും 30% താഴത്തേക്ക് വിന്യസിക്കുന്നത് ഉറപ്പു വരുത്തുന്ന രീതിയില് ഓരോ വര്‍ഷവും ഏതാണ്ടു 1% വീതം വര്‍ദ്ധന വരുത്തുന്നതിനാണ് അവര് നിര്‍ദ്ദേശിച്ചത്.\n2011-12 ല് പദ്ധതിയുടെ 25% താഴേക്ക് നല്‍കണമെന്നുള്ള നിര്‍ദ്ദേശം നടപ്പായി. ( ഇതിനു കാരണം എല്.ഡി.എഫ് സര്‍ക്കാര് അവതരിപ്പിച്ച ഇടക്കാല ബഡ്ജറ്റില് ഇതിനുള്ള തുക ഉള്‍പ്പെടുത്തിയതാണ് ) എന്നാല് തുടര്‍ന്നുള്ള വര്‍ഷങ്ങളില് പദ്ധതി വിഹിതത്തിനുള്ള വര്‍ദ്ധന നടപ്പാക്കിയില്ല. 2013-14 ല് 28.5% ലഭിക്കേണ്ട സ്ഥാനത്ത് 23.5% മാത്രമേ പദ്ധതി വിഹിതം ലഭിച്ചുള്ളൂ. 2015-16 ലെ ബജറ്റില് പദ്ധതി അടങ്കല് 20000 കോടി രൂപയാണ്. എന്നാല് തദ്ദേശ സ്വയംഭരണ സ്ഥാപനങ്ങള്‍ക്ക് 4500 കോടി രൂപയേ വകയിരുത്തിയിട്ടുള്ളു. എന്നു വെച്ചാല് പദ്ധതി അടങ്കലിന്റെ 30% താഴേക്ക് നല്‍കുന്നതിന് പകരം 22.5% മാത്രമേ താഴേക്ക് നല്‍കിയുള്ളു. എന്നു മാത്രമല്ല, 2014-15 ലെ പുതുക്കിയ കണക്ക് പ്രകാരം തദ്ദേശ സ്വയംഭരണ സ്ഥാപനങ്ങള്‍ക്ക് 4912 കോടി രൂപ നല്‍കുകയുണ്ടായി. അതിനേക്കാള് കുറവ് വിഹിതമേ\nനടപ്പു വര്‍ഷത്തേക്ക് വകയിരുത്തിയിട്ടുള്ളു. ജനകീയാസൂത്രണത്തിന് ശേഷം ആദ്യമായിട്ടാണ് മുന് വര്‍ഷത്തേക്കാള് കേവലമായി തദ്ദേശ സ്വയംഭരണ സ്ഥാപനങ്ങളുടെ അടങ്കല് കുറഞ്ഞത്.\nഅതീവ ഗൗരവമായ നിയമലംഘനമാണ് ഇത് വഴി കേരള സര്‍ക്കാര് നടത്തിയിട്ടുള്ളത്. നാലാം ധനകാര്യ കമ്മിഷന്റെ റിപ്പോര്‍ട്ട് അംഗീകരിച്ചു കൊണ്ട് ഉത്തരവിറക്കിയ ശേഷം ഒരു വിശദീകരണം പോലും നല്‍കാതെ തുടര്‍ച്ചയായി4വര്‍ഷവും ധനകാര്യകമ്മിഷന്റെ തീര്‍പ്പ് നടപ്പാക്കാന് കേരള സര്‍ക്കാര് വിസമ്മതിച്ചു. ഇത് മൂലം തദ്ദേശ സ്വയംഭരണ സ്ഥാപനങ്ങള്‍ക്ക് 20105-16 ല് മാത്രം അവകാശപ്പെട്ട 1200 കോടി രൂപ യു.ഡി.എഫ് സര്‍ക്കാര് നിഷേധിച്ചു. യു.ഡി.എഫ് സര്‍ക്കാറിന്റെ ഈ നിയമലംഘനങ്ങള് ഔപചാരികമാക്കുന്നതിനുള്ള ഉപകരണമായിട്ടാണ് അഞ്ചാം ധനകാര്യ കമ്മിഷനെ നിയമിച്ചിട്ടുള്ളത് എന്ന് ഞങ്ങള് സംശയിക്കുന്നു. അഞ്ചാം ധനകാര്യ കമ്മിഷന്റെ സമീപന രേഖയാണ് ഈ സംശയത്തിന് കാരണം.\nതദ്ദേശസ്വയംഭരണ സ്ഥാപനങ്ങളുടെ പദ്ധതി രൂപീകരണത്തിന്റെയും നിര്‍വ്വഹണത്തിന്റെയും കുറ്റങ്ങള് കണ്ടു പിടിക്കാനാണ് ഈ രേഖയില് ശ്രമിച്ചിട്ടുള്ളത്. എന്നാല് സംസ്ഥാന സര്‍ക്കാറിന്റെ പദ്ധതി രൂപീകരണവും നിര്‍വഹണവും താരതമ്യത്തിന് പോലും പരിശോധിക്കുന്നുമില്ല. മൊത്തം പദ്ധതി ചിലവ് എടുക്കുമ്പോള് തദ്ദേശസ്വയംഭരണ സ്ഥാപനങ്ങള് 75-85% പദ്ധതിപ്പണം ചിലവഴിച്ചിട്ടുണ്ടേന്ന് കാണാം. ഇത് സംസ്ഥാനപദ്ധതിയേക്കാള് മെച്ചപ്പെട്ട പ്രകടനമാണ്. പക്ഷേ അഞ്ചാം ധനകാര്യ കമ്മിഷന്റെ വലിയ ആക്ഷേപം തദ്ദേശ സ്വയംഭരണ സ്ഥാപനങ്ങളുടെ പദ്ധതി അടങ്കലിലെ 67-82% ധനകാര്യ വര്‍ഷത്തിന്റെ നാലാം പാദത്തിലാണ് ചിലവഴിക്കുന്നത് എന്നുള്ളതാണ്. യു.ഡി.എഫ് സര്‍ക്കാര് പ്രാദേശിക പദ്ധതികളിലെ\nമേഖലാ അടങ്കല് നിയന്ത്രണങ്ങള് ഇല്ലാതാക്കിയതോടുകൂടി പദ്ധതിയുടെ 60-65% നിര്‍മ്മാണ പ്രവര്‍ത്തികള്‍ക്കുള്ള തുകയാണ്. ഇവയുടെ ബില്ലുകള് അവസാനപാദത്തിലേ വരൂ. ഇത് വിസ്മരിച്ചുകൊണ്ടു കാര്യക്ഷമത ഇല്ലായ്മയെ കുറിച്ചുള്ള വിമര്‍ശനം ദുഷ്ടലാക്കോടെയാണ്. ഇനിയും പദ്ധതി നിര്‍വ്വഹണം ഒട്ടേറെ മെച്ചപ്പെടാനുണ്ട് എന്നതിന് സംശയമില്ല. പക്ഷേ സംസ്ഥാന സര്‍ക്കാറിന്റെ പദ്ധതി ചിലവ് എടുത്താലും അവസാന പാദത്തിലാണ് സിംഹഭാഗവും ചിലവ് നടക്കുന്നത് എന്നത് കാണാതിരുന്നുകൂടാ.\nഅങ്ങനെ തദ്ദേശസ്വയംഭരണ സ്ഥാപനങ്ങള്‍ക്ക് പണം ചിലവഴിക്കാനുള്ള പ്രാപ്തിയില്ല എന്ന് സ്ഥാപിച്ചുകൊണ്ട് അഞ്ചാം ധനകാര്യ കമ്മിഷന് ഏറ്റവും പിന്തിരിപ്പന് ലക്ഷ്യത്തോട് കൂടിയുള്ള ഒരു ചോദ്യം ഉയര്‍ത്തുന്നത്. '2013-14 ല് സംസ്ഥാന സര്‍ക്കാറിന്റെ സ്വന്തം നികുതി വരുമാനത്തിന്റെ 16.6% മാണ് താഴേക്ക് നല്‍കിയത്. ഇന്ന് സംസ്ഥാന സര്‍ക്കാര് ഗൗരവപരമായ ധന പ്രശ്‌നങ്ങള് അഭിമുഖീകരിക്കുകയാണ്. അത് കൊണ്ട്പ ഴയ നിലയില് തന്നെ തദ്ദേശഭരണ സ്ഥാപനങ്ങള്‍ക്ക് ഫണ്ട് തുടര്‍ന്നു നല്‍കാന് കഴിയുമോ എന്ന ചോദ്യം ഉയരുന്നു.\n'ജനകീയാസൂത്രണം നമ്മുടെ തദ്ദേശ സ്വയംഭരണ സ്ഥാപനങ്ങളെ ഇന്ത്യയില് ഒന്നാം സ്ഥാനത്തെത്തിച്ചു. അവിടെ നിന്ന് താഴേക്ക് ചവിട്ടി താഴ്ത്താനാണ് അഞ്ചാം ധനകാര്യ കമ്മിഷന് ശ്രമിക്കുന്നത്. ഇത് വരെയുള്ള ധനകാര്യ കമ്മിഷനുകള് സ്വീകരിച്ചിട്ടുള്ള സമീപനങ്ങള്‍ക്ക് ഘടകവിരുദ്ധമായ സമീപനമാണ് അഞ്ചാം ധനകാര്യ കമ്മിഷന് വെച്ചുപുലര്‍ത്തുന്നത്. ഒരു കാരണവശാലും ഇത്തരം ഒരു സമീപനത്തോട്\nയോജിക്കാന് കഴിയില്ല. അത്‌കൊണ്ടു അഞ്ചാം ധനകാര്യ കമ്മിഷന്റെ സമീപന രേഖയോടുള്ള ഞങ്ങളുടെ പാര്‍ടിയുടെ ശക്തമായ എതിര്‍പ്പ് അറിയിക്കുന്നു.\nപത്ത് വിഷയങ്ങളാണ് കീഴോട്ടുള്ള ധനവിന്യാസവുമായി ബന്ധപ്പെട്ട്‌കൊണ്ടു ധനകാര്യ കമ്മിഷന് ഞങ്ങളോട് അഭിപ്രായം ആരാഞ്ഞത്. ഇവ സംബന്ധിച്ചുള്ള ഞങ്ങളുടെ അഭിപ്രായം താഴെ ചേര്‍ക്കുന്നു.\n1. സംസ്ഥാന നികുതി വരുമാനത്തിന്റെ 16.6% ത്തില് നിന്നും തദ്ദേശ ഭരണ സ്ഥാപനങ്ങളുടെ വിഹിതം കുറക്കണമോ എന്ന ചോദ്യത്തിനുള്ള ഉത്തരം ഞങ്ങള് വ്യക്തമാക്കി കഴിഞ്ഞു. ഒരു കാര്യം കൂടി സ്പഷ്ടീകരിക്കാന് ആഗ്രഹിക്കുകയാണ്. ജനറല് പര്‍പ്പസ് ഫണ്ട് , മെയിന്റനന്‍സ് ഫണ്ട്, ഡെവലപ്പമെന്റ് ഫണ്ട് എന്നിങ്ങനെ മുന്നിനങ്ങളിലായിട്ടാണല്ലോ തദ്ദേശസ്വയംഭരണ സ്ഥാപനങ്ങള്‍ക്ക് പണം കൈമാറുന്നത്. ഇവയില് മെയിന്റനന്‍സ് ഫണ്ടും ജനറല് പര്‍പ്പസ് ഫണ്ടുമാണ് ഇതു വരെ സംസ്ഥാന നികുതി വരുമാനത്തിന്റെ ശതമാനമായി നിര്‍ണ്ണയിച്ച് പോരുന്നത്. വികസനഫണ്ട് അഥവാ പ്ലാന് ഫണ്ട്, പദ്ധതി അടങ്കലിന്റെ ശതമാനമായിട്ടാണ് നിര്‍ണ്ണയിച്ച് പോരുന്നത്. ജനകീയാസൂത്രണത്തിന് ശേഷമുള്ള രണ്ടും നാലും ധനകാര്യ കമ്മിഷനുകളും ഈ സമീപനമാണ് കൈക്കൊണ്ടാത് . പദ്ധതി വിഹിതം സംസ്ഥാന സ്വന്തം നികുതി വരുമാനത്തിന്റെ ശതമാനമായി കണക്ക് കൂട്ടുന്നത് ശരിയല്ല. കാരണം പദ്ധതിക്കുള്ള വിഭവങ്ങളില് സിംഹഭാഗവും വായ്പയില് നിന്നാണ് വായ്പയുടെ വിഹിതത്തില് നിന്നും തദ്ദേശസ്ഥാപനങ്ങള്‍ക്ക് അവകാശമുണ്ട് . അതുപോലെ തന്നെ പദ്ധതി വിഹിതമായി താഴേക്ക് നല്‍കുന്നതില് കേന്ദ്രധനകാര്യ കമ്മിഷന്റെ വിഹിതവും ലോകബാങ്ക് വായ്പയുടെ വിഹിതവും പ്രത്യേകം വേര്‍തിരിച്ച് നല്‍കുന്നുണ്ട് . ഇവയെല്ലാം സംസ്ഥാന നികുതി വരുമാനത്തിന്റെ ശതമാനമായി കണക്കാക്കുന്നതില് എന്താണ് അര്‍ത്ഥം ? അത്‌കൊണ്ട് ഞങ്ങളുടെ പാര്‍ടിയുടെ സുശക്തമായ അഭിപ്രായം ഇതാണ് : ജനറല് പര്‍പ്പസ് ഫണ്ടും മെയിന്റനന്‍സ് ഫണ്ടും ചുരുങ്ങിയത് 12% എങ്കിലും ആയി ഉയര്‍ത്തണം. ഇന്ന് തകര്‍ന്ന് പോയ ഗ്രാമീണ റോഡുകള്‍ക്ക് മെയിന്റനന്‍സ് നടത്താന് പണം തദ്ദേശസ്വയംഭരണ സ്ഥാപനങ്ങള്‍ക്ക് ഇല്ലാത്തത് കൊണ്ട് ആ ചുമതല സര്‍ക്കാര് ഏറ്റെടുത്തിരിക്കുകയാണ്. ഇത് മെയിന്റനന്‍സ് ഗ്രാന്റ് വര്‍ദ്ധിപ്പിക്കേതിന്റെ അനിവാര്യതയിലേക്ക് വിരല് ചൂണ്ടുന്നു . പദ്ധതി വികസന ഫണ്ടാകട്ടെ, നാലാം ധനകാര്യ കമ്മിഷന് ശുപാര്‍ശ ചെയ്ത പ്രകാരം പദ്ധതി അടങ്കലിന്റെ 30% ആയി നിജപ്പെടുത്തണം. ഒറ്റയടിക്ക് ഇത്രയും വര്‍ദ്ധിപ്പിക്കാന് കഴിയില്ലെങ്കില്5വര്‍ഷം കൊണ്ട്സമയബന്ധിതമായ രീതിയില് ഈ നിലയിലേക്ക് എത്തുന്നതിനുള്ള നിര്‍ദ്ദേശങ്ങള് സമര്‍പ്പിക്കണം.\n2. കേരളത്തിന്റെ നഗര വത്കരണം വേഗത്തില് നടക്കുന്നു എന്നത് ശരി തന്നെ. ഇതിന്റെ ഫലമായി മുന്‍സിപ്പാലിറ്റികളുടെ എണ്ണം കൂടിയിട്ടുണ്ട് . അതോടൊപ്പം നഗര ജനസംഖ്യയും വര്‍ദ്ധിക്കുന്നു. ഇന്നിപ്പോള് ജനസംഖ്യാനുപാതികമായി നഗരങ്ങള്‍ക്ക് കൂടുതല് പണം കിട്ടും. അതുകൊണ്ടാണ് ജനസംഖ്യക്ക് മുന്‍തൂക്കം നല്‍കുന്ന ഇന്ന് നിലവിലുള്ള വിതരണ ഫോര്‍മുലയില് ഒരു മാറ്റവും വരുത്തെണ്ടതില്ല . നഗരങ്ങളെ അപേക്ഷിച്ച് പഞ്ചായത്തുകള്‍ക്കാണ് സ്വന്തം വരുമാന സ്രോതസ്സുകള് കുറവ്.അതുകൊണ്ട് സംസ്ഥാന സര്‍ക്കാറില് നിന്ന് നല്‍കുന്ന പണത്തില് ഗ്രാമീണ മേഖലയോട് വിവേചനം പാടില്ല.\n3. നാലാം ധനകാര്യ കമ്മിഷന് മുമ്പ് റോഡ് മെയിന്റനന്‍സിനും റോഡേതര മെയിന്റനന്‍സിനും ഉള്ള അതുപാതം തുല്യമായിരുന്നു. നാലാം ധനകാര്യ കമ്മിഷനാണ് ഇത് 67:33 ആക്കിയത്. റോഡേതര മെയിന്റനന്‍സ് ഇനിയും കുറക്കുന്നത് ശരിയാവില്ല. മാത്രമല്ല റോഡിന് ഒറ്റത്തവണ പുനരുദ്ധാരണ പദ്ധതി സംസ്ഥാന സര്‍ക്കാര് നടപ്പാക്കുന്നുമുണ്ട് .\n4-6. അധിക നികുതി നിര്‍ദ്ദേശങ്ങളൊന്നും പ്രായോഗികമല്ല. അംഗീകരിക്കാനുമാവില്ല. നിലവിലുള്ള നികുതി, നികുതിയേതര വരുമാനങ്ങള് യുക്തിസഹമാക്കുകയും കാര്യക്ഷമമായി പിരിക്കുകയും മാത്രമേ മാര്‍ഗ്ഗമുള്ളു.\n7. പദ്ധതി ആസൂത്രണത്തിലെയും നിര്‍വ്വഹണത്തിലെയും രീതികള് ദീര്‍ഘകാലത്തെ അനുഭവത്തിലൂടെ ഉള്‍ത്തിരിഞ്ഞ് വന്നതാണ്. ഇനിയും മാറ്റങ്ങള് അനിവാര്യമാണ്. പക്ഷേ ഇതിനുള്ള ചുമതല ധനകാര്യ കമ്മിഷന് ഏറ്റെടുക്കേണ്ടതില്ല. വിപുലമായ സംവാദം ഇക്കാര്യത്തില് വേണം. ഇന്നത്തെ സ്ഥിതി വിശേഷത്തെ മറികടക്കണമെങ്കില് യാന്ത്രികവും ഉദ്യോഗസ്ത മേധാവിത്വപരവും അഴിമതി ഗ്രസിച്ചിരിക്കുന്നതുമായ ഇന്നത്തെ സംവിധാനത്തെ ജനകീയാസൂത്രണ കാലത്ത് എന്നപോലെ രൂപാന്തരപ്പെടുത്തണം. ഇതിന് ജനകീയാസൂത്രണ പ്രസ്ഥാനത്തിന്റെ പുതിയൊരു പതിപ്പ് അനിവാര്യമാണ്.\n8. ഉറവിട മാലിന്യ സംസ്‌കരണത്തില് ഊന്നിക്കൊുള്ള ഒരു പദ്ധതിയാണ് ശുചിത്വം സംബന്ധിച്ച് ഞങ്ങളുടെ പാര്‍ടിക്കുള്ളത്. നിലവിലുള്ള നിയമങ്ങളിലും സംവിധാനങ്ങളിലും മാറ്റം ഇത് അനിവാര്യമാക്കുന്നു. ഈ ചുമതലകള് ഫലപ്രദമായി നടപ്പിലാക്കാന് തദ്ദേശഭരണ സ്ഥാപനങ്ങള്‍ക്ക്\nകഴിയുമെന്നതിന് ഉത്തമദൃഷ്ടാന്തങ്ങള് കേരളത്തില് ഉണ്ട് .\n9. ജനകീയാസൂത്രണം തുടങ്ങിയ കാലം മുതല് 12 ഗഡുക്കളായിട്ടാണ് തദ്ദേശസ്വയംഭരണ സ്ഥാപനങ്ങള്‍ക്ക് പണം കൈമാറിയത്. 2014-15 മുതല് ഈ സമ്പ്രദായം അവസാനിപ്പിച്ച് മറ്റെല്ലാ വകുപ്പുകളെയും പോലെ പ്രോജക്ട് നിര്‍വ്വഹണം കഴിഞ്ഞ് ബില്ലുകള് ഹാജരാക്കി ട്രഷറിയില് നിന്ന് പണം മാറുന്ന സമ്പ്രദായം കൊു വന്നിരിക്കുകയാണ്. ഇത് പഞ്ചായത്തുകളുടെയും മുന്‍സിപ്പാലിറ്റികളുടെയും ധനപരമായ സ്വയംഭരണത്തെ ഹനിക്കും. പി.ഡബ്ല്യു.ഇ യിലും മറ്റും പോലെ ബില്ലുകള് കുടിശിക ആവുകയും പ്രവര്‍ത്തനം സ്തംഭിക്കുകയും ചെയ്യും. മുമ്പ് നിലവിലിരുന്ന സമ്പ്രദായ പ്രകാരം പണം ഗഡുക്കളായി നല്‍കിയിട്ട് ചിലവായില്ലെങ്കില് ക്യാഷ് ബാലന്‍സ് ട്രഷറിയില് തന്നെയാണല്ലോ കിടക്കുക. അതുകൊ്ണ്ടു അഡ്വാന്‍സ് ആയി പണം നല്‍കിയത്‌കൊ് പ്രത്യേകിച്ച് ഒരു സാമ്പത്തിക ബുദ്ധിമുട്ടും സര്‍ക്കാറിന് ഉണ്ടാവുന്നില്ല. പണം ചിലവാകാതെ കുന്നുകൂടി അരാജകത്വം സൃഷ്ടിക്കുന്ന പ്രശ്‌നവുമില്ല. കാരണം വര്‍ഷാവസാനം ഓരോ വര്‍ഷവും ചിലവാക്കേണ്ട മിനിമം സര്‍ക്കാര് നിജപ്പെടുത്താറണ്ട് . അതില്\nതാഴേ വരുന്ന ചിലവാകാത്ത ഫ് അടുത്ത വര്‍ഷത്തേക്ക് ക്യാരി ഓവര് ചെയ്യാന് കഴിയില്ല. പുതിയ സമ്പ്രദായം പണം സമയത്ത് നല്‍കാതെ പിടിച്ചുവെക്കുന്നതിനും വെട്ടികുറക്കുന്നതിനുമുള്ള ഒരു ഉപായം മാത്രമാണ്. അതുകൊ് ഈ പുതിയ സമ്പ്രദായത്തിന് ധനകാര്യ കമ്മിഷന് വിരാമമിടണം.\n10. വിനോദ നികുതി ഇല്ലാതാവുമ്പോള് നഷ്ടപരിഹാരം തദ്ദേശസ്വയംഭരണ സ്ഥാപനങ്ങള്‍ക്ക് നല്‍കേണ്ടതാണ്. അഞ്ചാം ധനകാര്യ കമ്മിഷന്റെ സമീപന രേഖയില് സി.പി.ഐ.(എം). വലിയ ആശങ്കയും ഉത്കണ്ഠയും രേഖപ്പെടുത്തുന്നു . യു.ഡി.എഫ്. സര്‍ക്കാര് എടുത്ത ഒട്ടേറെ നടപടികള് തദ്ദേശസ്വയംഭരണ സ്ഥാപനങ്ങളെ ദുര്‍ബലപെടുത്തിയിട്ടുണ്ട് . ഈ പ്രവണതക്ക് ആക്കം കൂട്ടാതെ അത് തിരുത്തിക്കൊണ്ട് ഭരണഘടന വിഭാവനം ചെയ്യുന്ന ജനാധിപത്യ അധികാര വികേന്ദ്രീകരണത്തിന്റെ ആദര്‍ശങ്ങളിലേക്ക് നീങ്ങാന് സഹായകരമായ നിര്‍ദ്ദേശങ്ങള് ആയിരിക്കണം അഞ്ചാം ധനകാര്യ കമ്മിഷന് സമര്‍പ്പിക്കേണ്ടത് എന്ന് അഭ്യര്‍ത്ഥിക്കുന്നു.\nPosted by ഡോ. ടി. എം. തോമസ് ഐസക് at 10:58 AM\nഅഞ്ചാം ധനകാര്യ കമ്മിഷനുള്ള സി പി ഐ എം ന്‍റെ കുറ...\nജനകീയ ജൈവപച്ചക്കറി കാമ്പയിനും സ്വയംപര്യാപ്തതയും


യോഗവാസിഷ്ഠം നിത്യപാരായണം – ദിവസം 162 [ഭാഗം 4. സ്ഥിതി പ്രകരണം]\nശൂന്യ ഏവ ശരീരേന്തര്‍ബദ്ധോസ്മിതി ഭയം തഥാ\nശൂന്യ ഏവ കുസൂലെ തു പ്രേക്ഷ്യ സിംഹോ ന ലഭ്യതേ (4/21/50)\nവസിഷ്ഠന് തുടര്‍ന്നു: മനസ്സിന്റെ വിവിധതലങ്ങളെക്കുറിച്ച് ഞാന് വിശദീകരിച്ചത് മനസ്സിന്റെ സ്വഭാവങ്ങളെക്കുറിച്ച് മനസ്സിലാക്കുവാന് മാത്രമാണ്. മറ്റൊരുപയോഗവും ഈ ചര്‍ച്ചകൊണ്ടില്ല. കാരണം, മനസ്സ്, എന്തിനെ തീവ്രമായി ധ്യാനിക്കുന്നുവോ അതിന്റെ രൂപഭാവങ്ങള് ആര്‍ജ്ജിക്കുകയാണ്. സ്ഥിതി, സ്ഥിതിനിരാസം, നേടല്, ത്യജിക്കല്, എല്ലാം മനസ്സിന്റെ ഭാവങ്ങള് മാത്രം.\nരാമന് ചോദിച്ചു: മനസ്സ് ഈ പറഞ്ഞതുമാത്രമാണെങ്കില് അതെങ്ങിനെ കളങ്കിതമായി?\nവസിഷ്ഠന് പറഞ്ഞു: അതൊരു നല്ല ചോദ്യമാണു രാമാ. എന്നാല് അതു ചോദിക്കാന് ഉചിതമായ സമയമല്ല ഇത്. കാരണം എനിയ്ക്കു പറയാനുള്ളതു കേട്ടു കഴിഞ്ഞാല്‍പ്പിന്നെ നിനക്ക് ഈ സംശയം ഉണ്ടാവുകയില്ല. എല്ലാം നിന്റെയുള്ളില് സംശയലേശമില്ലാതെ തെളിയും. മുക്തിയാഗ്രഹിക്കുന്ന, അതിനായി പരിശ്രമിക്കുന്ന, എല്ലാവരുടേയും അനുഭവമാണ് തന്റെ മനസ്സ് അശുദ്ധമാണ് എന്ന തോന്നല്. ഓരോരുത്തരും അവരവരുടെ വീക്ഷണത്തിനനുസരിച്ച് അതിനെ വിവിധതരത്തില് വിവരിക്കുന്നു. വൈവിദ്ധ്യമാര്‍ന്ന സുഗന്ധപുഷ്പങ്ങളുമായി സമ്പര്‍ക്കത്തിലാവുന്ന കാറ്റ് അതാത് പുഷ്പഗന്ധങ്ങള് വഹിക്കുന്നതുപോലെ മനസ്സ് വിവിധ ഭാവങ്ങളെ ആവഹിച്ച് അവയെ സാക്ഷാത്ക്കരിക്കാനുചിതമായ ശരീരങ്ങളെ സൃഷ്ടിക്കുന്നു. അവയ്ക്കനുയോജ്യമായ കര്‍മ്മോര്‍ജ്ജവും ചൈതന്യവും ഇന്ദ്രിയങ്ങളില് നിറയ്ക്കുന്നു. തത്കര്‍മ്മ- ധാരണാ- ഫലങ്ങള് അനുഭവിക്കുകയും ചെയ്യുന്നു. ഈ മനസ്സാണ് കര്‍മ്മേന്ദ്രിയങ്ങള്‍ക്ക് ചലിക്കാന് കരുത്തേകുന്നത്. മനസ്സാണ് കര്‍മ്മം. കര്‍മ്മമാണ് മനസ്സ്. പൂവും അതിന്റെ സുഗന്ധവുമെന്നതുപോലെയാണത്, അവ രണ്ടല്ല.\nമനസ്സിലെ തീരുമാനങ്ങളുടെ ദൃഢതയാണ് കര്‍മ്മങ്ങള്‍ക്ക് ശക്തിനല്കുന്നത്. കര്‍മ്മങ്ങള് ഈ തീരുമാനങ്ങള്‍ക്ക് സാധുതയും നല്കുന്നു. എല്ലാവരുടേയും മനസ്സ് ധര്‍മ്മം, അര്‍ത്ഥം, കാമം, മോക്ഷം എന്നിവയിലേയ്ക്ക് ഉന്മുഖമായാണിരിക്കുന്നത്. എന്നാല് ഓരോരുത്തര്‍ക്കും ഈ പുരുഷാര്‍ത്ഥങ്ങളെപ്പറ്റി വൈവിദ്ധ്യമായ കാഴ്ച്ചപ്പാടും നിര്‍വ്വചനങ്ങളുമാണുള്ളത്. ഒരോരുത്തര്‍ക്കും അവരുടേതാണു ശരി എന്നുറപ്പുമാണ്. എങ്കിലും കപില മുനിയുടെ സിദ്ധാന്തം പിന്തുടരുന്നവരും, വേദാന്തികളും, വിജ്ഞാനവാദികളും, ജൈനന്മാരും മറ്റുള്ളവരും അവരുടെ പാത മാത്രമാണ് മുക്തിയിലേയ്ക്കുള്ള ഏകമാര്‍ഗ്ഗമെന്നു ശഠിക്കുന്നു. അവരുടെ തത്വചിന്തകളും അനുഭവകഥനങ്ങളും അവരുടെ സ്വന്തം അനുഷ്ഠാനങ്ങളുടെ അടിസ്ഥാനത്തില്, മനോദാര്‍ഢ്യത്തോടെ ഉരുത്തിരിഞ്ഞു വന്നിട്ടുള്ളതാണ്.\nരാമാ, ബന്ധനം എന്നത് വിഷയത്തെപ്പറ്റിയുള്ള ധാരണ തന്നെയാണ്. ഈ ധാരണയാണ് മായ, അല്ലെങ്കില് അജ്ഞാനം. ഇത് സത്യത്തെ മറയ്ക്കുന്ന തിമിരമാണ്. അജ്ഞാനം സംശയത്തെ ഉണ്ടാക്കുന്നു. അതുണ്ടാക്കുന്ന ധാരണ വൈകൃതമായ തെറ്റിദ്ധാരണയാകുന്നു. “അജ്ഞാനിക്ക് ഇരുട്ടത്ത് ഒരൊഴിഞ്ഞ സിംഹക്കൂടിനടുത്തുകൂടിപ്പോകാന് പേടിയാണ്. അതുപോലെ അജ്ഞാനി, താന് ഈ ശൂന്യ ശരീരത്തില് ബന്ധിതനാണെന്ന തെറ്റിദ്ധാരണയില് കഴിയുകയാണ്.”\n‘ഞാന്’, ‘ഈ ലോകം’, എന്നീ ധാരണകള് വെറും നിഴലുകളാണ്. സത്യമല്ല. ഇത്തരം ധാരണകളാണ് വസ്തുക്കളെ (വിഷയങ്ങളെ) സൃഷ്ടിക്കുന്നത്. ഈ വസ്തുക്കളാകട്ടെ സത്യമെന്നോ അല്ലെന്നോ പറയാന് വയ്യ. ഒരമ്മ, വീട്ടിലെ ജോലിക്കാരിയായി സ്വയം വിചാരിച്ചാല് അങ്ങിനെയായിത്തീരുന്നു. എന്നാല് അവര് തന്റെ ഭര്‍ത്താവിന്റെ അമ്മയായി സ്വയം വിചാരിച്ചാല് തല്‍ക്കാലം അങ്ങിനെ പെരുമാറുന്നു. അതുകൊണ്ട് രാമാ, ‘ഞാന്’, ‘ഇത്’, എന്നൊക്കെയുള്ള ധാരണകള് ഉപേക്ഷിച്ച് സത്യത്തില് മനസ്സുറപ്പിച്ചാലും.


Semalt: WordPress പ്ലഗിൻ നുറുങ്ങുകൾ\nചില സാഹചര്യങ്ങളിൽ, ഒരു വിദ്വേഷകനായ ബിരുദാനന്തര ബിരുദം അവരുടെ വെബ്സൈറ്റിന് അധിക പ്രവർത്തനം ആവശ്യമായി വന്നേക്കാം. പ്ലഗിനുകൾ മൊത്തമായ വെബ്സൈറ്റ് കോഡ് രൂപപ്പെടുത്താതെ നിങ്ങളുടെ വേർഡ്പ്രസ്സ് തീമിലേക്ക് സവിശേഷതകൾ ചേർക്കുന്ന പിഎഫ് ഫയലുകളുമായി വരുന്നു. സാധാരണ പ്ലഗിന്നുകളിൽ നിന്ന് വ്യത്യസ്തമായി, നിങ്ങളുടെ തീം മാറ്റിയപ്പോഴും സൈറ്റ്-നിർദ്ദിഷ്ട വേർഡ്പ്രസ്സ് പ്ലഗിൻ നിങ്ങളുടെ ഷോർട്ട് പോഡ്സ് നിലനിർത്തും. ഈ സാഹചര്യത്തിൽ, നിങ്ങളുടെ വാക്ക് പ്രസ്സ് വെബ്സൈറ്റിൽ ഉപയോഗിക്കാൻ ഒരു ഇഷ്ടാനുസൃത പ്ലഗിൻ സൃഷ്ടിക്കേണ്ടതുണ്ട്. മിക്ക ഓൺലൈൻ മാർഗനിർദേശങ്ങളും സൈറ്റ്-നിർദ്ദിഷ്ട വേർഡ്പ്ലെയർ എങ്ങനെ സൃഷ്ടിക്കാമെന്ന് വിശദീകരിക്കില്ല.\nഈ ലേഖനത്തിൽ, സെമൽറ്റ് ൽ നിന്നുള്ള ഒരു പ്രമുഖ സ്പെഷ്യലിസ്റ്റ് ആൻഡ്രൂ ഡിഹാൻ നൽകുന്നതാണ്, നിങ്ങളുടെ PHP പ്ലഗിൻ സൃഷ്ടിക്കുന്നതിനുള്ള ഒരു മാർഗം നിങ്ങൾ പഠിക്കും. നിങ്ങളുടെ വൊയ്യിബിനെക്കുറിച്ചുള്ള കസ്റ്റമൈസേഷൻ അല്ലെങ്കിൽ രണ്ടെണ്ണം ചേർക്കുന്ന ഒരു സ്നിപ്പെറ്റ് സൃഷ്ടിക്കാൻ നിങ്ങൾക്ക് കഴിയും.\nഒരു സൈറ്റ്-സ്പെഷ്യൽ വേർഡ് പ്ലഗിൻ എന്താണ്\nഒരു സൈറ്റ്-നിർദ്ദിഷ്ട വേർഡ്പ്രസ്സ് പ്ലഗിൻ നിങ്ങൾ തീം-അല്ലാത്ത അനുബന്ധ സ്നിപ്പറ്റുകൾ ചേർക്കുന്ന ഒരു പ്ലാറ്റ്ഫോം രൂപീകരിക്കുന്നു. ചില സന്ദർഭങ്ങളിൽ, നിങ്ങളുടെ ബ്ലോഗിൻറെ വെബ്സൈറ്റിൽ എത്ര പ്രാവശ്യം നടപടിക്രമങ്ങൾ ഏർപ്പെടുത്തുമെന്നത് നിങ്ങൾക്ക് ഇടയാക്കും. ഈ രീതികളിൽ മിക്കവയും കസ്റ്റം സ്നിപ്പറ്റുകൾ ഉൾക്കൊള്ളുന്നു, അവ ഒരുപക്ഷേ പ്ലഗിന്നുകളായിരിക്കണമെന്നില്ല. ഈ അറിവ് ഉപയോഗിച്ച്, ഈ ഇഫക്റ്റുകൾ ലഭിക്കാൻ നിങ്ങളുടെ സ്നിപ്പറ്റുകൾ നിങ്ങളുടെ functions.php ഫയലിലേക്ക് ചേർക്കാൻ കഴിയും. നിങ്ങളുടെ സ്നിപ്പറ്റുകൾ നിങ്ങളുടെ നിലവിലെ തീം സ്ഥിരതയെ ആശ്രയിച്ചിരിക്കുന്നു. തീം പരിഷ്ക്കരിക്കുമ്പോൾ, നിങ്ങളുടെ തീം മാറ്റുക അല്ലെങ്കിൽ അതിന്റെ ചില പ്രവർത്തനങ്ങൾ പരിഷ്കരിക്കുമ്പോൾ എല്ലാ മാറ്റങ്ങളും നഷ്ടമാകും. എന്നിരുന്നാലും, മാറ്റങ്ങൾ വരുത്തുമ്പോൾ സൈറ്റിലെ നിർദ്ദിഷ്ട പ്ലഗിൻ ഈ മാറ്റങ്ങളെല്ലാം നിലനിർത്തുന്നു.\nഒരു സൈറ്റ്-നിർദ്ദിഷ്ട വേർഡ്പ്രസ്സ് പ്ലഗിൻ ഉപയോഗിക്കുന്നതിനുള്ള കാരണങ്ങൾ\nനിങ്ങളുടെ വെബ്സൈറ്റിന്റെ ഗണ്യമായ ഭാഗങ്ങൾ മാറ്റം വരുത്തുമ്പോൾ സൈറ്റ്-നിർദ്ദിഷ്ട വേർഡ് പ്ലഗിന്നുകളിൽ കാര്യമായ മാറ്റങ്ങൾ നിലനിർത്തുന്നു. കൂടാതെ, ഇഷ്ടാനുസൃത പോസ്റ്റുചെയ്യൽ രീതികൾ, വേർതിരിച്ചുള്ള ലഘുചിത്ര പിന്തുണ ചേർക്കൽ, ഷോർട്ട്കോഡുകൾ ചേർക്കൽ അല്ലെങ്കിൽ സന്ദർശകർ റാൻഡം പോസ്റ്റിലേക്ക് റീഡയറക്ട് ചെയ്യൽ എന്നിവ പോലുള്ള നിങ്ങളുടെ തീമനുസരിച്ചു മാത്രം ആശ്രയിക്കുന്ന കാര്യങ്ങൾ നിങ്ങൾക്ക് ഉൾപ്പെടുത്താം.\nമുകളിൽ പറഞ്ഞിരിക്കുന്നവയിൽ നിന്നും നിങ്ങളുടെ തീം മാറ്റിയപ്പോലും ക്രമീകരണങ്ങളെ നിലനിർത്തുന്നതിനുള്ള ഒരു പ്ലഗിൻ അല്ലെങ്കിൽ കോഡുകൾ ആവശ്യമാണ്.ഷാഗ്ഡോഡുകൾ പ്രവർത്തിക്കുന്ന പരമ്പരാഗത രീതികളെല്ലാം താൽക്കാലികമാണ്, ചില സാഹചര്യങ്ങളിൽ സൈറ്റ്-നിർദ്ദിഷ്ട വേർഡ്പ്രസ്സ് പ്ലഗിൻ ഉപയോഗിച്ചു കൊണ്ട് നിങ്ങളുടെ സൈറ്റിലെ എല്ലാ കോഡുകളും സൂക്ഷിക്കുക.\nമറ്റ് ചില കേസുകളിൽ, സ്നിപ്പെറ്റുകൾക്ക് ഒരു വേർഷൻ വെബ്സൈറ്റിൽ പരാജയങ്ങൾ ഉണ്ടാക്കാൻ കഴിയും. ഉദാഹരണത്തിന്, പുതിയ കബളുകളേത് തെറ്റായ ഫോർമാറ്റിംഗ് ഉപയോഗിച്ച് ഒരു സ്നിപ്പെറ്റ് വേർഡ് വേർഡ് വേർതിരിക്കാൻ കഴിയും. ഈ പിശക് മരണത്തിന്റെ ഒരു വെളുത്ത സ്ക്രീനിൽ, ഒരു സൈറ്റിന്റെ നഷ്ടം, അല്ലെങ്കിൽ സംരക്ഷിക്കാത്ത മാറ്റങ്ങൾക്ക് കാരണമാകാം. മറ്റ് സന്ദർഭങ്ങളിൽ, ഉപയോക്താക്കൾ അവരുടെ സ്നിപ്പെറ്റുകളെ WordPress ബാക്കൻഡിലൂടെ എഡിറ്റ് ചെയ്യുന്നു. പുതിയ തന്ത്രങ്ങൾ പരീക്ഷിക്കുന്നതിനുള്ള ഒരു സുരക്ഷിത രീതിയാണ് സൈറ്റ്-സ്പെഷ്യൽ വേർഡ് പ്ലഗിൻ.\nഒരു സൈറ്റ്-നിർദ്ദിഷ്ട WordPress പ്ലഗിൻ സൃഷ്ടിക്കുന്നു\nഇതാകുന്നു നേരായ മാർഗം. നിങ്ങളുടെ WP വെബ്സൈറ്റ് പ്ലഗിൻസ് ഡയറക്ടറിയിൽ ഒരു പുതിയ ഫോൾഡർ സൃഷ്ടിക്കേണ്ടതുണ്ട്. ഉദാഹരണം: / wp-content / plugins / yoursitename-plugin /\nഈ ലൊക്കേഷനിൽ, ഒരു ഫോൾഡർ സൃഷ്ടിച്ച് അതിലേക്ക് ഒരു PHP ഫയൽ ചേർക്കുക. ഫോൾഡറിന്റെ പേരിൽ നിങ്ങൾക്ക് സമാന ഫയൽ നാമം ഉപയോഗിക്കുന്നത് ഉറപ്പാക്കുക. ഉദാഹരണത്തിന്, ഒരു ലളിതമായ പ്ലഗിൻ, നിങ്ങൾക്ക് കോഡ് ഉപയോഗിക്കാം:\nപ്ലഗിൻ നാമം: thisexample.com നുള്ള സൈറ്റിന്റെ പ്ലഗിൻ\nവിവരണം: thisexample.com നുള്ള സൈറ്റ്-നിർദ്ദിഷ്ട കോഡ് മാറ്റങ്ങൾ\n/ * ഈ വരിക്ക് താഴെ ഫംഗ്ഷനുകൾ ചേർക്കുന്നത് ആരംഭിക്കുക * /\n/ * ഈ വരിക്ക് താഴെ ഫംഗ്ഷനുകൾ ചേർക്കുന്നത് നിർത്തുക * /\nഅപ്പോൾ നിങ്ങൾക്ക് ഈ പ്ലഗിൻ നിങ്ങളുടെ ഡയറക്റ്ററിയിൽ WordPress ഡാഷ്ബോർഡിൽ അപ്ലോഡുചെയ്ത് സംരക്ഷിക്കാവുന്നതാണ്. പ്ലഗിൻ സജീവമാക്കാൻ ഓർമിക്കുക Source .


ആവൃതിയിലെ പ്രാര്‍ത്ഥനയുടെ മൗനികള്! - വത്തിക്കാന് ന്യൂസ്\nPsokovo monastery of ancient times in Russia (ANSA)\nആവൃതിയിലെ പ്രാര്‍ത്ഥനയുടെ മൗനികള്!\nനവംബര് 21-Ɔο തിയതി - പരിശുദ്ധ കന്യകാനാഥയുടെ സമര്‍പ്പണത്തിരുനാളിന്‍റെ അനുസ്മരണയില് സന്ന്യസ്തരുടെ കാര്യങ്ങള്‍ക്കായുള്ള വത്തിക്കാന് സംഘത്തലവന്(Congregation for Religious), ആര്‍ച്ചുബിഷപ്പ് ഹൊസെ റോഡ്രിക്സ് കര്‍ബാലോ, കപ്പൂചിന് വത്തിക്കാന്‍റെ ദിനപത്രം L’Osservatore Romano-യില് പ്രസിദ്ധപ്പെടുത്തിയ ലേഖനത്തിലെ ചിന്തകള് :\nനിശബ്ദതയില് ഉയരുന്ന ശബ്ദം – മൗനപ്രാര്‍ത്ഥന\nനിശബ്ദതയില് ദൈവസന്നിധിയില് ഉയരുന്ന ശബ്ദമാണ് മൗനമായ പ്രാര്‍ത്ഥനാജീവിതം. മൗനമായ ധ്യാനാത്മക ജീവിതം വലിയ വെല്ലുവിളിയാണ്. നിത്യവും മൗനമായ പ്രാര്‍ത്ഥനാജീവിതം സന്ന്യസ്തര്‍ക്ക് വെല്ലുവിളിയാണെന്നു പറയുമ്പോള് അത് പ്രശ്നമാണെന്നു ചിന്തിക്കരുത്. സന്ന്യാസസമര്‍പ്പണം കൂടുതല് അര്‍ത്ഥഗര്‍ഭമാക്കാനുള്ള അവസരമാണ് മൗനവും നിരന്തരമായ പ്രാര്‍ത്ഥനയുടെ ജീവിതം. സുവിശേഷാത്മകമായി ചിന്തിച്ചാല് ക്രിസ്തുവിനോട് കുടുതല് വിശ്വസ്തമായി അടുക്കാനും, അവിടുത്തോടൊപ്പം ജീവിക്കാനുമുള്ള മാര്‍ഗ്ഗം ഇതുതന്നെയാണ്. എന്നാല് അവര് നേരിടുന്ന ചില വെല്ലുവിളികള് അതിന്‍റെ സ്വഭാവത്തില്‍നിന്നും ഉതിര്‍ക്കൊള്ളുന്നതാണ്. ചിലത് അവര് ആയിരിക്കുന്ന സഭയില്‍നിന്നു തന്നെയും, മറ്റുചിലത് ആവൃതിയില്‍ത്തന്നെ പൊന്തിവരുന്നവയുമാണ്.\nഒളിച്ചോട്ടമല്ല പ്രാര്‍ത്ഥനയുടെ ജീവിതം\nഈ ഭൂമിയിലെ ദൈവികസാന്നിദ്ധ്യത്തിന്‍റെ അടയാളമാണ് ആവൃതിയിലെ പ്രാര്‍ത്ഥനയുടെ മൗനികളായ സന്ന്യസ്തര്. സൃഷ്ടിയുടെ ആരംഭംമുതല് ദൈവം മനുഷ്യകുലവുമായി സ്ഥാപിക്കാന് ആഗ്രഹിച്ച ആത്മീയ ബന്ധത്തിന്‍റെ പ്രതീകമാണ് ഒരു ‘മിണ്ടാമഠ’വും, ആശ്രമവും എന്നു പറയാം. ദൈവത്തിന്‍റെ മുഖകാന്തി ക്രിസ്തുവില് കണ്ടെത്തുവാനുള്ള നിരന്തരവും അസ്തിത്വപരവുമായ ശ്രമമാണ് നാം മിണ്ടാമഠങ്ങളിലും, തീവ്രമായ ആത്മീയതയുടെ ആശ്രമങ്ങളിലും കാണേണ്ടത്. അഴിമതിയും പാപവും പ്രതിസന്ധികളുംകൊണ്ട് അസഹ്യമായ ലോകത്തുനിന്നും ഒളിച്ചോട്ടമായി ആവൃതികളില് മൗനികളായി പ്രാര്‍ത്ഥനയില് കഴിയുന്ന സന്ന്യസ്തരുടെ ജീവിതത്തെ കാണരുത്. ഈ ഭൂമിയിലെ ജീവിതത്തില് ദൈവത്തെ സുവിശേഷാത്മകമായി കണ്ടെത്താനുള്ള ശ്രമമാണിത്. മനുഷ്യാസ്തിത്വത്തിന്‍റെ പച്ചയായ സാഹചര്യങ്ങളില് തങ്ങളെത്തന്നെ പൂര്‍ണ്ണമായി ദൈവത്തിനു സമര്‍പ്പിച്ചുകൊണ്ടുള്ള ജീവിതസാക്ഷ്യമാണിത്. പ്രാര്‍ത്ഥനയില് മന്ദീഭവിച്ചോ തളര്‍ന്നോ ഉറങ്ങിയോ മുന്നോട്ടു വലിച്ചിഴക്കുന്ന ജീവിതമല്ലിത്, മറിച്ച് സമകലീനരായ സ്ത്രീപുരുഷന്മാര്‍ക്ക് ദൈവം സ്നേഹമാണെന്നു കാണിച്ചുകൊടുക്കാനുള്ള തീക്ഷ്ണമായ ആത്മീയ ജീവിത സപര്യയാണിത്.\nക്രിസ്തുവിനായുള്ള ജീവിതസമര്‍പ്പണത്തിന്‍റെ സമഗ്രമായ രൂപമാണ് പ്രാര്‍ത്ഥനയിലുള്ള നിരന്തരമായ മൗനജീവിതം. അതിനാല് പൗലോസ് അപ്പസ്തോലനോടൊപ്പം അവര്‍ക്ക് പറയാന് സാധിക്കും, “എനിക്ക് ഇനിമേല് ജീവിതം ക്രിസ്തുവാണ് ” (ഫിലിപ്പിയര് 1, 21). അവിടെ വ്യക്തിസമര്‍പ്പണത്തിലും സമൂഹത്തിലും അവരുടെ ജീവിതത്തിന്‍റെ പരമമായ നന്മയും ലക്ഷ്യവും, നിധിയും മൂലധനവും ക്രിസ്തുവായി മാറുന്നു. അതുവഴി ആശ്രമത്തിന്‍റെ അന്തരീക്ഷം ദൈവവും മനുഷ്യനുമായുള്ള ബന്ധത്തിന്‍റെ പൊതുവേദിയായും ആത്മീയവേദിയായും പരിണമിക്കുന്നു.\nപ്രാര്‍ത്ഥനയെ ദൈവത്തിന്‍റെ ശ്വാസം എന്നു വിശേഷിപ്പിക്കാറുള്ളപോലെ, മനുഷ്യന്‍റെയും നിശ്വാസമാണത്. അതുവഴി സമൂഹത്തില് സമര്‍പ്പിക്കുന്ന വ്യക്തി സാധാരണ പ്രവൃത്തികളുടെ അനുദിന ജീവിതത്തിലൂടെയും, ആരാധനക്രമ ജീവിതത്തിലൂടെയും ധ്യാനജീവിതത്തിലൂടെയും, വിശിഷ്യ സാഹോദര്യത്തിന്‍റെ തലത്തിലുള്ള മൗനമായ പ്രാര്‍ത്ഥനയിലൂടെയും വിശ്വാസത്തില് ദൈവാരൂപിയുടെ സാന്നിദ്ധ്യം മനുഷ്യര്‍ക്ക് ദൃശ്യമാക്കുന്നു...!


കൊവിഡിനെക്കുറിച്ച് ഏറ്റവും കൂടുതല് വ്യാജപ്രചരണങ്ങള് നടത്തിയത് ഡൊണാള്‍ഡ് ട്രംപ് | Kairali News | kairalinewsonline.com\nവാഷിംഗ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിന് കൊവിഡ് സ്ഥിരീകരിച്ചതോടെ കോണ്‍വെല് യൂണിവേഴ്സിറ്റി പഠന റിപ്പോര്‍ട്ടും ചര്‍ച്ചയാകുന്നു. കൊവിഡിനെക്കുറിച്ച് ഏറ്റവും കൂടുതല് തെറ്റായ വിവരങ്ങള് നല്‍കിയ ലോകനേതാവാണ് ട്രംപ് എന്നാണ് പഠന റിപ്പോര്‍ട്ടില് പറയുന്നത്.\nഅദ്ഭുത രോഗശാന്തി എന്ന വിഭാഗത്തിലാണ് ട്രംപിന്റെ വാദങ്ങള് ഗവേഷകര് തരംതിരിച്ചത്. വൈറസിന്റെ സ്വഭാവം മനസിലാക്കാതെ പ്രതിരോധ മാര്‍ഗങ്ങളെപ്പറ്റി അദ്ദേഹം നടത്തിയ ചില പ്രസ്താവനകളും ജനങ്ങളില് രോഗത്തെപ്പറ്റി തെറ്റിദ്ധാരണകള് ഉണ്ടാക്കിയിട്ടുണ്ടെന്നും ഗവേഷകര് ചൂണ്ടിക്കാട്ടി.\nകൊറോണ വൈറസിനെ തുരത്താന് അണുനാശിനി കഴിച്ചാല് മതിയെന്ന അദ്ദേഹത്തിന്റെ പ്രസ്താവനയാണ് ഏറ്റവും കൂടുതല് പ്രചരിക്കപ്പെട്ടത്. പ്രതിരോധത്തിനായി ഉപയോഗിക്കുന്ന ഹൈഡ്രോക്സിക്ലോറോ ക്വിനൈനെപ്പറ്റിയും സമാനമായ പ്രസ്താവന ട്രംപ് നടത്തിയിരുന്നു.\n‘പഠനങ്ങളുടെ അടിസ്ഥാനത്തില് ഞങ്ങള് പ്രസ്താവിക്കുന്നു. കൊറോണ വൈറസിനെപ്പറ്റി ഏറ്റവും കൂടുതല് വ്യാജപ്രചരണങ്ങള് നടത്തിയ നേതാവാണ് പ്രസിഡന്റ് ഡൊണാള്‍ഡ് ട്രംപ.്’- കോണ്‍വെല് പഠനത്തില് പറയുന്നു. ‘ഇത്തരം വ്യാജപ്രചരണങ്ങള് ഇപ്പോഴത്തെ പ്രതിസന്ധികള് കൂടുതല് വഷളക്കാനെ സഹായിക്കുകയുള്ളു. ജനങ്ങളെ തെറ്റിദ്ധരിപ്പിക്കുന്നയാണിവ.’- പഠനത്തിന് നേതൃത്വം നല്‍കിയ സാറ ഇവാനെഗ പറഞ്ഞു.\nചൈനയിലെ ജനങ്ങള് വവ്വാലിന്റെ ഇറച്ചികൊണ്ടുള്ള സൂപ്പാണ് കഴിക്കുന്നതെന്നും ഇതുവഴിയാണ് കൊവിഡ് വൈറസ് വ്യാപകമായതെന്നുമായിരുന്നു മറ്റൊരു പ്രചരണം.\nഇംഗ്ലീഷ് ഭാഷയിലിറങ്ങിയ 38 മില്യണ് പ്രസിദ്ധീകരണങ്ങളാണ് പഠനവിധേയമാക്കിയത്. 2020 ജനുവരി മുതല് മെയ് 26 വരെയുള്ള സമയത്ത് പുറത്തിറങ്ങിയ പ്രസിദ്ധീകരണങ്ങളാണ് പഠനത്തിനായി തെരഞ്ഞെടുത്തത്. അശാസ്ത്രീയ വിവരങ്ങള് നല്‍കിയ 522,472 ലേഖനങ്ങളാണ് പഠനത്തില് കണ്ടെത്തിയത്.\nഅതില് ഏറ്റവും കൂടുതല് പ്രചരിക്കപ്പെട്ട വിവരം കൊറോണ വൈറസ് ചൈനയുടെ നിര്‍മ്മിതിയാണെന്നതാണ്. ചൈന നടത്തിയ ജൈവയുദ്ധമാണ് കൊറോണ എന്നായിരുന്നു ഭൂരിഭാഗം പ്രസിദ്ധീകരണങ്ങളിലുമുണ്ടായിരുന്നത്.\nതുടര്‍ന്നുള്ള പഠനത്തിലാണ് വൈറസിനെ പറ്റിയുള്ള തെറ്റായപ്രചരണങ്ങള് നടത്തുന്നതില് മുന്നില് അമേരിക്കന് പ്രസിഡന്റാണെന്ന വിവരങ്ങള് കണ്ടെത്തിയത്. പൊതുവേദികളില് ട്രംപ് നടത്തിയ പരാമര്‍ശങ്ങളുള്‍പ്പടെ പഠനത്തിന് വിധേയമാക്കിയിരുന്നു.\nTags: CovidCovid 19Donald Trump


രാജ്യത്ത് കൊവിഡ് ബാധിതര് 49 ലക്ഷം കടന്നു; ആകെ മരണം 80,000 കടന്നു Kannur metro online news|www.kannurmetroonline.com\nPublished on 15 September 2020 11:07 am IST\nന്യൂഡല്‍ഹി: രാജ്യത്തെ കൊവിഡ് ബാധിതരുടെ എണ്ണം 50 ലക്ഷത്തോടടുക്കുന്നു. 24 മണിക്കൂറിനിടെ 83,809 പേര്‍ക്ക് കൂടി രോഗം സ്ഥിരീകരിച്ചതോടെ ആകെ കൊവിഡ് ബാധിതരുടെ എണ്ണം 49,30,237 ആയി. 24 മണിക്കൂറിനിടെ 1054 പേര് കൊറോണ വൈറസ് ബാധിച്ച് മരിക്കുകയുമുണ്ടായി. ഇതോടെ ആകെ കൊവിഡ് മരണങ്ങള് 80,766 ആയി. ഇതുവരെ 38,59,400 പേരാണ് രോഗമുക്തി നേടിയത്. 9,90,061 പേര് നിലവില് ചികിത്സയിലാണ്.\n13 സംസ്ഥാനങ്ങളില് ശരാശരി ഒരു ലക്ഷത്തിന് മുകളിലാണ് രോഗികളുടെ എണ്ണം. രാജ്യത്തെ കൊവിഡ് രോഗികളില് 60 ശതമാനവുമുള്ള അഞ്ച് സംസ്ഥാനങ്ങളില് ഇന്നലെ പ്രതിദിന വര്‍ദ്ധന കുറഞ്ഞിരുന്നു. മഹാരാഷ്ട്രയില് പ്രതിദിന വര്‍ദ്ധന പതിനെട്ടായിരത്തിന് താഴെ എത്തി. കഴിഞ്ഞ ദിവസങ്ങളില് കാല് ലക്ഷത്തിന് അടുത്തായിരുന്നു വര്‍ധന.\nഅതേസമയം ലോകത്ത് ഏറ്റവുമധികം കൊവിഡ് അതിജീവനം നടക്കുന്നത് ഇന്ത്യയിലാണ്. ആഗോളതലത്തില് തന്നെ കൊവിഡുമായി ബന്ധപ്പെട്ട വിശദ വിവരങ്ങള് മഹാമാരിയുടെ ആദ്യഘട്ടം മുതല് തന്നെ തയ്യാറാക്കി വരുന്ന 'ജോണ്‍സ് ഹോപ്കിന്‍സ് യൂണിവേഴ്സ്റ്റിയുടെ' പട്ടികയിലാണ് കൊവിഡ് അതിജീനത്തില് ഇന്ത്യ ഒന്നാം സ്ഥാനത്താണെന്ന് കാണിച്ചിരിക്കുന്നത്. പ്രത്യക്ഷത്തില് നേരിയ ആശ്വാസം തോന്നിക്കുന്ന വാര്‍ത്തയാണ് ഇതെങ്കിലും, സത്യത്തില് കേസുകളുടെ എണ്ണം വര്‍ധിക്കുന്നതിന്റെ ആനുപാതികമായി സംഭവിക്കുന്ന മാറ്റം മാത്രമാണിതെന്നാണ് വിലയിരുത്തല്. കൊവിഡ് മുക്തിയുടെ കാര്യത്തില് നേരത്തേയുണ്ടായിരുന്ന തോതിന് ഇടിവ് സംഭവിച്ചിട്ടില്ല എന്നതും ശ്രദ്ധേയമാണ്.\nആഗോള തലത്തില് കൊവിഡ് ബാധിതരുടെ എണ്ണത്തില് യു.എസിന് പിന്നില് രണ്ടാമത് തുടരുകയാണ് ഇന്ത്യ. അതേസമയം കഴിഞ്ഞ കുറച്ചു ദിവസങ്ങളായി ദിനംപ്രതിയുള്ള കൊവിഡ് രോഗികളുടെ എണ്ണവും മരണവും ഇന്ത്യയിലാണ് ഏറ്റവും കൂടുതല് റിപ്പോര്‍ട്ട് ചെയ്യപ്പെടുന്നത്.\nKERALA MAHARASHTRA TAMILNADU KARNADAKA INDIA CORONA OBIT


കാറിനുള്ളില് സെക്‌സ്: കമിതാക്കള് വിഷവായു ശ്വസിച്ചു മരിച്ചു - Pravasishabdam\nHome Crime കാറിനുള്ളില് സെക്‌സ്: കമിതാക്കള് വിഷവായു ശ്വസിച്ചു മരിച്ചു\nകാറിനുള്ളില് സെക്‌സ്: കമിതാക്കള് വിഷവായു ശ്വസിച്ചു മരിച്ചു\nകെന്റക്കി: കാറിനുള്ളില് ലൈംഗീക ബന്ധത്തിലേര്‍പ്പെട്ടുകൊണ്ടിരുന്ന കമിതാക്കള് കാര്‍ബണ്‍മോണോക്‌സൈഡ് ശ്വസിച്ചു മരിച്ച വാര്‍ത്ത റിപ്പോര്‍ട്ട് ചെയ്യുന്നു. ഡേവിഡ് ലോങ്(31), വയലെറ്റ് ഇലെസ്(25) എന്നിവരാണ് മരിച്ചത്. കാറിന്റെ ദ്രവിച്ച പുകക്കുഴലുകള്‍ക്കുള്ളില് കൂടി ഉള്ളില് കടന്ന കാര്‍ബണ്‍മോണോക്‌സൈഡ് ആണ് മരണകാരണമെന്ന് പോലീസ് പറഞ്ഞു.\nമെയ് 13-നായിരുന്നു സംഭവം. മരിച്ച ഡേവിഡിന്റെ സഹോദരനാണ് ഇവരെ മരിച്ച നിലയില് കാറില് കണ്ടെത്തിയത്. രാവിലെ കുട്ടികളെ സ്കൂള് ബസ്സില് കയറ്റിവിടാന് പോയപ്പോള് ആണ് ഇവരെ കാറിനുള്ളില് കാണുന്നതും പോലീസില് വിവരമറിയിക്കുന്നതും. ഇവര് മരിച്ചുകിടന്ന കാറിന്റെ ഗ്ലാസ്സുകള് ഉയര്‍ത്തിവച്ച നിലയിലാണ് കണ്ടെത്തിയത്. അപ്പോല് സമയം രാവിലെ 6:40 ആയിരുന്നതേ ഉള്ളു. വെളുപ്പിനെ ആയിരിക്കണം ഇവര് കാറിനുള്ളില് കടന്നതെന്ന് പോലീസ് സംശയിക്കുന്നു.\nവയലെറ്റ് ഇലെസ് 4,6 വയസ്സുള്ള രണ്ടുകുട്ടികളുടെ മാതാവാണ്.\nPrevious articleബംഗളൂരിൽ തടാകത്തിനു തീപിടിച്ചു.\nNext articleമാധ്യമ പ്രവർത്തകർ നികൃഷ്ടർ; സുനന്ദയുടെ മരണം പൊട്ടിത്തെറിച്ച് തരൂർ.


ആര്‍ദ്രം ദൗത്യം: മെഡിക്കല് കോളേജുകള്‍ക്ക് പന്ത്രണ്ട് കോടി – India Vision Media\nതിരുവനന്തപുരം: സര്‍ക്കാര് ആശുപത്രികളില് മികച്ച സൗകര്യങ്ങളൊരുക്കി രോഗീ സൗഹൃദവും മികവിന്റെ കേന്ദ്രങ്ങളുമാക്കി മാറ്റുക എന്ന ലക്ഷ്യത്തോടെ നടപ്പിലാക്കി വരുന്ന ആര്‍ദ്രം ദൗത്യത്തിന്റെ ഭാഗമായി മെഡിക്കല് കോളേജുകള്‍ക്ക് 11.8666 കോടി രൂപ കൂടി അനുവദിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു\nതിരുവനന്തപുരം മെഡിക്കല് കോളേജ് രണ്ടു കോടി രൂപആലപ്പുഴ മെഡിക്കല് കോളേജ് 1.8766 കോടി,കോട്ടയം മെഡിക്കല് കോളേജ് 1.99 കോടി,കോഴിക്കോട് മെഡിക്കല് കോളേജ് രണ്ടു കോടി,തൃശൂര് മെഡിക്കല് കോളേജ് രണ്ടു കോടി,\nമഞ്ചേരി മെഡിക്കല് കോളേജ് ഒരു കോടി,എറണാകുളം മെഡിക്കല് കോളേജ് ഒരു കോടി\nഈ മെഡിക്കല് കോളേജുകളില് ആര്‍ദ്രം ദൗത്യത്തിന്റെ ഭാഗമായി നടക്കുന്ന തുടര് വികസന പ്രവര്‍ത്തനങ്ങള്‍ക്കാണ് തുക്. ഉപകരണങ്ങള് വാങ്ങുക, നിര്‍മ്മാണ പ്രവര്‍ത്തനങ്ങള്, പുനര് നിര്‍മ്മാണ പ്രവര്‍ത്തനങ്ങള്, രോഗികള്‍ക്കായുള്ള അനൗണ്‍സ്‌മെന്റ് സംവിധാനം തുടങ്ങിയ ആവശ്യങ്ങള്‍ക്ക് തുക വിനിയോഗിക്കും.\nആര്‍ദ്രം പദ്ധതിയുടെ ഭാഗമായി ഒ.പി. നവീകരണത്തിനായി രണ്ട് ഘട്ടങ്ങളിലായി എല്ലാ മെഡിക്കല് കോളേജുകള്‍ക്കും തുക അനുവദിച്ചിരുന്നു. ആദ്യഘട്ടമായി 201617 ല് 12.92 കോടി രൂപയും രണ്ടാം ഘട്ടമായി 201718ല് 38.8984 കോടി രൂപയുമാണ് അനുവദിച്ചിരുന്നത്. എല്ലാ മെഡിക്കല് കോളേജുകളിലേയും നിര്‍മ്മാണ പ്രവര്‍ത്തനങ്ങള് വേഗം പൂര്‍ത്തിയാക്കാന് മന്ത്രി കര്‍ശന നിര്‍ദേശവും നല്‍കി.\nആര്‍ദ്രം പദ്ധതിയുടെ ഭാഗമായി രോഗീ സൗഹൃദമാക്കാനായുള്ള ഒ.പി. നവീകരണത്തിന്റെ പ്രവര്‍ത്തനങ്ങള് എല്ലാ മെഡിക്കല് കോളേജുകളിലും ദ്രുതഗതിയില് പുരോഗമിക്കുന്നു. ക്യൂ സമ്പ്രദായം ഒഴിവാക്കുന്നതിന്റെ ഭാഗമായി ഓണ്‍ലൈന് വഴി രോഗികളുടെ പേര് രജിസ്റ്റര് ചെയ്യാവുന്ന സംവിധാനവും ഒരുങ്ങുന്നു. എല്ലാ മെഡിക്കല് കോളേജുകളിലും ട്രോമകെയര് സംവിധാനം വിപുലപ്പെടുത്താനുള്ള നിര്‍മ്മാണ പ്രവര്‍ത്തനങ്ങളും പുരോഗമിക്കുന്നു. ഇതോടൊപ്പം എമര്‍ജന്‍സി മെഡിസിന് വിഭാഗവും തുടങ്ങും.\nശ്രീദേവിയുടെ മരണം ബാത്ത്റൂമിൽ കുഴഞ്ഞ് വീണ് പൊലീസ്അസ്വഭാവിക മരണത്തിന് കേസെടുത്തു